
— E-n regulă, păpuşico. Şi acum, încă o dată, totul 
de la început. Însă cu ceva mai mult suflet de astă 
dată. Hai, arată-mi de ce eşti în stare! Sunt foarte sigur 
că până la urmă ai să reuşeşti. De ce eşti atât de 
crispată astăzi? E nevoie de ceva mai multă dăruire. 

Fred Wilson se apropie cu un pas şi atinse sânul lui 
Patty. 

— Fără chestii din astea, Fred, şuieră ea furioasă, 
răsucindu-se. Ştii prea bine că nu înghit aşa ceva. 

— Ei haide, nu mai fă atâtea figuri, păpuşico! 
Trage sutienul puţin mai jos. Vreau ceva mai mult 
pentru banii pe care ţi-i plătesc. Bărbatul îşi proptise 
pumnii în şolduri şi o contempla cu o privire plină de 
speranţe. Închisese pe jumătate unul din ochi pentru a 
şi-l feri de fumul ţigării care-i spânzura în colţul 
buzelor. 

Patty Dawson nu-şi putea aminti să-l fi văzut 
vreodată pe Fred Wilson fără ţigară. De îndată ce o 
termina pe una şi-o şi aprindea pe următoarea. 
Mijlociul şi arătătorul i se îngălbeniseră, la fel ca şi 
dinţii, veşnic pătaţi de nicotină. 

— Aşa-i mai bine? întrebă ea după ce-şi trase puţin 
mai jos cupele sutienului. 

— Ce model oribil, mărâi el, clătinând nemulţumit 
din cap. Este aproape incredibil cum o femeie se 
chinuie de bunăvoie, înghesuindu-şi trupul într-un 
astfel de instrument de tortură. Dar, spre norocul meu, 
asta-i o treabă care nu mă priveşte defel, nu-i aşa? Hai 
să ne vedem de treabă! Eşti gata, păpuşico? 

— Din partea mea, putem continua, Fred. Aş fi 
fericită să termin cât mai repede. 

Patty era în picioare, pe un podium mic, în mijlocul 
atelierului lui Fred. Purta un porțjartier minuscul roz şi 
un sutien de aceeaşi culoare. Pentru a pune mai bine 
în valoare culoarea lenjeriei îşi unsese corpul, de la gât 
până la coapse, cu o loţiune care dădea pielii sale o 
nuanţă arămie. 

— Pieptul aplecat mai mult înainte, îi comandă 
Fred, în timp ce apăsa declanşatorul aparatului de 
fotografiat. Se învârtea în jurul ei gesticulând, într-un 
dans sălbatic, strigându-şi ordinele cu voce piţigăiată, 
făcând-o să adopte mereu alte şi alte poziţii. 

— Eşti minunată, păpuşico! cârâi el plin de 
încântare. Acum trage puţin genunchiul înapoi şi 
răsuceşte-te un pic spre lateral! 

Patty, cu ochii pe jumătate închişi, se supunea 
ordinelor sale. 

— Foarte bine aşa! Nu mişca, acum! Asta a fost. 
Ştiam eu că ai să reuşeşti, până la urmă. Zău aşa, 
păpuşico, eşti un talent înnăscut! Cu tine îmi face o 
deosebită plăcere, de fiecare dată. Fred Wilson 
schimbă rola de film, cu un gest mecanic. Apoi îşi 
aprinse o altă ţigară. 

— Incă o dată? oftă Patty, aruncând o privire 
furişată spre pendula cea mare. Stăm deja de peste o 
oră aici. Ştii, încep să-mi doresc să scap odată de 
povestea asta. Sutienul mă strânge al naibii, încât am 
senzaţia că nu mai am aer. 

Fred Wilson îşi frecă ochii, puternic înroşiţi din 
cauza fumului. 

— E-n regulă, păpuşico. Cred că am tot ce-mi 
trebuia. Gata, a murit! 

Aşeză aparatul de fotografiat pe masă şi-şi turnă 
un pahar de whisky. 

— Vrei şi tu unul? o întrebă el peste umăr, în timp 

ce Patty îşi îmbrăca halatul de casă, pe care-l aruncase 
pe spătarul unui fotoliu. 

— Cu plăcere. Chiar simţeam nevoie de ceva tare. 
Luă recunoscătoare paharul pe care i-l întindea. 

Bărbatul era acum cu totul altul. Agitaţia 
înfrigurată de  adineauri dispăruse fără urmă. O 
cuprinse pe Patty cu braţul şi o strânse la piept, cu un 
gest aproape tandru. 

— Ai fost formidabilă, fato, zău aşa! îi spuse el din 
nou. Eşti cea mai bună din branşă. 

Patty râse amar şi bău o înghiţitură. Alcoolul îi 
ardea gâtul, îl simţea cum îi trece direct în sânge, 
redându-i pofta de viaţă. 

— Drăguţ din partea ta că-mi spui asta, Fred, şopti 
ea în timp ce se aşeza într-unul din cele două fotolii 
acoperite cu material de prelată, care se aflau lângă 
măsuţa rotundă. Dar nu-mi este de niciun folos. Oricât 
de formidabilă aş fi, Balden nu-mi dă şi alt gen de 
contracte. Mereu numai costume de baie şi lenjerie de 
corp, aşa că mi-a ieşit pe nas. 

Patricia Dawson se afla de-acum de aproape doi 
ani şi jumătate în Los Angeles. Crescută în Elk City, un 
orăşel de provincie adormit din Oklahoma, visase din 
fragedă adolescenţă să ajungă manechin într-o bună 
zi. După ce absolvise colegiul, urmase un curs de 
specialitate în Dallas, după care îşi încercase norocul în 
California. 

La început, Patricia, pe care prietenii o strigau 
Patty, îşi făcuse vise măreţe. Sperase să devină un top- 
model de renume. Dar apoi fusese nevoită să accepte 
o altă realitate. Alergase de la o agenţie la alta, îşi 
tocise pingelele în speranţa de a primi un angajament. 

Primită peste tot cu zâmbete pline de amabilitate, 
i se promitea că va fi chemată de îndată ce avea să se 

ivească ceva corespunzător pentru ea. La început 
fusese destul de naivă să creadă în aceste promisiuni. 
Nimeni nu o căutase însă vreodată. 

Se pregătise deja sufleteşte să se reîntoarcă, 
resemnată, în orăşelul natal, la părinţi, când o 
întâmplare norocoasă o ajută să obţină totuşi un prim 
angajament. 

Se aflase pentru a nu ştiu câtă oară în anticamera 
lui Kenneth Balden când, dintr-odată, uşa se dădu la 
perete şi ieşi o roşcată care trecu pe lângă ea cu un 
mers precipitat, spumegând de furie. Patty ştia cine 
este. Se numea Eleonore Berger şi era considerată 
unul dintre manechinele cele mai bine plătite. 

Ştia, de asemenea, că Eleonore era calul de bătaie 
al Agenţiei Balden. Se zvonea despre ea că este 
mofturoasă şi că îşi dă aere de mare vedetă. Când uşa 
anticamerei se închise, trântindu-se cu mare zgomot în 
urma ei, în pragul biroului îşi făcu apariţia însuşi 
proprietarul agenţiei. 

Kenneth Balden avea în jur de patruzeci şi cinci de 
ani, un început de chelie şi era de statură mijlocie. 
Ochii îi sclipeau cu răutate. Lovea fără încetare cu 
pumnul în palma celeilalte mâini, într-un gest 
necontrolat. Nu acordă nici cea mai mică atenţie lui 
Patty. 

— Ticăloasa! îi şuieră el secretarei. M-a lăsat baltă. 
Dar o să-şi primească ea răsplata cuvenită, nicio grijă. 
Am suportat toanele lui Eleonore mai mult decât era 
cazul. Acum însă gata, s-a terminat! Am s-o distrug. 
Am eu grijă să nu mai primească niciun angajament, 
nicăieri! Se va întoarce ea, târându-se în genunchi, şi 
mă va implora să-i permit să lucreze din nou. Pe cât 
este de adevărat că mă numesc Kenneth Balden. Jur! 

Se plesni din nou cu pumnul în palmă. Apoi, într-o 

fracțiune de secundă, îşi recăpătă stăpânirea de sine. 
Dacă doar cu o clipă în urmă ridicase tonul, ţipând cu 
voce stridentă, acum vorbea cât se poate de calm şi 
cumpătat. 

— Problema noastră cea mai stringentă o 
reprezintă fotografiile pe care trebuie să le facem în 
această după-amiază pentru reclama de cafea. Am 
nevoie de un manechin care să o înlocuiască pe 
Eleonor, şi asta în zece minute. 

La aceste cuvinte, secretara lui Balden, o femeie 
de vârstă mijlocie, plină de solicitudine, se apucase să 
scotocească febril în maldărul de hârtii de pe biroul ei. 
Patty îşi luase inima în dinţi, respirase profund şi 
păşise în faţa lui Kenneth Balden. 

— Luaţi-mă pe mine, domnule! îi spusese ea cu un 
zâmbet cuceritor. 

El o cântări din priviri, studiind-o din cap până-n 
picioare. 

— Ai stat vreodată în faţa aparatului de 
fotografiat? o întrebase el, invitând-o cu un gest să-l 
urmeze în biroul său. Trage-ţi rochia în sus, fetiţo! îi 
ceru el. Să-ţi văd picioarele. Se aşezase în spatele 
biroului şi-şi sprijinise bărbia în palmă. Ei, hai, nu te 
mai fandosi atâta, mormăise el când ea îşi ridicase 
rochia doar puţin deasupra genunchiului. Te afli într-o 
agenţie de fotomodele şi nicidecum într-o mănăstire de 
maici, ce dracu'! 

Chiar şi astăzi Patty mai simţea privirile pofticioase 
ale lui Balden, plimbându-i-se pe trup. Plescăise cu 
buzele lui cărnoase când îşi ridicase pentru câteva 
clipe rochia până în talie. Nu va uita niciodată cum îşi 
țuguiase apoi buzele groase, în timp ce se holba la ea, 
parcă pândind-o. Se simţise îngrozitor de umilită. 

Nu faptul că îi ceruse să-i arate picioarele. Asta 

făcea parte din meserie şi nu mai constituia nicio 
noutate pentru Patty. Modul în care o tratase Kenneth 
Balden o făcuse să se simtă de-a dreptul înjosită. Era 
ca şi cum ea nu ar fi fost pentru el o fiinţă omenească, 
un suflet cu propriile-i sentimente, ci doar o bucată de 
carne. 

li mai pusese câteva întrebări, după care îi 
împinsese în faţă un contract, pe care ea îl semnase 
după ce-l citise superficial. Astfel începuse totul. La 
vremea respectivă crezuse că era vorba de un moment 
de mare importanţă. Şi într-adevăr a primit după aceea 
o serie de angajamente mai mici. 

Bău încă o înghiţitură şi-şi ridică privirile spre Fred 
Wilson. 

— N-ai putea pune o vorbă bună pentru mine la 
Balden? 

Fotograful clătină din cap. 

— Ştii foarte bine că îmi pare rău pentru tine, 
Patty. Se fac de-acum cinci ani de când lucrez pentru 
Balden şi mi-am făcut un principiu din a nu mă 
amesteca de loc în ceea ce nu mă priveşte. Nu am nici 
cea mai mică idee referitor la ce s-a petrecut între tine 
şi Balden. Dar probabil că are el un motiv pentru care 
nu-ţi dă niciun fel de alte angajamente. 

Patty se ridică şi se înfăşură mai strâns în halatul 
de casă. Să-i povestesc oare lui Fred ce mi s-a 
întâmplat cu câteva luni în urnă? se întrebă ea. Dar 
apoi se răzgândi. 

— Mă schimb şi plec acasă, spuse ea. Ne vedem 
peste câteva zile la San Diego. 

— Cine mai vine în afară de noi? 

— Jennifer Lamb şi Richard Hallway, răspunse ea, 
îndreptându-se spre baie. Cei doi pe care-i pomenise 
erau şi ei manechine care lucrau cu contract pentru 

Balden. În San Diego aveau să pozeze câteva zile 
pentru o nouă colecţie de costume de baie. 

Nu e cine ştie ce scofală nici angajamentul ăsta, îşi 
zise Patty, dar, oricum, tot mai bine decât tâmpenia 
asta de lenjerie de corp pentru care am pozat astăzi. 
Nu faptul că trebuia să pozeze pe jumătate goală o 
deranja. Avusese destul de mult timp să se obişnuiască 
cu lucrul acesta. In fond, avea un corp perfect, de care 
era, pe bună dreptate, mândră. O supăra însă că 
aceste fotografii erau plătite mai prost decât celelalte. 
Cu toate că volumul de muncă era acelaşi. 

Renunţă să mai şteargă loţiunea cu care îşi 
colorase pielea. Avea tot timpul să o facă mai târziu, 
acasă, în linişte. Era însă bucuroasă că se putea 
debarasa de corsetul acela. Işi trase peste cap tricoul 
lejer din bumbac, pe care-l croşetase cu mâna ei, apoi 
îmbrăcă pantalonii albi. Îşi trecu peria prin păr şi-şi 
împachetă articolele de toaletă în valijoara cu obiecte 
de cosmetică, după care se întoarse în atelierul foto. 

Fred se retrăsese deja în camera obscură. 
Deasupra uşii era aprins becul roşu care semnaliza că 
accesul era interzis. 

Fred obişnuia să-şi developeze filmele imediat 
după şedinţa de fotografiere. Proceda astfel pentru că, 
în pofida experienţei îndelungate pe care o avea în 
această muncă, voia să ştie cât mai repede dacă 
fotografiile ieşiseră întocmai cum şi le imaginase. Era 
un obsedat de muncă şi-şi tiraniza manechinele, 
cerându-le să dea tot ce erau în stare. 

În particular era o persoană cât se poate de 
blândă, însă de îndată ce se afla în spatele camerei de 
luat vederi devenea cu totul alt om. lInjura cu 
obscenitate şi ţipa fără menajamente la colaboratori. 
Se întâmpla frecvent să-i jignească, astfel că şedinţele 

de lucru erau din când în când stropite cu lacrimi. Însă 
toată lumea era de acord cu un lucru: Fred Wilson era 
un fotograf de cea mai mare clasă. Probabil chiar cel 
mai bun care putea fi găsit la data respectivă în Los 
Angeles. 


Când auzi şuieratul sirenei patrulei de poliţie. Jeff 
privi în retrovizor. Frână imediat şi reduse viteza 
Porsche-ului său, roşu ca sângele, până la limita legală, 
dar fără niciun folos. Polițistul de pe masiva 
motocicletă Harley Davidson îi ceru să oprească printr- 
un gest energic al braţului. 

Oftând, trase automobilul sport pe marginea 
şoselei. Apoi cobori geamul lateral şi privi spre cel care 
se apropia de el cu paşi ţepeni. E crăcănat, constată 
Jeff în sinea lui cu răutate. Așa-i trebuie, dacă toată 
Ziua stă călare pe afurisita lui de motocicleta. 

— Aţi auzit vreodată despre limita maximă legală 
de viteză, mister? întrebă ofiţerul fără ca vreun muşchi 
să-i tresară pe faţă. Ridicase viziera căştii însă, întrucât 
purta ochelari de soare care reflectau lumina, Jeff nu-i 
putea vedea ochii. 

Nu era pentru prima oară că avea de furcă cu 
poliţia şi Jeff ar fi vrut tare mult să ştie cu ce gen de 
om avea de-a face. Cu puţin noroc putea scăpa cu o 
simplă mustrare, însă în cazul de faţă avu de îndată 
sentimentul că trebuia să se aştepte la o amendă 
zdravănă. Incercă să dezgheţe atmosfera cu o glumă. 

— Doar ştiţi şi dumneavoastră cum sunt maşinile 
astea, domnule poliţist. De-abia atingi pedala de 
acceleraţie şi ai şi depăşit viteza legală. Asta este din 
cauză că au fost construite pentru autostrăzile din 
Germania. Am auzit că la ăia nu există niciun fel de 
limită de viteză. Faină treabă, nu-i aşa? 

Jeff râse, dar cum nici acum pe chipul poliţistului 
nu se mişcă vreun muşchi înţelese că nu avea în faţa 
sa un admirator al maşinilor sport scumpe, importate 
din Germania. 

— Bun, oftă el, recunosc că am rulat puţin prea 
repede. Cu cel mult câţiva kilometri peste limita legală. 

— Actele dumneavoastră, vă rog! Polițistul întinse 
mâna înmănuşată, fără să se arate deloc impresionat 
de sporovăială lui Jeff. 

Cap pătrat ce eşti, îl înjură el în gând, în timp ce-i 
înmâna actele maşinii. 

— Din ce în ce mai bine, spuse polițistul după ce 
aruncă o privire asupra actelor. Permisul de conducere 
este expirat de o lună şi pe deasupra nu are 
valabilitate decât pentru statul Oklahoma. 

Cu toate că era destul de greu ca cineva să-l 
descumpănească pe Jeff Flaunt, acesta începuse totuşi 
să fie stăpânit de o vagă senzaţie de nelinişte. Sosise 
în Los Angeles cu două luni în urmă pentru a pune aici 
pe picioare propria lui agenţie de publicitate cu banii 
pe care-i moştenise după decesul bunicului său. 

În febra mutării, pierduse din vedere să-şi 
preschimbe actele. În fond, era doar o pură 
formalitate. Nu trebuia decât să se prezinte la primul 
birou de înmatriculare pentru transcrierea acestora. 
Acum se mustra însă degeaba pentru superficialitatea 
de care dăduse dovadă. 

începu să bată darabana cu degetele pe volan, 
urmărindu-l pe poliţist, care îşi scosese carnetul din 
buzunar şi începuse să redacteze procesul verbal de 
contravenţie. 

Privi spre trotuarul de vizavi, unde doi oameni se 
străduiau să monteze o reclamă publicitară de 
dimensiuni impresionante. Din cauza mărimii ei, 

imaginea era formată din două bucăţi. Pentru început, 
cei doi lipiră pe suprafaţa destinată reclamei partea 
inferioară a corpului unei femei. În mod evident era 
vorba despre o reclamă pentru lenjerie de damă. 

Are nişte picioare pe cinste, puştoaica, îşi zise Jeff. 
Însă atenţia îi fu din nou solicită de polițistul care, între 
timp, terminase de completat procesul verbal. 

— Plătiţi amenda în termen de opt zile şi nu uitaţi 
să prezentaţi permisul pentru preschimbare. În timp ce 
îşi băga pixul la loc, în buzunarul de la piept, agentul 
îşi menținea în continuare un chip ce părea la fel de 
lipsit de expresie ca mai înainte. 

— Dar aici scrie că m-aţi ars cu o sută douăzeci de 
dolari, protestă Jeff, căruia nu-i venea să creadă. 

— Dacă nu vă convine, n-aveţi decât să vă 
adresaţi tribunalului. Însă nu v-aş sfătui să o faceţi. 
Pentru că la noi, în California, judecătorii manifestă 
foarte puţină înţelegere pentru vitezomani. Polițistul îşi 
luă rămas bun, ducând alene două degete la cască. 
Deşi chipul îi rămăsese în continuare nemişcat, Jeff 
avea impresia că bărbatul din faţa sa rânjea în sinea 
lui. 

Rămase pe loc, urmărind motocicleta integrându- 
se în fluxul intens al circulaţiei de pe bulevardul Santa 
Monica, după care porni şi el motorul. Intâmplător, 
privirile îi căzură din nou asupra reclamei de vizavi, pe 
care cei doi bărbaţi terminaseră să o lipească pe 
perete. 

Pentru o clipă, Jeff rămase nedumerit. 

— Dar aşa ceva este imposibil, şopti el cu jumătate 
de glas, după care cobori din maşină pentru a vedea 
reclama mai bine. Traversă şoseaua în grabă, se opri 
câteva clipe în scuarul larg care separa cele două 
sensuri de mers, apoi alergă pe trotuarul de vizavi. 

Acum era foarte sigur. Femeia din reclamă era 
Patricia Dawson din Elk City, Oklahoma. Fireşte că 
acum arăta mai matură decât pe vremea când o 
cunoscuse el, la colegiu, însă trăsăturile îi rămăseseră 
neschimbate. 

Aşadar, până la urmă tot cum îşi pusese în gând a 
făcut, îşi zise el mustăcind. leşise de câteva ori în oraş 
cu Patty şi îi făcuse cinste cu câte un pahar de Coca- 
Cola. Se întâlniseră apoi pe la diverse petreceri, unde 
dansaseră mai tot timpul împreună, iar seara, pe 
drumul spre casă, se sărutaseră. Insă nu ajunseseră 
niciodată la ceva mai serios. 

Ea îi spusese încă de pe atunci că, într-o bună zi, 
avea să ajungă un fotomodel de renume. El se 
mulţumise să zâmbească, fără să-i ia în serios spusele. 
Apoi, la un moment dat, îi pierduse urma. Şi iată-l 
acum, faţă în faţă cu această reclamă pentru lenjerie 
de damă Olé, de pe care îi zâmbea imaginea prietenei 
sale din tinereţe. 

Mi-ar face mare plăcere să o revăd, îşi spuse el, 
gândindu-se cum ar trebui să procedeze ca să dea de 
ea. Fără să stea prea mult pe gânduri, se apucă să 
dezlipească colile reclamei, cu lipiciul încă umed, şi să 
le împăturească cu grijă. A fost destul de dificil să 
aranjeze în maşină reclama cu dimensiunea de trei 
metri pe patru şi constată după ce termină că se 
mânjise peste tot cu clei. 


Jeff Flaunt închiriase în Westwood o casă modestă, 
în care îşi amenajase biroul. Din punct de vedere 
financiar şi-ar fi putut permite fără doar şi poate să 
închirieze un imobil mai impunător, în chiar centrul 
comercial al oraşului, dar prin asta şi-ar fi contrazis 
propriile-i principii. Porscheu/ sângeriu constituia unicul 

simbol al statutului social pe care şi-l permitea. În rest, 
se ferea să facă paradă cu importantul capital de care 
dispunea. 

Secretara pe care o angajase era o expertă în 
branşa publicitară şi a modei. O chema Rosemary 
Walters, avea treizeci şi şase de ani şi era încă 
frumoasă. Ea însăşi un fotomodel de succes cu ani în 
urmă, Rosemary cunoştea practic toate trucurile şi 
şmecheriile. 

— Împinge scaunul la perete, Rosemary. Avem 
nevoie de mai mult loc, spuse Jeff, intrând cu prada lui 
lipicioasă în birou. 

— Ce faci? Nu vezi că mânjeşti totul în jur? 
răspunse fata strigând, strâimbându-şi gura drăgălaşă. 
Dar ce este asta de fapt? 

— O reclamă. Am descoperit-o pe bulevardul Santa 
Monica, îi explică el, fără să-i pese de protestele ei. 

— Sper că măcar nu te-a văzut cineva în timp ce 
dezlipeai reclama, râse ea. Ştii, astfel de lucruri intră 
sub incidența codului penal. Eşti vreunul din 
admiratorii ei? 

Cu ajutorul lui Rosemary, Jeff depliase reclama cât 
putuse mai bine şi acum stătea pe jumătate sprijinită 
de perete, acoperind întreaga lui masă de scris şi o 
parte din fotoliile tapisate aflate în încăpere. Nu se mai 
putea face nici cea mai mică mişcare fără a călca 
peste reclamă. 

— Trebuie să recunosc că ai gust, spuse 
Rosemary. Nu numai că este drăguță, dar are şi un 
corp formidabil. 

— Nici tu nu ai motive să te ascunzi, i-o întoarse 
el. 

— Asta nu, răspunse ea zâmbind, dar în orice caz 
de întinerit nu întineresc şi uneori mărturisesc că-mi 

vine al naibii de greu să-mi respect programul cotidian 
de gimnastică şi să renunţ la cel de-al doilea pahar de 
vin la masă. 

— De ce ai abandonat, în fond, cariera ta de 
fotomodel? vru el să ştie. 

Rosemary ridică din umeri. 

— Dintr-o serie întreagă de motive. În primul rând 
era o activitate mult prea stresantă. Alergând de la un 
angajament la altul, abia dacă aveam posibilitatea să 
duc o viaţă personală cât de cât normală. Pe deasupra, 
aveam tot timpul necazuri cu agenţia publicitară 
pentru care lucram. De-a lungul timpului paharul s-a 
umplut tot mai mult până când, privindu-mă într-o 
bună dimineaţă în oglindă, am hotărât să trag definitiv 
linia. 

Cu un gest larg, îşi trecu mâna prin pletele bogate. 
Niciodată nu regretase pasul acela. Avea o căsnicie 
fericită şi se bucura în fiecare seară când se apropia 
ora întoarcerii sale la cei dragi. Acum avea, în sfârşit, şi 
suficient timp pentru propria-i persoană, şi de muncit, 
muncea doar din plăcere. Lucrul acesta îi dădea un 
puternic sentiment de siguranţă de sine. 

Acum rămase cu degetul întins spre reclama 
desfăşurată, în timp ce-şi privea întrebătoare şeful. 
Relaţiile dintre ei erau fireşti, fără complexe. 

— În fond, ce urmăreşti prin această reclamă? 

— Am motive să fiu destul de sigur că o cunosc pe 
această femeie, îşi începu el explicaţia. Vreau să-i aflu 
adresa. 

— Şi de asta ai cărat întreaga reclamă până aici? 
De ce nu te uiţi pur şi simplu în cartea de telefon? Zău 
aşa, uneori, voi bărbaţii, puteţi fi atât de lipsiţi de simţ 
practic. 

— Este posibil să-şi fi schimbat numele sau nici 

măcar să nu locuiască în Los Angeles. Voiam să vezi şi 
tu reclama şi să mă ajuţi să dau de Patty. 

Rosemary dădu gânditoare din cap. 

— Nu cred că va fi prea dificil de făcut. Vezi în 
colţul de jos acest simbol al agenţiei? Arătă spre 
semnul de Copyright, imprimat într-unul din colţuri. 
„BID”, continuă ea. Este vorba de agenţia lui Kenneth 
Balden. Pe vremuri am lucrat şi eu pentru el. Un ticălos 
fără scrupule, capabil să calce peste cadavre fără nicio 
şovăială. 

— Acest Balden are un client de care sunt foarte 
interesat. Sunt în negocieri cu firma respectivă. Dacă 
reuşesc să i-o suflu lui Balden, dau lovitura. Dintr- 
odată, chipul lui Jeff nu mai părea deloc la fel de tânăr 
şi de lipsit de griji cum fusese cu câteva clipe înainte. 

Trecuseră deja mai multe săptămâni de când 
dădea târcoale pentru a obţine acea comandă 
publicitară de la firma Hopkins, chiar dacă aparent nu 
s-ar fi zis că Jeff se spetea muncind. Afacerea se cifra 
la mai multe milioane, aşa că depusese o mulţime de 
eforturi. 

Doar cu câteva zile în urmă propusese firmei, unul 
dintre cei mai importanţi producători de îngheţată, o 
idee revoluţionară în domeniul reclamei. 

— Era încrezător că, nu peste mult timp, el avea să 
fie cel desemnat să administreze milioanele pe care le 
cheltuia firma Hopkins pentru publicitate. Acum nu-i 
rămânea decât să aştepte să vadă cum va reacţiona 
Kenneth Balden. 

Între timp, Rosemary ridicase receptorul şi forma 
numărul de telefon al agenţiei lui Balden. 

— Bună, Barbara, îşi salută ea interlocutoarea. Eu 
sunt, Rosemary. Spune, poţi, te rog, să-mi faci un 
serviciu? 

— Cum de nu, scumpete, răspunse la celălalt 
capăt al firului secretara lui Balden. Nu cumva ai de 
gând să-ţi reiei activitatea? Cred că asta s-ar putea 
aranja fără prea multă bătaie de cap. 

— Pentru numele lui Dumnezeu, râse Rosemary. 
Nici silită nu aş accepta să stau din nou în faţa camerei 
de luat vederi. Subiectul ăsta este pentru mine închis o 
dată pentru totdeauna. 

— Mare păcat, oftă Barbara. Cu tine nu am avut 
probleme niciodată. Ei bine, atunci cu ce-ţi pot fi de 
folos? 

— Am văzut întâmplător una din reclamele voastre 
pentru lenjerie Olé, spuse ea, depărtându-se oarecum 
de adevăr. Am cunoscut mai demult manechinul care 
v-a pozat. Dar ştii şi tu cum se întâmplă în viaţă, la un 
moment dat ne-am pierdut din vedere. 

—  Mie-mi spui? o întrerupse Barbara. Pentru 
moment avem două la lenjeria 0/6. Una cu Erica 
Richard şi alta cu Patty Dawson. La care din ele te 
referi? 

— Aşteaptă o clipă, Barbara, o rugă Rosemary, 
acoperind receptorul cu palma. Patty sau Erica? îi 
şuieră ea lui Jeff cu o privire întrebătoare. 

— Patty, răspunse acesta la fel de încet. 

— Alo? Da, Barbara. La Patty mă refeream. Poţi să- 
mi dai adresa şi numărul ei de telefon? Sunt sigură că 
se va bucura enorm când am s-o sun. | 

— Şi eu sunt sigură de acest lucru. In ultima vreme 
sărmana Patty nu o duce tocmai bine cu Balden. li cam 
face zile fripte. Doar ştii şi tu cum poate să fie când are 
la mână pe cineva. Câteodată simt că nici nu mai pot 
să suport atâta josnicie. 

Câteva clipe mai târziu, Rosemary intră în posesia 
informaţiilor dorite. Patty Dawson locuia cu chirie într-o 

cameră mobilată în partea de sud a Los Angelesului. 
Nu avea telefon, dar putea fi sunată la orice oră la 
numărul proprietăresei, o anume Margaret Landow. 

— Landow, Landow, mormăi Jeff gânditor, privind 
lung la bileţelul pe care Rosemary notase informaţiile 
primite de la Barbara. Într-un fel, numele acesta mi se 
pare cunoscut. Apoi plesni dintr-odată din degete. Nu 
exista pe vremuri o actriţă cu numele ăsta? 

— Ba da, dar probabil că este moartă de mult, îi 
răspunse secretara. Margaret Landow la care te referi 
tu a fost una din vedetele anilor patruzeci. Este o 
veşnicie de când nu am mai auzind vorbindu-se despre 
ea. 

— Ei, oricum, nici nu prea contează pentru 
moment, puse Jeff punct subiectului. Important este că 
acum ştiu unde pot da de Patty. Îţi mulţumesc pentru 
ajutor. 

— Dacă nu mai ai alte probleme pentru astăzi, aş 
vrea să plec. Este ziua de naştere a soţului meu şi aş 
mai avea unele pregătiri de făcut. 

— De ce nu mi-ai spus mai devreme? Jeff îi aruncă 
o privire încărcată cu reproşuri. Şterge-o acasă, mai 
repede!  Transmite-i complimente lui Robert şi 
petrecere frumoasă! 

O ajută pe Rosemary să îmbrace jacheta pe care 
şi-o scosese din dulapul din perete. O conduse până la 
uşă şi apoi urcă în dormitorul său, situat la primul etaj. 
Voia să facă un duş şi să se schimbe înainte de a pleca 
în căutarea lui Patty Dawson. 

Poate că ar fi mai bine dacă aş suna-o înainte, îşi 
spuse el, în timp ce apa fierbinte îi biciuia trupul. Dar 
astfel surpriza şi-ar pierde din efect. De aceea se hotări 
să-şi asume riscul ca eventual să nu o găsească acasă. 

După ce se uscă, Jeff îşi dădu cu grijă pe corp cu o 

colonie cu miros aspru. Loţiunea îi furniza o senzaţie 
plăcută, răcoroasă. Apoi îşi trecu mâna peste barbă, 
privindu-se cu atenţie în oglindă. Pentru că era blond, 
barba nici nu i se vedea. Simţindu-şi obrazul ţepos, se 
hotărî totuşi să se radă. 

Pe când era la colegiu preferase să folosească un 
aparat de ras electric, însă de câţiva ani trecuse la 
rasul umed. Cu mişcări atente, îşi întinse gelul pe 
obraz, care se transformă apoi în spumă prin masare 
uşoară cu vârfurile degetelor. 

În timp ce-şi trăgea blugii, Jeff fluiera bine dispus. 
Cămaşă cea albastră, cu dunguliţe fine de culoare 
roşie, îl făcea să pară şi mai înalt decât era în realitate. 
La sfârşit, îşi luă haina albă de in din dulap şi şi-o 
aruncă peste umăr, cu un gest neglijent. 

Patty stătuse mult timp sub duş după ce se 
întorsese de la şedinţa de lucru cu Fred Wilson. La 
începutul şederii ei la Los Angeles trăsese la un hotel, 
cu speranţa că-şi va găsi cât de curând o locuinţă cu o 
chirie acceptabilă. Deşi nu se putea plânge că ar fi 
câştigat puţin, îi repugna să muncească doar pentru a- 
şi plăti chiria. 

Urmărise cu atenție anunţurile de la mica 
publicitate şi, într-o bună zi, se hotărâse să încerce să 
se mute într-o cameră mobilată. După ce vizitase în 
zadar mai multe adrese, avu, în sfârşit, norocul să 
găsească ceva convenabil. 

Camera de închiriat era situată la etajul întâi al 
unei vile, care pe vremuri se numărase printre cele mai 
luxoase din zonă şi care, la fel ca toate celelalte de 
acest gen, avea, în exterior, un aspect destul de 

dărăpănat. Dar casa exercitase din prima clipă o 
atracţie secretă asupra ei. Proprietăreasa era o 
doamnă în etate, cu bucle argintii îngrijit coafate. Se 
numea Margaret Landow şi se deplasa sprijinită într-un 
baston din lemn de abanos. 

Doamna Landow fusese o mare actriţă pe vremuri, 
lucru pe care Patty îl află abia mai târziu. După decesul 
domnului Landow, luase hotărârea să închirieze două 
dintre camere. Nu pentru că ar fi avut nevoie de bani, 
ci mai mult din dorinţa de a simţi mai multă viaţă în 
casa aceea impunătoare. 

Cu toată diferenţa mare de vârstă, cele două 
femei s-au înţeles perfect încă din prima clipă. Doamna 
Landow era o persoană cu o privire foarte ageră, 
mereu atentă la modul cum se îmbrăca. Se machia 
decent şi nu folosea decât bijuterii veritabile. 

judecând după preţul din oferta publicată în ziar, 
Patty nu se aşteptase la mai mult decât o cameră 
modestă. Avu parte de o surpriză plăcută, când 
Margaret Landow o conduse la primul etaj. Sub privirile 
atente ale amfitrioanei, fata păşise atunci într-o 
încăpere vastă, ale cărei ferestre dădeau spre o 
grădină sălbăticită. De acolo, zgomotul circulaţiei din 
metropolă era abia perceptibil. O altă uşă dădea spre 
un dormitor, de unde se putea intra într-o cameră de 
baie cu faianţă albastră. 

— Ei, cum vă place? o întrebase doamna Landow, 
după ce-i dăduse răgazul să vadă totul. 

— Dar este pur şi simplu minunat, şoptise Patty, 
mângâind cu palma mătasea unei perne. Ştiuse din 
prima clipă că avea să se simtă foarte bine în acest 
apartament, dar preţul chiriei era cu siguranţă greşit. 
Probabil că era vorba de chiria săptămânală, îşi 
spusese ea cu un zâmbet amar. 

— Atunci vă puteţi muta oricând doriţi, copila mea, 
îi răspunsese doamna Landow. Sunt sigură că ne vom 
înţelege foarte bine, noi două. Ah, să nu uit. În 
apartamentul de dincolo locuieşte un domn mai în 
vârstă, dar foarte simpatic. Se numeşte Philip Bangor 
şi duce o viaţă extrem de retrasă. Nu cred că veţi avea 
prea multe ocazii să-l întâlniți, cu atât mai puţin să-l 
auziti. 

În tot acest timp mintea lui Patty calculase febril 
dacă îşi putea permite acest apartament de lux. O sută 
douăzeci de dolari pe săptămână reprezenta o chirie 
absolut normală pentru Los Angeles, însă ea sperase 
să găsească ceva mai ieftin. 

— Ştiţi, eu mă gândisem de fapt la o chirie de 
până într-o sută pe săptămână, spusese ea într-un 
sfârşit, cerându-şi scuze din priviri bătrânei doamne. 

— O, Doamne, izbucnise doamna Landow în râs. 
Dar eu nu am cerut decât o sută douăzeci pe lună. 

— Dar... asta... asta este mult prea puţin, se 
bâlbâise Patty fâstăcită. 

— Spre norocul meu, nu sunt obligată să stau în 
banii ăştia. Bătrâna doamnă îi luă mâna cu un gest 
afectuos. Tot ce doresc eu este să nu mai fiu atât de 
singură în casa asta imensă. Şi m-aş bucura într- 
adevăr dacă v-aţi muta la mine. 

Patty eliberase camera de la hotel încă în aceeaşi 
zi, mutându-şi lucrurile în vila cea demodată, cu 
grădina ei sălbăticită, de pe străduţa lăturalnică şi 
liniştită. 

Acum, când auzi soneria de la uşa de jos, Patty 
cobori în grabă scara monumentală. Doamna Landow 
era plecată la partida de bridge de după-amiază şi îl 
auzise ieşind şi pe domnul Bangor. 

înainte de a deschide, Patty puse lanţul de 
siguranţă. Era una din măsurile de precauţie pe care 
trebuia să le accepţi atunci când trăiai în metropole ca 
Los Angeles, New York sau Miami. Prin crăpătura 
îngustă văzu că era un bărbat atrăgător care parcă i se 
părea cunoscut. 

— Da? întrebă ea. După cum arată ar putea fi 
vorba despre un actor de cinema, îşi zise ea. Dar îl 
recunoscu de îndată ce-l auzi vorbind. 

— Eşti desigur surprinsă să mă vezi aici, râse Jeff. 
Îşi ţinea mâinile la spate. Acum, când i le întinse, Patty 
văzu buchetul cel minunat pe care îl ascunsese până 
atunci. 

— O clipă, te rog, spuse ea grăbită şi închise uşa 
pentru a desprinde lanţul. Işi aranjă cu o mişcare 
grăbită buclele castanii, încă umede după duş. Era 
încălţată cu nişte sandale fără tocuri şi purta o rochiţă 
de casă, încheiată până sus, dintr-un material moale 
care se mula strâns pe corpul ei. 

— Chiar că este o surpriză să te văd aici, spuse ea 
după ce îl conduse în holul mare de la intrare. De fapt, 
cum de m-ai găsit? 

— Olé, cu zâmbet larg, care îi lumina întregul chip. 
Te-am recunoscut imediat în reclamă. Restul a fost 
simplu ca un joc de copii. 

Patty ştia că nu putea fi adevărat, din simplul 
motiv că agenţia nu dezvăluia niciodată numele şi 
adresele fotomodelelor, cu atât mai mult cu cât 
solicitările de acest gen erau foarte frecvente. Dar 
bucuria îi era mult prea mare ca să-şi mai piardă 
timpul cu presupuneri. 

— Vino Jeff, să urcăm la mine, spuse ea luându-l 
de braţ. Trebuie să-mi povesteşti totul despre treburile 
care te-au adus la Los Angeles, cum merg lucrurile 


24 


acasă, în Oklahoma, cum ţi-a mers în ultimii ani, ce 
mai, totul! 

Urcând alături de el, Patty îşi dădu dintr-odată 
seama cât de singură era în realitate. Cu toate că 
profesional avea permanent contact cu o mulţime de 
lume, discuţiile se învârteau exclusiv în jurul slujbei 
sau al salarizării. Serile şi le petrecea uneori în 
compania doamnei Landow. Atunci actriţa îi povestea 
despre vremurile de demult. Erau seri plăcute, însă 
Patty simţea lipsa unor prieteni de vârsta ei. 

— E drăguţ aici, la tine, spuse Jeff în timp ce-şi 
plimba privirile prin sufrageria încăpătoare. Mobilier 
solid şi o privelişte minunată spre grădina ca din 
basme. 

— Aşa este, în această privinţă nu pot să mă plâng 
că nu aş fi nimerit bine, se declară ea de acord. Dar de 
ce nu iei loc? Vrei să-ţi ofer ceva de băut? Işi dădea ea 
însăşi seama cât era de nervoasă şi că îi evita mereu 
privirile. 

Oare cât trecuse de când se văzuseră ultima oară? 
Erau aproape nişte copii pe-atunci. Examină pe furiş pe 
bărbatul care se aşezase confortabil într-un fotoliu. Era 
chiar mai atrăgător decât şi-l amintea ea. 

Privirea ochilor lui albaştri se plimba peste corpul 
ei, ceea ce-o făcu să simtă un fior de plăcere trecându- 
i prin şira spinării. 

— Pot să-ţi ofer un vin alb, sec, sau un pahar de 
whisky, spuse ea, şi se întoarse grăbită. Nu voia ca el 
să observe cât de mult o tulbura prezenţa lui. Deschise 
micul frigider pe care şi-l cumpărase de curând şi 
scoase sticla cu vin. 

— Dacă ştiam că vii să mă vezi, aş fi pus 
bineînţeles şampania la rece. Se străduia să confere 
vocii sale un ton cât mai liniştit, dar inima îi bătea mult 

mai repede ca de obicei. 

— Un pahar de vin este perfect, spuse el, şi se 
ridică pentru a-şi dezbrăca sacoul. Nu ai vreo vază, pe 
undeva, ca să aranjez florile? Se îndreptă spre ea şi-i 
luă din mână paharele, pe care le scosese din bufetul 
demodat. 

Mâinile li se atinseră şi Patty avu impresia că acest 
contact dintre ei se prelungea mai mult decât ar fi fost 
necesar. işi simţi mameloanele întărindu-i-se şi 
înălțându-se. Era conştientă că sub stofa moale a 
rochiţei erau perfect vizibile, dar nu avea ce face. 

Şi Jeff se simţea cuprins de o tulburare 
neobişnuită. Când o văzuse pe Patty ultima oară, ea nu 
era decât o fată drăguță. Acum se transformase într-o 
femeie de o frumuseţe răpitoare, care îl excita 
puternic. 

Stăpâneşte-te, ce naiba, îşi zise în sinea lui, doar 
nu poti să te arunci pe ea. Dar în acel moment chiar 
asta şi-ar fi dorit. Ce n-ar fi dat să o poată cuprinde în 
braţe şi să o acopere cu sărutări. 

Puse paharele pe măsuţă şi se uită în jur după o 
vază. Patty se apropiase de el, cu sticla cu vin şi 
tirbuşonul în mâini. Le puse lângă flori şi pahare, pe 
măsuţă, şi îl privi adânc în ochi. Apoi întinse braţele şi 
le încolăci după gâtul lui. 

— Ce bine îmi pare să te revăd, Jeff, spuse ea 
încetişor, oferindu-i buzele umede. 

O trase spre el şi o sărută pe gură, la început 
foarte uşor. Dumnezeule, cât de moi pot să fie, îşi 
spuse el, în timp ce degetele îi mângâiau încet spatele. 

Buzele lor se contopiră apoi din nou, de data 
aceasta într-un sărut pătimaş. Limba îi alunecă uşor în 
gura ei, trecu în joacă peste dinţii albi şi atinse, în 
sfârşit, vârful limbii ei, care îi venea în întâmpinare. 


26 


— După cum văd, ai învăţat o mulţime de lucruri 
de atunci, râse ea zgomotos după ce se desprinseră 
din îmbrăţişare. În orice caz, nu-mi amintesc să mă fi 
sărutat vreodată în felul acesta. 

— Ce să-i faci, odată cu anii vine şi experienţa, 
suspină el filosofic. Şi cum rămâne cu băutura 
promisă? 

— Bine, toarnă tu în pahare, în timp ceeuosămă 
ocup, în sfârşit, de sărmanele flori. Au şi început să-şi 
plece capetele. Patty apucă buchetul şi dispăru în 
dormitor. 


Ce ţi-a venit? se mustră ea în timp ce-şi examina 
chipul în oglindă. Obrajii îi erau stacoijii, iar ochii îi 
luceau. Scutură capul cu putere, făcând să-i zboare 
pletele. Te porţi ca o liceană la primul ei rendez-vous.. 

Găsi în scrin o vază potrivită, pe care o umplu cu 
apă, şi aranjă florile. Timpul ce îi fusese necesar îi 
permisese să-şi recapete cât de cât stăpânirea de sine. 
Când reveni în sufragerie era ceva mai calmă. 
Tulburarea îi mai trecuse. Deşi era fericită, când îi 
reîntâlni din nou privirea pulsul nu i se mai acceleră. 

Se aşezară în două fotolii, faţă în faţă, şi ciocniră. 
Patty îşi strânsese picioarele şi le ridicase pe una din 
perne. Işi ţinea capul puţin aplecat într-o parte şi 
privea la Jeff pe sub genele-i lungi, cu faţa luminată de 
zâmbet. 

— Şi acum dă-i drumul şi povesteşte! îi ceru ea. Ce 
vânt te-a adus la Los Angeles? 

Jeff îşi drese vocea, gândindu-se cu ce să înceapă. 
_ Stătea picior peste picior şi se lăsase pe spate. 
Invârtea între degete, în joacă, paharul cu vin, din care 
mai rău o înghiţitură înainte să înceapă să vorbească. 


1 Întâlnire, în limba franceză (n.t.). 

— Sunt pe cale să pun pe picioare o afacere 
proprie, spuse el într-un târziu. Primele contacte le-am 
realizat deja. Şi par destul de promițătoare. 

— Şi în ce branşă? Nu spuneai tu că intenţionezi să 
te lansezi în domeniul reclamei, al publicităţii? Patty îşi 
amintea vag că îl auzise pe vremuri pomenind despre 
aşa ceva, fără însă să fie foarte sigură. 

—  Întocmai,  încuviinţă el, dând din cap. 
Intenţionez să pun pe picioare propria mea agenţie. 
Inceputul l-am făcut la Tulsa, în cadrul unei firme 
importante. Acum însă doresc să fiu propriul meu 
stăpân. 

Patty ştia din proprie experienţă, mai mult decât 
ar fi dorit, cât de dure puteau fi realităţile acestei 
meserii. Cel care intenţiona să se afirme în branşa 
aceasta a rechinilor trebuia să aibă suflu lung, nervi de 
oţel şi o stabilitate remarcabilă. 

— Să nu-ţi închipui că-ţi va fi uşor, Jeff! îl povățui 
ea îngrijorată. Los Angelesul este în această privinţă un 
adevărat iad. Marile agenţii boxează cu mănuşi 
umplute cu fier-beton. Nu vor asista pasive cum un 
nou-venit va încerca să le smântânească oalele. 

— Nici nu m-aş fi aşteptat la aşa ceva, râse el bine 
dispus. Accept orice provocare. Şi nu am de gând să 
încep cu nimicuri. Mă voi servi cu o porţie zdravănă din 
prăjitură. De asta poţi fi cât se poate de sigură. 

— Dar bine, pentru aşa ceva ai nevoie de relaţii 
deosebite. Fără acestea nu eşti decât un zero la Los 
Angeles. Nu vei reuşi să prinzi niciun fel de rădăcini. 
De asta am avut ocazia să mă conving chiar din 
propria-mi experienţă. Gândurile îi zburară la Kenneth 
Balden, la metodele acestuia lipsite de scrupule, şi oftă 
adânc. Nu că aş avea de gând să-ţi ştirbesc în vreun fel 
optimismul, dar sper că eşti conştient în ce ai de gând 

să te bagi. 

— Cred că ştiu, spuse el şi-şi goli paharul până la 
fund. Se întinse după sticlă şi umplu ambele pahare. 
Ce-ai zice, de fapt, dacă te-aş angaja cu contract, ca 
fotomodel?  Privirile sale îi urmăreau reacţiile cu 
încordare. 

Patty se înecă cu vinul şi tuşi. Se roşi toată şi ridică 
mâinile în aer. Jeff sări imediat în ajutorul ei, lovind-o 
cu palma peste spate. 

— Mulţumesc, spuse ea de îndată ce reuşi din nou 
să respire. Apoi clătină din cap. Scuză-mă, Jeff, dar 
după părerea mea, ai luat-o razna. Am deja contract, 
cu o agenţie. E drept că mă lovesc de o mulţime de 
lucruri care nu-mi convin, dar cel puţin beneficiez de 
un venit sigur. Şi nu cred că tu ai fi în stare să mi-l 
garantezi. 

— Poate că nu, pentru moment, recunoscu el fără 
înconjur. Dar în următoarele luni situaţia se va schimba 
fundamental. Îţi promit că, cel mult într-o jumătate de 
an, vei câştiga la mine dublul salariului pe care ti-l 
plăteşte Balden în prezent. 

— Prin Balden ai făcut rost de adresa mea? îl 
întrebă ea brusc, iar chipul i se întunecă. Nu aveau 
dreptul să... Ar trebui să mă plâng pentru asta, însă... 
Apoi lăsă resemnată braţele să-i alunece de-a lungul 
trupului. 

Jeff se aplecă spre ea şi o prinse de mâini. 

— De ce nu priveşti lucrurile şi din alt unghi? spuse 
el cu seriozitate. Dacă nu aş fi reuşit să obţin adresa ta 
prin intermediul Agenției Balden, nu ne-am afla acum 
faţă în faţă. Nu ar fi fost păcat? 

— Da, fireşte, şopti ea, lăsând ochii în jos. 
Atingerea lui îi declanşase un nou fior ce-i străbătu 
întregul corp. Îşi îndreptă spatele. Dar şi tu trebuie să 

înţelegi că este vorba despre o problemă de principiu. 

— Fireşte, din punctul tău de vedere ai perfectă 
dreptate, recunoscu el. Dar de ce să nu te poţi plânge 
în legătură cu acest lucru lui Balden? 

Patty ridică din umeri. Nu îi prea convenea să 
discute despre subiectul ăsta. Dar poate că mă voi 
simţi uşurată dacă îmi vărs necazul în faţa unui vechi 
prieten, îşi zise ea în cele din urmă. 

— Kenneth Balden consideră fotomodelele de sex 
feminin care lucrează pentru el ca fiind proprietatea sa 
particulară, începu ea după oarecare ezitare, vorbind 
cu fălcile încleştate. Îşi împletise degetele celor două 
mâini şi le răsucea încoace şi încolo. Acesta este şi 
motivul pentru care îmi acordă numai angajamente 
pentru lenjerie de corp şi costume de baie. Tăcu 
îndelung, cu privirea aţintită afară, pe geam. 

— Ceea ce vrei să spui ar însemna, pe şleau, că ai 
refuzat să te culci cu el, reluă Jeff firul. Am sau nu 
dreptate? 

Patty încuviinţă, dând din cap de mai multe ori. 

— A fost oribil, spuse ea în şoaptă, susţinându-i 
privirea. Într-una din zile m-a chemat la el în birou. Era 
deja târziu şi în afară de noi doi nu cred că mai 
rămăsese cineva în clădire. Pe masă se aflau o frapieră 
şi două pahare. Am dat să mă aşez pe un scaun, dar 
Balden a insistat să iau loc lângă el, pe canapea. 

Făcu o scurtă pauză. Apoi îşi îndepărtă o şuviţă de 
pe frunte şi continuă. 

— La început totul părea destul de inofensiv. Am 
băut un pahar împreună şi Balden mi-a povestit ce 
planuri mari îşi făcea în legătură cu mine. Şi că, fireşte, 
se aştepta la o răsplată din partea mea. 

Mai bău o înghiţitură. Îi venea foarte greu să 
continue. Jeff se aplecă mult în faţă. Ochii i se 

îngustaseră, semănând acum în două tăieturi. 

— Şi ce s-a întâmplat după aceea? întrebă el 
încordat. 

— Dintr-odată m-a răsturnat pe canapea şi a 
încercat să mă sărute. Când l-am respins, s-a mulţumit 
să râdă, zicându-mi să nu mai fac atâtea nazuri. Apoi 
şi-a înfipt mâna în pieptul meu şi mi-a spus... mi-a spus 
cum i-ar place să i-o fac. Îmi venea să vărs. 

Jeff se ridică şi se aşeză pe spătarul fotoliului lui 
Patty. O mângâie cu blândeţe pe păr, iar ea îşi sprijini 
capul de corpul lui. Tremura din tot trupul. Nu 
povestise încă nimănui despre cele ce i se 
întâmplaseră, atât de ruşine îi era. 

— Am sărit în picioare şi am părăsit încăperea 
alergând. Fireşte că am crezut că nu îl voi mai revedea 
pe Balden câte zile voi avea. Dar m-am înşelat. Oftă 
din rărunchi şi-şi scutură capul, în timp ce Jeff încerca 
să o liniştească, mângâindu-i umerii. 

— Când am sosit la serviciu a doua zi pentru a-mi 
lua actele, continuă ea povestirea, m-a măsurat din 
creştet până în tălpi cu o privire de gheaţă. Apoi mi-a 
pus sub nas contractul pe care îl semnasem şi a 
insistat să-l respect întru totul. 

— Dar ce câştiga prin asta? se miră Jeff. 

— Este un sadic, îi răspunse Patty. Un sadic 
ordinar, căruia îi face plăcere să chinuiască oamenii. 
De atunci nu-mi dă decât angajamente pentru lenjerie 
de corp şi costume de baie. Presupun că intenţia lui 
era ca prin aceasta să mă facă să mă simt înjosită. 

— Ce valabilitate are acest contract? întrebă Jeff, 
adoptând dintr-odată felul de-a fi al omului de afaceri. 
Sunt cumva prevăzute clauze speciale şi ce se 
întâmplă în cazul în care ai lucra pentru o altă agenţie? 

— Mai sunt legată încă trei ani de-acum încolo de 

Balden. Teoretic nu-mi este interzis să lucrez pentru 
alte agenţii cât timp nu este vorba să prezint lenjerie 
de corp şi costume de baie. 

— Este excelent, râse Jeff, frecându-şi mâinile. Eşti 
obligată să accepţi ofertele lui Balden sau poţi să le şi 
respingi, în cazul în care nu-ţi convin? 

— Nu înţeleg deloc ce găseşti tu atât de excelent, 
spuse ea iritată. Am încercat tot ce mi-a stat în puteri 
ca să obţin şi alte angajamente. Dar nimeni nu vrea să- 
şi strice relaţiile cu Balden. Regretăm, este tot ce am 
auzit indiferent unde şi cui m-aş fi adresat. 

— E-n regulă, e-n regulă, o întrerupse Jeff cu voce 
înceată. Permite-mi să-ţi rezum situaţia. Pentru că 
vreau într-adevăr să te ajut. În primul rând, ai 
posibilitatea să respingi ofertele lui Balden şi, în al 
doilea rând, îţi este permis să lucrezi şi pentru alte 
agenţii, exceptând cazurile când este vorba despre 
aiurelile alea de lenjerie. Aşa-i? 

Patty încuviinţă din cap. Un zâmbet îi învălui 
chipul. Entuziasmul lui era de-a dreptul contagios. Îşi 
aminti că şi pe vremuri, când fuseseră colegi de şcoală, 
tot aşa era. Nepăsător, gata oricând să-şi suflece 
mânecile şi mereu dispus să-şi asume riscuri. Nu era el 
omul care să renunţe prea uşor la ce-şi pusese în cap. 

Patty simţi că băutura începe să i se urce la cap. 
Nu apucase să mănânce nimic cât fusese ziua de lungă 
şi începuse să o chinuie foamea. 

— Ce-ai zice dacă am lua o gustare? schimbă ea 
subiectul. Cunosc un restaurant italienesc, imediat 
după colţ. Au o bucătărie nemaipomenită. 

— Bună idee, răspunse el şi se întinse să-şi ia 
sacoul. În afară de o înghețată Hopkins, nici el nu 
pusese nimic în gură pe ziua aceea. 

—  Acordă-mi doar cinci minute, râse Patty, 

dispărând în dormitor. Numai să mă schimb. . 
— La ce bun? îi strigă el prin uşa închisă. Imi placi 
nemaipomenit în rochiţa asta. 


În timp ce o aştepta pe Patty, Jeff scrise ceva în 
carneţelul său de notițe, de care nu se despărţea 
niciodată. Pentru început, am nevoie de câteva 
fotografii reuşite de-ale lui Patty, îşi făcu el socotelile în 
gând. Şi după aceea trebuie să stau de vorbă urgent 
cu bătrânul Hopkins. 

Producătorul de îngheţată era un partener de 
tratative dificil, care nu făcea deloc simplă sarcina 
oponenților săi. Însă cu prilejul ultimei lor discuţii, Jeff 
rămăsese cu impresia că aproape reuşise să-i convingă 
pe cei de la firma Hopkins de avantajele ofertei sale. Şi 
cu Patty Dawson avea acum încă un atu în mânecă, ce 
avea să fie valabil şi pentru bătrânul domn, ce-şi 
rezervase dreptul de a avea ultimul cuvânt. 

Patty apăru îmbrăcată cu o bluză de mătase 
albastră, adânc decoltată, pe care o purta peste un 
pantalon colant de culoare albă. Peste bluză avea un 
cordon argintiu cu o cataramă ornamentală din argint. 
Pantofii şi poşeta argintie îi completau ţinuta. Părul îl 
purta ridicat pe o parte cu un pieptene, şi renunţase la 
orice machiaj. Doar buzelor le dăduse puţin contur cu 
rujul. 

— Oho, exclamă el admirativ. Deşi nu credeam că 
ar fi posibil, trebuie să recunosc că eşti chiar şi mai 
atrăgătoare decât adineauri. 

— Mulţumesc, râse ea şi îl luă din nou de braţ. 
Apropierea lui o făcea să se simtă bine. Trăia o 
senzaţie de uşurare cum de mult nu mai cunoscuse. 
Avea impresia că, odată cu Jeff Flaunt, îşi regăsise o 
parte din tinereţe. 

În faţa casei se întâlniră cu Margaret Landow, care 
tocmai se întorcea de la partida de bridge. Dând cu 
ochii de tânăra pereche, bătrâna se opri surprinsă. De 
multe ori se întrebase de ce o fată atât de atrăgătoare 
ca Patty nu avea niciun prieten sau curtezan. Nu-i 
vorbise niciodată despre vreunul şi nici nu primise 
niciodată vreo vizită. 

— Permite-mi să-ţi prezint un vechi prieten, Jeff 
Flaunt, o întâmpină Patty radioasă. 

— Nu cred că vechi este tocmai cuvântul potrivit, îi 
răspunse ea şi-i întinse mâna. 

— lar ea este renumita actriţă de cinema Margaret 
Landow, continuă Patty, în timp ce Jeff îi strângea 
mâna. 

— Renumită, copila mea, asta poate pe vremuri. 
Astăzi abia dacă-şi mai aminteşte cineva de mine. Dar 
asta este mersul vieţii şi nici măcar nu pot spune că m- 
ar întrista din cale afară. 

— Îmi amintesc perfect de bine de 
dumneavoastră, doamnă Landow, o contrazise energic 
Jeff. In '942 aţi jucat în F/ăcări deasupra Atlanticului 
rolul surorii medicale. 

— O melodramă îngrozitoare. Astfel de vechituri ar 
trebui să fie interzise la televiziune, se arătă revoltată 
bătrâna actriţă. Însă Jeff şi Patty simţiră că supărarea 
ei nu era sinceră întru totul. 

— Am văzut şi alte câteva filme cu 
dumneavoastră, râse Jeff, care cuprinsese cu braţul 
umerii lui Patty. 

— Ei bine, sper că vom avea, desigur, ocazia să 
discutăm despre asta, sporovăi bine dispusă doamna 
Landow. Presupun că în viitor o veţi vizita mai des pe 
draga noastră Patty. Însă acum nu vreau să vă mai 
rețin. Sunt sigură că aveţi altceva mai bun de făcut 

decât să vorbiţi despre trecut cu o femeie bătrână. Vă 
urez o seară cât mai plăcută. 

— Este o adevărată comoară, gânguri Patty în timp 
ce ieşeau pe poarta mare, din fier forjat, strâns lipită 
de braţul lui Jeff. 

— Ce vârstă are, de fapt? întrebă el. Sincer să fiu, 
credeam că a murit deja de mult. 

— Merge pe optzeci, îi răspunse ea. Dar nu-şi arată 
deloc vârsta. Face gimnastică în fiecare dimineaţă, 
chiar dacă uneori nu-i vine uşor deloc. 


3 


Restaurantul italienesc pe care-l propusese Patty 
nu prea corespundea gusturilor lui Jeff. Incăperea era 
mică şi plină de lume, iar clienţii conversau de la o 
masă la alta în gura mare. Fiecare părea să-l cunoască 
pe fiecare. 

Aşteptară răbdători la intrare până când Mario, 
şeful de sală, îi conduse la o masă minusculă pentru 
două persoane. Jeff întâmpină oarecare dificultăţi ca 
să-şi aranjeze picioarele sub masă. Patty, în schimb, 
părea să se simtă foarte în largul ei în această 
atmosferă. 

— Îmi place mult să vin aici, spuse ea cu voce 
ridicată, pentru a se face înţeleasă în vacarmul de voci. 
Nu ştiu de ce, dar oamenii de aici mi se par într-un fel 
mai normali, mai naturali. Nu sunt de loc aşa de 
încordaţi ca cei care lucrează în branşă. 

În acel moment, la masa alăturată se flamba un 
peşte enorm. Mario turnă peste el un pahar mare de 
coniac şi apoi aprinse alcoolul. Flacăra se ridică până 
aproape de tavan în aplauzele entuziaste ale clienţilor. 

— Trebuie să recunosc că miroase foarte tentant, 

îi spuse Jeff lui Patty, după ce trase aer pe nas de mai 
multe ori. 

— Peştele se numără printre specialităţile lui 
Giuseppe, îi răspunse ea. Vrei să facem unul pe din 
două? 

— Poftim? O matahală din aia pentru numai noi 
doi? Nu vom reuşi niciodată să-l dăm gata. 

— Nu face nimic. Am să-i rog să-mi pună la pachet 
ce rămâne. Domnul Bangor are o pisicuţă care va fi 
desigur foarte încântată dacă îi voi duce aşa o 
bunătate. E încă atât de micuță. 

— Bine, fie, capitulă Jeff. Dorinţele tale sunt 
porunci pentru mine. Fie, hai să mâncăm un peşte! 

Băură o sticlă din vinul alb recomandat de Mario. 
Era un vin italienesc, pe care amândoi îl gustau pentru 
prima oară. 

Peştele era pregătit la grătar şi servit cu un mujdei 
slab, care făcea să pară şi mai gustoasă carnea 
fragedă. Li se servi, împreună cu pâine albă, şi o salată 
proaspătă. 

— Chiar că nu-mi aduc aminte de când nu am mai 
mâncat atât de bine, exclamă Jeff entuziasmat după ce 
Mario îl servi cu a treia porţie de peşte fript. 

— Mă bucur să aud asta, râse Patty, care se 
servise doar cu o bucăţică mică pentru a nu contraveni 
regimului ei foarte strict. Îmi face plăcere să mă uit la 
alţii cum mănâncă. 

— Nu eşti niciodată invidioasă? Sincer să fiu, mie 
cred că mi-ar fi nespus de greu. 

—  Câtuşi de puţin. E doar o problemă de 
obişnuinţă. În fond, nu-mi refuz nimic. Mănânc orice 
poftesc. Numai, că mănânc puţin. Se întinse peste 
masă pentru a mai lua o bucăţică de pâine. 

Şi Jeff întinse mâna tot în aceeaşi clipă după 

pâinea care se găsea într-un coşuleţ plat, între 
farfuriile lor. Îşi zâmbiră când mâinile li se întâlniră. 
Degetele ei suple se plimbară peste dosul palmei lui. 
Vacarmul din sala de mese păru să scadă pe 
neaşteptate, iar clienţii de la mesele alăturate se 
vedeau ca prin ceaţă. 

Jeff întinse cealaltă mână peste masă şi mângâie 
obrazul ei cu gingăşie. Degetele lui începură să se 
joace cu buclele ei şi o traseră uşor de lobul urechii. 

— Aş vrea să fiu singur cu tine, spuse el încetişor, 
în timp ce o privea adânc în ochi. 

Patty simţi un fior în întreg trupul, când îi trase cu 
gingăşie mâna spre el şi i-o dezmierdă cu buzele. Cu o 
mişcare lentă, lăsă capul în jos, a încuviinţare. Şi ea îşi 
dorea să rămână singură cu el. 

Mario se apropie de masă şi se înclină discret. Le 
adusese nota pe un platou din argint. Jeff pescui o 
legătură de bancnote din buzunar şi o aşeză pe platou. 
Ospătarul se înclină din nou şi se retrase cu aceeaşi 
discreţie. 

Ajunşi în stradă, Jeff o cuprinse în braţe şi o sărută 
pe gură. Apoi porniră în tăcere, mână în mână, până 
ajunseră în faţa vilei. 

— Ciudat, Mario ăsta nici măcar nu ne-a întrebat 
dacă dorim să servim un desert sau o cafea, constată 
Jeff în timp ce Patty descuia poarta din fier forjat. Nu ţi 
se pare curios? 

Ea râse încurcată. 

— Probabil că a observat că nu mai aveam poftă 
de aşa ceva. Sau poate tu aveai? 

Jeff scutură din cap şi râse. 

— Nu. Şi tu ştii asta cât se poate de sigur. 

— În schimb simt o poftă nespusă de cu totul 
altceva, şopti ea lipindu-se de el. li simţi căldura 

trupului şi forţa muşchilor când o cuprinse din nou în 
braţe, sărutând-o iar şi iar. 

— Nici prin vis nu mi-am închipuit că reîntâlnirea 
noastră va lua o astfel de întorsătură, murmură el, în 
timp ce urcau strâns înlănţuiţi treptele ce duceau la 
apartamentul lui Patty. 


Intrară de-a dreptul în dormitor. Lângă pat se 
găsea o veioză care lumina slab încăperea. Când Patty 
schiţă un gest să aprindă lustra, Jeff îşi aşeză mâna 
peste a ei, reţinând-o. 

— Este lumină suficientă, spuse el, în timp ce 
degetele sale desfăceau catarama din argint. Îi 
descheie cu o mână nasturii bluzei, iar cu cealaltă îi 
scoase pieptenele din părul care i se revărsă în valuri 
peste umerii goi. 

Când nu trebuia să pozeze, Patty nu purta 
niciodată sutien. Sânii îi erau rotunzi şi tari. Sfârcurile 
se ridicaseră şi, în lumină slabă, păreau aproape negre. 

Lăsă capul mult pe spate şi gemu când el îi luă 
sfârcurile pe rând între buze, strângându-i-le cu 
gingăşie. Un val de căldură i se răspândi între coapse 
şi un fior îi scutură întregul trup. 

— Ai cei mai frumoşi sâni pe care i-am văzut 
vreodată, murmură el, cuprinzându-i cu mâinile. 

— Îmi place când mă atingi în felul acesta. Îşi 
apăsă trupul de al lui. Îl simţi excitat, fapt ce îi crescu 
şi mai mult dorinţa. 

În timp ce el îi mângâia sânii, frecându-i sfârcurile 
cu buricul degetelor, ea îi trase fermoarul şi-i descheie 
nasturele de la blugi. Îi trase jos slipul, eliberându-i 
bărbăţia. 

Aceasta păru să se umfle şi mai mult, când 
degetele ei răcoroase începură să o mângâie. Jeff se 

sprijinise cu spatele de perete şi se lăsă cu totul pe 
seama dezmierdărilor ei provocatoare. Tinea ochii 
închişi şi se lăsase cu toată greutatea trupului pe 
umerii ei. Respirația îi era iute şi sacadată. 

— Opreşte-te! gemu el pe neaşteptate; 
îndepărtând-o puţin de el. Nu mai suport. 

— De ce? Nu-ţi place să te dezmierd aşa? îl întrebă 
ea, retrăgându-şi speriată mâna. 

— Ba da, şi încă cum. Dar întâi vreau să-ţi simt tot 
trupul. Îşi dezbrăcă blugii cu o mişcare rapidă şi îşi 
trase cămaşa peste cap. Pieptul său larg era acoperit 
cu păr des. 

— Haide, vino în pat, spuse el, apucând-o pe la 
spate cu mâinile de talia fragilă. Părul de pe pieptul lui 
îi gâdila spatele şi un nou fior îi străbătu trupul. 

Îi descheiase pantalonii din mers şi când ajunseră 
la marginea patului îi trase în jos, laolaltă cu slipul 
minuscul. Deşi se cunoşteau de atâţia ani era pentru 
prima oară că se vedeau complet goi. 

Se întinseră pe pat strâns înlănţuiţi şi fiecare 
explora cu mâinile trupul celuilalt. Cu cât aceste 
atingeri şi dezmierdări se prelungeau, cu atât dorinţa 
le era mai mare. E 

— Vino, şopti ea abia auzit, desfăcând picioarele. Il 
trase peste ea şi rămase în aşteptarea clipei când avea 
s-o pătrundă. Scoase un țipăt slab când penisul lui 
atinse despicătura ei umedă. 

Patty avea senzaţia că în toţi aceşti ani trupul ei 
doar pe Jeff îl aşteptase. Se lăsă supusă, în voia 
mişcărilor lui. Trupurile lor se aflau într-o deplină 
armonie. O posedă cu un amestec de gingăşie şi 
sălbăticie, care îi dezlănţuia pasiunea iar şi iar, 
aducând-o în pragul insuportabilului. 

Îi simţea respiraţia fierbinte pe gât şi, când dinţii 

lui o muşcară uşor, trupul ei zvâcni violent, scuturat de 
un orgasm eliberator. Vlaga o părăsi şi braţele, care îi 
înlănţuiseră până atunci spatele, căzură neputincioase 
în lături. Gâfâia sfârşită, când însă, dinţii lui o muşcară 
din nou de gât, se scutură cuprinsă de un nou orgasm. 

Jeff se sprijinise în coate şi-i mângâia faţa. Patty 
ţinea ochii larg deschişi, oftând adânc de câteva ori. 

— Dumnezeule, gâfâi ea într-un târziu, este de 
necrezut. Parcă nici acum nu am suficient aer. 

— Ce este de necrezut? întrebă el şi-i atinse gâtul 
cu mâna. 

— lar... iar îmi vine, gemu ea arcuindu-se în 
întâmpinarea lui. 

Membrul lui se afla încă adânc în ea. Îl simţea când 
îşi încorda muşchii. Îşi încolăci picioarele peste 
picioarele lui şi-şi îngropă unghiile în spatele acestuia. 
Simţi dintr-odată cum trupul lui devine rigid. Credea că 
vrea să se retragă, când un tremur violent străbătu 
întregul lui trup şi se împinse şi mai adânc în ea, în 
zvâcniri eliberatoare. 


Zăcură încă multă vreme în tăcere unul lângă 
celălalt, savurând acea senzaţie unică de 
imponderabilitate. 

— Niciodată nu am simţit atâta dăruire şi pasiune, 
rupse Patty tăcerea într-un târziu. Lacrimi sclipeau în 
colţul ochilor ei. Era atât de fericită cum nu mai fusese 
niciodată până atunci. Cele câteva legături avute nu 
reprezentaseră niciodată un lucru prea important 
pentru ea. Ceea ce trăise în seara asta alături de Jeff 
fusese cu totul diferit. Cu totul şi cu totul diferit. 

Jeff îşi încrucişase braţele sub ceafă şi îşi aţintise 
privirea în tavan. 

— Aş vrea să-ţi spun atâtea, dar nu ştiu de unde să 

încep. 

— Spune indiferent ce, îi murmură ea lângă 
ureche, cuibărindu-se mai aproape de el. Ce-ţi trece în 
clipa asta prin cap. 

— Mă tem că ar fi destul de puţin romantic, râse 
el. 

— Ticălosule, strigă ea, aşezându-i-se pe stomac. 
Cum de eşti în stare să te gândeşti în aceste clipe la 
altceva? 

— Departe de mine aşa ceva, rânji el. Doar că îmi 
rememoram agenda viitoarelor întâlniri de afaceri. 

— Pe cuvântul meu, îl certă ea cu prefăcută 
deceptie, doar un bărbat poate fi în stare să se 
gândească la afaceri în astfel de clipe. 

— Dar numai pentru a stabili când putem să ne 
vedem data viitoare, îi răspunse el drăgăstos, trăgând- 
o spre pieptul său. Mâine seară? De acord? 

Patty clătină tristă din cap. 

— Trebuie să merg la San Diego, oftă ea, Filmările 
vor dura trei sau patru zile. Te sun de îndată ce mă 
întorc. Işi culcă capul pe pieptul lui păros şi închise 
ochii. În aceste clipe nu voia să se gândească la munca 
ei, cu atât mai puţin să vorbească despre ea. Erau 
clipe mult prea preţioase. 


Pentru Jeff trezitul la primele ore ale dimineţii era 
un lucru obişnuit. Se strădui să facă zgomot cât mai 
puţin ca să nu o trezească pe Patty. Ea dormea culcată 
pe burtă, cu picioarele dezvelite, uşor îndoite. Intocmai 
ca un sugar satisfăcut, îşi zise el zâmbind. 

Părăsi apartamentul fără zgomot, cu gândul să 
facă rost de un mic dejun pentru el şi Patty. Aerul 
dimineţii era destul de rece. Dinspre Pacific sufla o 
briză răcoroasă. Intrucât nu cunoştea prea bine 

cartierul în care se găsea, Jeff se hotărî să-şi încerce 
norocul la Trattoria’. 

Intrarea dinspre stradă era încă închisă, dar de 
îndată ce ciocăni în geam, îi deschise Mario. 

— AŞ putea cumpăra la pachet puţină pâine şi 
nişte cafea? îl întrebă Jeff pe ospătar. 

— Bineînţeles. lar în afară de asta mai am să vă 
dau nişte bani. leri seară am văzut că eraţi destul de 
grăbiţi. E adevărat că îmi face mare plăcere când 
primesc bacşiş, dar zău că mi-aţi dat prea mult. Îmi 
este imposibil să accept atâta. 

— Ei bine, atunci suntem chit cu micul dejun, râse 
Jeff. Şi în acest caz mai ambalaţi-mi şi nişte jambon şi 
puţină brânză. 

— Vine imediat, strigă Mario în timp ce alerga spre 
bucătărie. Se întoarse după câteva minute cu un 
platou pe care i-l înmână lui Jeff cu o plecăciune plină 
de politeţe. 

După ce-i mulţumi, acesta se grăbi să se întoarcă 
la vilă. Abia când se trezi în faţa uşii încuiate îşi aminti 
că de fapt nu avea nicio cheie. 

— La naiba, înjură el. Şi eu care voiam să-i fac o 
surpriză lui Patty. 

Dar înainte să apuce să apese pe butonul soneriei 
îi deschise Margaret Landow. 

— Bună dimineaţa, Jeff, îl salută ea cu amabilitate. 
Te-ai sculat deja atât de dimineaţă? Ai dormit bine? 
Sau nici măcar n-ai mai apucat să închizi ochii? 

— Eu... speram că... ăãăă... doar nu v-am deranjat 
cumva, doamnă Landow? se bâlbăi el încurcat. 

— Nici vorbă de aşa ceva, dragul meu. Mă bucur 
când ştiu că tinerii se distrează. În fond, nici eu nu am 
fost tot timpul atât de bătrână. Râse încetişor şi-l bătu 

prieteneşte pe braţ. Ei bine, ce mai pierzi vremea, du 
odată micul dejun, cât timp nu s-a răcit cafeaua de tot. 
Deşi sunt sigură că Patty abia dacă va mânca ceva. 

— Vă mulţumesc că mi-aţi deschis, spuse el încă 
uşor jenat, îndreptându-se spre scară. 

— Am să dau chiar astăzi la făcut o cheie de la 
intrare, strigă bătrâna în urma lui. Ar fi mare păcat 
dacă nu ai avea cu ce intra. Dumneata şi Patty formaţi 
o pereche atât de reuşită. Dar ai multă grijă de ea! 

— Aşa voi face, precis, doamnă Landow, îi 
răspunse el, făcându-i un gest amical cu mâna. Este o 
adevărată comoară, aşa cum nu găseşti în fiecare zi. 

Patty dormea în aceeaşi poziţie, când Jeff intră, 
mergând în vârful picioarelor. Aşternu fără zgomot 
masa în sufragerie şi apoi se aşeză lângă fată, pe 
marginea patului. Cu arătătorul începu să o mângâie 
uşor de tot pe şira spinării. 

Patty se răsuci pe cealaltă parte, fără să deschidă 
ochii. Doar la vederea trupului ei gol, Jeff simţi cum îl 
cuprinde din nou un val de dorinţă. Coapsele femeii 
erau uşor desfăcute. Se aplecă spre ea şi sărută 
smocul cel întunecat. Însă Patty nici acum nu se mişcă. 
După ce ezită câteva clipe, Jeff se dezbrăcă cu mişcări 
pripite şi se întinse în pat, lângă ea. 

Doar când îşi aşeză mâna pe coapsele ei fierbinţi, 
Patty începu să se întindă, încă pe jumătate adormită. 
Excitat din cale-afară, bărbatul îngenunche între 
picioarele ei întinse şi o pătrunse cu multă băgare de 
seamă. 

Abia acum deschise şi Patty ochii, zâmbindu-i 
somnoroasă. 

Apoi înţelese că nu era vorba de vis, pentru că, 
odată cu fiecare dintre mişcările lui, se trezea tot mai 
mult. Gândul că o poseda în timp ce ea dormea o 

excită la culme. Sfârcurile i se întăriră. Îşi trecu limba 
peste buzele întredeschise, umezindu-şi-le. Gâtlejul în 
schimb, şi-l simţea uscat ca iasca. 

— Te-ai trezit? şopti el răguşit. 

— Nu te opri! răspunse ea, cuprinzându-i şezutul 
cu palmele. Mişcările lui dădeau ascultare apăsării 
degetelor ei care păreau să ştie atât de bine ce 
doreau. 

— O idee minunată, să mă scoli în felul acesta, 
gâfâi ea. Respirația îi era tot mai sacadată şi Patty îşi 
dădu seama că avea să atingă punctul culminant cât 
de curând. 

— Nu am putut să mă abţin, răspunse el. Când te- 
am văzut aşezată astfel în faţa mea, pur şi simplu a 
trebuit s-o fac. 

— Nici că ai fi putut avea o idee mai bună, 
murmură ea, răspunzând cu mişcări din şold la 
unduirile lui. 

— Patty... eu... eu... gemu el, încordându-şi toţi 
muşchii. Trupul îi vibră puternic, apoi se lăsă să cadă 
cu toată greutatea pe pieptul ei. 

— Acum, iubitul meu, acum, gemu ea. Acum îmi 
vine şi mie. Ooh, da, daaa! 

După aceea făcură duş împreună, iar Patty reuşi 
să găsească chiar şi un aparat de ras cu unică 
întrebuințare cu ajutorul căruia Jeff reuşi cât de cât să 
se radă. Tot împreună luară şi micul dejun. Cafeaua 
abia dacă mai era călduţă, dar lucrul ăsta nu îi deranjă 
câtuşi de puţin. 

— Cred că am să mai mănânc încă un sandviş, 
spuse Patty zâmbind. De fapt, este un lux pe care nu 
mi-l prea pot permite, dar dragostea la prima oră a 
dimineţii pare să crească pofta de mâncare. 

— Cum adică, nu ai mai făcut-o niciodată? se 

prefăcu el mirat, întinzându-i al doilea sandviş pe care 
i-l pregătise. 

Patty scutură din cap şi-şi aşeză mâna peste braţul 
lui. 

— Niciodată, Jeff, spuse ea cu subită seriozitate. 
Până astăzi nici nu am ştiut că poate fi atât de 
minunat. 

— Şi eu simt acelaşi lucru. Nici nu-ţi pot spune cât 
sunt de fericit. Se întrebă dacă ar mai fi fost acum la 
fel de frumos dacă ar fi fost intimi încă de pe vremea 
când erau amândoi în Elk City. 

Patty sorbi ultima înghiţitură de cafea şi-şi masă 
stomacul cu ambele mâini. 

— Mâine voi fi obligată să postesc, râse ea. Dar 
astăzi mi-a făcut plăcere să sar puţin peste cal. 

— Din când în când tot trebuie să o mai faci, 
replică el. În fond, nu trăieşti decât o singură dată. Şi 
este cazul să ne mai şi bucurăm câteodată de viaţă. 
Privi spre ceasul de la mână, ridicându-se. Acum 
trebuie să plec, Patty. Poate că voi avea deja ceva 
concret pentru tine, când te vei întoarce de la San 
Diego. 

Se sculă şi ea. În uşă o mai cuprinse o dată în 
braţe şi o sărută cu patimă. 

— Noi doi vom cuceri Los Angelesul, vei vedea. 
Lasă-i să creadă pe rechinii reclamelor de aici că 
oamenii din Oklahoma sunt mai din topor. N-au decât. 
Le va trece lor râsul când noi doi vom ajunge sus, în 
vârful piramidei. 

— Păstrează-ţi optimismul, râse Patty. Mai e mult 
până să ajungem acolo. lar drumul spre vârful 
piramidei este al naibii de abrupt. 

— Reuşim noi, lasă, o asigură el încă o dată, iar ea 
îşi dădu seama că Jeff nu avea niciun dubiu în legătură 

cu ceea ce spunea. 


Patty s-a dus la aeroport, împreună cu colega ei, 
Jennifer Lamb. Acolo urmau să se întâlnească cu 
Richard Hallway şi toţi trei trebuiau să ia avionul până 
la San Diego. Jennifer era cu câţiva ani mai în vârstă 
decât Patty. Avea forme puţin mai rotunjite, iar Balden 
o folosea, în special atunci când avea nevoie de un 
model cu un uşor aer matern. 

Jennifer suferea oarecum din cauza acestei situaţii, 
pentru că în sinea ei era incapabilă să accepte ideea 
că nu mai avea formele unei fetişcane de 
şaptesprezece ani. Din acelaşi motiv se îmbrăca în 
viaţa privată excesiv de tineresc, deşi nu i se potrivea 
absolut deloc. Dădea dovadă de o uimitoare lipsă de 
gust pentru cineva care îşi câştiga existenţa lucrând ca 
fotomodel. 

Patty încercase de câteva ori să îi atragă atenţia, 
delicat, asupra acestui lucru, dar de fiecare dată 
vorbise parcă la pereţi. Astăzi Jennifer era îmbrăcată 
cu o rochiţă mini, cu un decolteu excesiv de adânc, 
care o dezavantaja. Patty nici nu ar fi îndrăznit să iasă 
pe stradă îmbrăcată astfel, deşi rochiile mini îi veneau 
foarte bine. 

— Ei, cum îţi place noua mea rochiţă? întrebă 
Jennifer cu cochetărie, în timp ce lua loc în maşina lui 
Patty. Ştii, o găsesc nemaipomenit de şic. Mă 
întinereşte cel puţin cu cincisprezece ani, nu-i aşa? 

Patty purta un pantalon galben şi o bluză de 
culoare albastru-închis. Era încălţată cu pantofi de 
aceeaşi culoare şi în păr purta o eşarfă galben- 
albastră. 

— Puțin cam prea îndrăzneață după gustul meu, 
răspunse ea cu ceva ezitare, temându-se să nu 


46 


declanşeze un interminabil val de proteste din partea 
lui Jennifer. 

— Concurența este aprigă şi nu doarme, râse 
aceasta puţin forţat. Fiecare trebuie să facă ce poate. 

— Hmm, se mulţumi Patty să mormăie. Însă uneori 
mai puţin poate însemna mai mult, continuă ea în 
gând. 

Richard Hallway era un optimist iremediabil, pe 
care nimic nu-l putea scoate dintr-ale lui. Lua lucrurile 
aşa cum erau şi se străduia, pe cât posibil, să reţină 
latura lor pozitivă. 

Lui Patty îi făcea plăcere să lucreze împreună cu 
el, pentru că era unul dintre puţinii săi colegi care nu 
cârtea permanent, din orice motiv. 

— Vei sfârşi prin a găsi un fir de păr în orice oală 
de supă, când eşti pornit să cauţi cu tot dinadinsul nod 
în papură, obişnuia el să spună. Dacă se întâmplă să 
mă supere ceva, nu stau să pierd vremea zile în şir 
plângându-mă, ci încerc să schimb lucrurile. O filosofie 
de viaţă foarte sănătoasă, era de părere Patty. 

În San Diego au luat un taxi cu care au mers la 
hotelul unde agenţia le rezervase camere. Fred Wilson, 
fotograful, le lăsase vorbă la recepţie. Le cerea să vină 
în port imediat după sosire, pentru că dorea să înceapă 
treaba încă din acea după-amiază. 

— Ce călău, mormăi Jennifer. Nu ţi-ar lăsa nici cel 
mai mic răgaz să-ţi tragi sufletul. 

— De ce nu priveşti lucrurile din celălalt punct de 
vedere, o consolă Richard. Cu cât începem mai 
devreme, cu atât vom termina mai repede. 

— ÎI ştiu eu pe Fred, se răsti Jennifer. Dacă Balden 
i-a aprobat trei zile pentru fotografii, le va folosi până 
la ultima secundă. 

Fred Wilson închiriase un iaht pentru a face în 
lumina apusului de soare câteva fotografii romantice. 
Deşi nu era o idee tocmai nouă şi originală, clientul 
dăduse indicaţii precise cu privire la modul în care 
urma să fie prezentate costumele de baie în noul 
catalog de modă. 

Asistentul lui Fred montase deja aparatele pe 
stative pe puntea superioară a iahtului şi pregătise o 
tavă cu băuturi care arătau foarte decorativ. Numai că 
băuturile prezentau dezavantajul de a nu fi 
consumabile. Erau pahare zvelte, cu paie lungi în ele. 
Pe marginile lor erau înfipte felii de lămâie sau de 
portocale, acoperite cu un strat subţire de lac incolor, 
pentru a face culorile şi mai strălucitoare. 

Şi conţinutul paharelor era indigest. Erau lichide cu 
culori tari: verde intens, albastru închis, roşu aprins, 
alb lăptos şi de un galben pal. În fotografii băuturile 
aveau să pară naturale, autentice, iar cel care le va 
privi avea să saliveze cu siguranţă. 

Cabina principală de sub punte fusese 
transformată în garderobă. Peste tot se vedeau 
atârnând costume de baie, rochiţe de plajă şi pălării de 
soare. Pe masă se găseau felurite tipuri de ochelari de 
soare, genţi de plajă, şaluri, precum şi restul 
accesoriilor de care aveaţi nevoie fotomodelele pentru 
realizarea diverselor fotografii. 

Când Patty şi colegii săi urcară la bord, îl găsiră pe 
Fred însuşi, sprijinit de balustrada punţii, agitându-se 
cu exponometrul. După ce îi salută grăbit, le prezentă 
pe asistentul său. 

— Acesta este Tommy. El este cel care vă va 
spune ce şi în ce ordine veţi îmbrăca. Nu mai dispunem 

decât de trei ore de lumină, aşa că nu pierdeţi timpul. 
Aş vrea să am fotografiile gata diseară. Aveţi alte 
întrebări? 

—  Fredilică, iubitule, începu să toarcă Jennifer, 
sărutându-l pe amândoi obrajii. Cât de mult mă bucur 
să lucrez, în sfârşit, din nou cu tine. Zău aşa, 
săptămâna trecută, când am lucrat cu Roscoe, abia am 
rezistat, pe cuvânt, Fredilică. Nu înţeleg cum de li se 
permite unor astfel de oameni să treacă în spatele 
aparatului de fotografiat. Dacă ţi-aş spune ce a făcut 
omul ăla... 

— Jennicuţă, o maimuţări Fred, nu mă interesează 
nici cât un rahat muiat de ploaie. Şi acum, fă bine şi 
mişcă-te sub punte, ca să putem începe odată. 

Nava vibră când porniră motoarele şi iahtul ieşi din 
port, îndreptându-se spre larg. În timp ce femeile erau 
ocupate cu fardatul, Tommy le explică ce modele 
trebuiau îmbrăcate întâi. 

Richard purta o pereche de bermude în culori vii, 
lungă până la genunchi. Ţinuta îi era completată de o 
şapcă cu cozoroc în acelaşi desen. O pereche de 
ochelari de soare cu lentile reflectorizante îi atârna de 
gât, prinsă cu un lănţişor. 

Jennifer purta un costum de baie de culare 
turcoaz, cu dungi transversale. Pe deasupra avea o 
jacheţică de plajă, descheiată, care îi ajungea până 
deasupra taliei. Jacheta nu avea guler şi era croită 
rotund, pe gât. 

— Nici măcar buzunare nu are chestia asta, îi 
şuieră ea lui Patty. Mă întreb cine va cumpăra ceva 
atât de nepractic. 

— Este ultimul lucru în legătură cu care mi-aş face 
griji, îi răspunse Patty. Şi ea purta tot un costum de 
baie întreg, cu buline roşii şi verzi, de dimensiuni 

diferite, pe un fond alb. Pe cap avea o pălărie din pai, 
pe ale cărei panglici erau imprimate, fireşte, tot 
aceleaşi buline roşii şi verzi. 

De cum urcară pe punte, Fred începu să-şi 
aranjeze modelele pentru această primă fotografie. 
Ştia forte bine ce voia şi nu permitea niciun fel de 
contrazicere. Richard stătea cu spatele spre 
balustradă. Trebuia să îndoaie unul din picioare şi să-l 
sprijine pe bara inferioară. Tommy îi dădu unul din 
pahare, iar Richard îl ţinu cu un aer degajat. 

Pe Jennifer a aranjat-o să stea în profil, spre 
Richard. 

Trebuia să zâmbească, dând impresia că închină 
paharul în direcţia acestuia. El, în schimb, trebuia să 
privească peste capul ei, undeva, în zare. 

Patty avea să stea de cealaltă parte a lui Richard. 
Cu o mână trebuia să-şi ţină pălăria pe cap, iar cu 
cealaltă, întinsă, să ia paharul din mâna lui Richard. 

Fred, care aprindea ca de obicei ţigară de la 
ţigară, le dădu instrucţiuni cu voce înceată. Privea 
mereu prin vizorul aparatului, după care corecta 
poziţia fotomodelelor. Tommy se afla lateral faţă de 
grup, ţinând în sus cadrul acoperit cu folie 
reflectorizantă, care avea rolul să direcţioneze lumina 
solară spre chipurile fotomodelelor. 

— Perfect, copii! strigă Fred. Atenţie! Stătea 
ghemuit în spatele aparatului şi apăsa pe declanşator. 
Fotomodelele îşi mişcară corpurile abia perceptibil, 
fără să-şi schimbe prea mult poziţia faţă de cea care le 
fusese indicată. Prin acest artificiu, fotografiile păreau 
mai naturale. 

Pregătirile pentru fotografie necesitaseră aproape 
o jumătate de oră în timp ce fotografierea însăşi nu 
dură mai mult de câteva secunde. 

— Mulţumesc, a murit! strigă Fred, îndreptându-şi 
spinarea. Vă rog să vă schimbaţi! 

Mai reuşiră să facă alte şase fotografii, înainte ca 
soarele, o adevărată sferă de foc, să se cufunde în 
apele mării. 

— Ne repezim pentru câteva minute până la bar? 
întrebă Jennifer de îndată ce se întoarseră la hotel. 

— Mulţumesc, fără mine, răspunse Richard. Vreau 
să urmăresc meciul de fotbal de la televizor. 

— Şi tu, Patty? S-ar putea să facem cunoştinţă cu 
câţiva bărbaţi interesanti. Mie chiar că mi-ar prinde 
bine niţică schimbare de decor, râse Jennifer. Ca de 
obicei, râsul ei suna fals, prea strident şi prea tare. 

— Mulţumesc, nu simt nicio nevoie, răspunse Patty 
cu gândul la Jeff. Prefer să mă culc odată cu găinile. 
Mâine ne aşteaptă o zi grea. 

În pat, întinsă pe burtă, Patty formă numărul de 
telefon pe care i-l dăduse Jeff. S-ar fi bucurat să-i audă 
vocea. Dar nu îi răspunse decât robotul. Dezamăgită, 
intenţionase iniţial să închidă, dar se răzgândi şi se 
hotărî să-i lase măcar un mesaj înregistrat pe bandă. 

— Bună, Jeff, spuse ea, după ce auzi în receptor 
piuitul robotului. Sunt eu, Patty! Zac total epuizată în 
camera mea de hotel din San Diego şi mi-e tare dor de 
tine. Tare mi-aş dori să putem fi împreună acum şi... 

Nu apucă să spună mai mult pentru că nesuferitul 
de robot o anunţă că înregistrarea luase sfârşit. 

— Vă mulţumesc că mi-aţi telefonat. Vă voi suna 
de îndată ce mă întorc acasă, auzi ea vocea lui Jeff, 
care suna oarecum metalică şi spartă. 

Îi venea să-şi dea palme. De ce nu am spus de la 
bun început la ce hotel m-am cazat, îşi reproşă ea. 
Formă din nou numărul, însă de această dată robotul 
nu îi mai permise să lase niciun mesaj. 

— Regret, banda este plină, auzi ea în receptor. 
Mai încercaţi să sunaţi mâine. 

Păcat, gândi Patty în timp ce se ridica din pat. Se 
pregătea să facă un duş fierbinte şi apoi să meargă la 
culcare. Ştia că Fred putea fi extrem de neplăcut dacă 
modelele îi soseau dimineaţa, pentru fotografii, 
nedormite şi cu ochii umflaţi. 

Şi într-adevăr, a doua zi urechile lui Jennifer Lamb 
avură ce auzi. După cum îi povestise în grabă lui Patty, 
până la urmă cunoscuse într-adevăr un bărbat la bar, 
seara trecută. Fireşte că ajunsese în pat abia spre ziuă 
şi abia dacă apucase să doarmă, lucru care se putea, 
de altfel, lesne vedea pe chipul ei. 

— La vârsta ta, pur şi simplu nu-ţi mai poţi permite 
aşa ceva, Jennifer, au fost primele cuvinte ale lui Fred. 
Chiar, oare ce ţi-ai închipuit de fapt? Mai mult ca sigur 
că nimic. Dar eu sunt acela care va trebui să petrec 
ore întregi în laborator, încercând să scot prin retuş 
cearcănele de sub ochii tăi. g 

— lartă-mă, te rog, Fredilică, spuse ea spăşită. Iți 
promit că nu o să se mai repete. 

— De asta poţi fi cât se poate de sigură. Fotograful 
îşi proptise pumnii în şolduri şi o fulgeră cu privirile. 
Fumul ţigării pe care o morfolea în colţul gurii se 
ondulă şi îi făcu să-i lăcrămeze ochii pe jumătate 
închişi. 

— Sunt obişnuit să lucrez numai cu profesionişti, îi 
spuse el cu o francheţe brutală. Dacă nu eşti în stare 
să adopti o atitudine corectă faţă de muncă, n-ai decât 
să pleci. E suficient un singur telefon şi am aici alte trei 
modele care şi-ar linge toate cele zece degete dacă ar 
primi angajamentul tău. 

Îl înțeleg pe Fred că este furios, îşi zise Patty în 
sinea ei. Jennifer chiar că o făcuse de oaie. Dar în 

acelaşi timp colega ei îi inspira şi milă, motiv pentru 
care întrerupse tirada lui Fred, luând-o pur şi simplu pe 
Jennifer de braţ şi trăgând-o la o parte. 

— Lasă, ai să vezi că-i trece şi se linişteşte până la 
urmă, îi spuse ea de îndată ce ajunseră în afara zonei 
unde puteau fi auzite. Îl ştii doar: Fred se ambalează 
uşor, dar îşi revine la fel de repede în fire. 

Grupul se afla pe una din numeroasele plaje din La 
Jola, la nord de San Diego. Fred alesese locul acesta, 
pentru că-i oferea mereu alte fundaluri pentru 
fotografiile sale. Când palmieri, când tufişuri pline de 
flori, când o iolă solitară în largul mării. 

Una din fotografii îi înfăţişa pe cei trei protagonişti 
pe terasa unei vile. Casa era construită în stil spaniol şi 
în grădină era o piscină în formă de bob de fasole. 
Stăpâna casei le servi băuturi şi câteva gustări, şi 
starea de spirit a lui Fred se îmbunătăţi în mod vizibil. 

Lucrau cu toţii cu concentrare maximă, iar Jennifer 
îşi dădea toată silinţa să nu-l mai supere pe fotograf. 
Datorită multiplelor mijloace puse la dispoziţie de 
industria cosmetică, reuşise să se machieze atât de 
bine, încât urmele excesului ei nocturn nu mai erau 
vizibile. 

Fred se agita neobosit. Găsea mereu noi şi noi 
poziţii pentru modelele lui. Deşi o mare parte din 
muncă era doar rutină, unele fotografii necesitau o 
concentrare aparte. De exemplu, Richard fusese cât 
pe-aci să-şi ardă pielea de pe spate când i s-a cerut să 
se întindă pe capota motorului unui automobil de 
epocă. Maşina fusese închiriată special în acest scop, 
însă stătuse ore în şir în soarele dogoritor. 

Şi Patty a avut probleme când Fred a zorit-o în 
piscină. Trebuia ca apa să-i picure de pe faţă, fără însă 
să i se ude coafura. În niciun caz nu trebuia ca părul 

să-i atârne în şuviţe ude. A răsuflat uşurată, când l-a 
auzit pe fotograf debitându-şi obişnuitul „Mulţumesc, a 
murit”. 

Se făcuse deja după-masă târziu, când li se 
permise în sfârşit să-şi strângă lucrurile şi să se 
întoarcă la hotel. Patty se simţea istovită. Picioarele o 
dureau şi, pe deasupra, o chinuia o migrenă 
persistentă din cauza nenumăratelor ore petrecute în 
plin soare. Se lăsă epuizată să cadă pe pat. Işi 
propusese să se odihnească doar câteva minute 
înainte de a cobori la restaurant pentru a lua masa. 

Insă adormi profund de îndată ce închise ochii. 
Când se trezi, era întuneric, şi i-au trebuit câteva clipe 
înainte să reuşească să se orienteze. Aprinse lumina şi 
privi ceasul. Limbile indicau miezul nopţii. 

Păcat, îşi zise ea. Acum se făcuse deja prea târziu 
ca să-l mai sune pe Jeff. Tare mult şi-ar fi dorit să se 
asigure că îi mergea bine şi să afle dacă şi el se 
gândea la fel de des la ea cum se gândea ea la el. 

Bineînţeles că şi restaurantul închisese între timp, 
aşa că trebui să se mulţumească cu câteva crochete 
uscate pe care le găsi prin bagaje. 


Două zile mai târziu, Patty şi Richard se întoarseră 
cu avionul la Los Angeles. Fred şi asistentul său 
veniseră la San Diego cu maşina, iar Jennifer îşi luase o 
săptămână de vacanţă. In ultima clipă le hotărâse să 
facă o vizită părinţilor ei, în Kansas. 

— Cred că este cazul să-mi iau un răgaz, ca să 
chibzuite asupra situaţiei mele actuale, i se confesase 
ea lui Patty, la despărţire. Pur şi simplu nu reuşesc să- 
mi dau seama ce vreau în realitate. Simt doar că 
această activitate nu-mi prea mai face plăcere. Poate 
că voi renunţa cu totul la ea. 

Pe aeroportul din Los Angeles Richard era aşteptat 
de o limuzină neagră, cu şofer. Geamurile erau de 
culoare atât de închisă, încât era imposibil să distingi 
ceva în interior. Patty surprinsese în câteva rânduri 
remarcile ironice ale colegilor ei. Se părea că Richard 
beneficia de favorurile unei protectoare înstărite, care, 
deşi trecuse bine de vârsta tinereţii, se bucura în 
schimb de o situaţie financiară de excepţie. 

Patty nu acorda nicio atenţie unor astfel de 
zvonuri, îi era absolut indiferent ce făceau ceilalţi în 
viaţa privată. Dimpotrivă, o deranja că se bârfea atâta 
în Los Angeles. Uneori avea senzaţia că în această 
metropolă nici nu mai există intimitate. 

Acasă găsi un bileţel din partea doamnei Landow. 
Jeff sunase de două ori şi o ruga pe Patty să-l sune 
urgent pentru că avea o ofertă pentru ea. 

Cobori în holul unde se găsea telefonul, aşezat pe 
un scrin de modă veche. Doamna Landow se oferise în 
mai multe rânduri să-i ceară să i se amplaseze un 
aparat propriu, la ea în cameră, însă Patty refuzase 
politicos. 

— Agenția JFO, bună ziua, răspunse o voce plăcută 
de femeie de îndată ce formă numărul pe care i-l 
notase pe bilet doamna Landow. 

Patty nu auzise în viaţa ei despre o Agentie /FO. 

— Vă rog să mă scuzaţi, spuse ea ezitantă. Mă 
numesc Patricia Dawson. Sunt fotomodel şi mi s-a spus 
să telefonez la acest număr. Imi puteţi spune despre 
ce este vorba? 

— Regret, domnişoară Dawson, răspunse vocea 
simpatică de la celălalt capăt al firului. Agenția JFO nu 
obişnuieşte să furnizeze informaţii despre afaceri prin 
telefon. Sunt sigură că veţi avea înţelegere pentru 
această practică. Dacă aţi avea amabilitatea să veniţi 

mâine la biroul nostru veţi afla, fireşte, despre ce este 
vorba. Aveţi adresa noastră? 

— Nu. Sinceră să fiu, nici nu cunosc agenţia 
dumneavoastră. Un cunoscut mi-a transmis 
rugămintea de a mă pune în legătură cu 
dumneavoastră. 

— Numele meu este Rosemary Walters, iar adresa 
este /FO, 1246 Oceanview prin Westwood. In cazul că 
nu dispuneţi de o maşină, luaţi un taxi. Bineînţeles că 
vă vom deconta costul călătoriei. Vă convine ora zece, 
mâine dimineaţă? 

— Am să fiu punctuală, răspunse Patty. Simţea că 
n-ar fi avut niciun rost să continue cu alte întrebări. 
Cunoştea doar prea bine acest gen de secretara 
perfectă. Amabilă şi politicoasă, însă totodată foarte 
energică şi hotărâtă. Nu ar fi însemnat, decât să-şi 
irosească timpul. 

Oare ce să însemne inițialele JFO? se întrebă ea pe 
când se îndrepta gânditoare spre camera ei. Nicio clipă 
nu i-a trecut prin cap că JFO nu erau nimic altceva 
decât inițialele de lui Jeff Flaunt, Oklahoma. 

Renunţă la cină, întrucât luase o gustare în avion. 
Îşi puse la punct portofoliul ei, acea mapă cuprinzând 
fotografii care o prezentau în diverse costumaţii şi 
poziţii. Fiecare fotomodel şi fiecare actor posedau o 
astfel de mapă ce era prezentată noilor agenţii cu care 
intrau în contact. 

Fotografiile, realizate de profesionişti ai imaginii, 
nu ar fi trebuit, de fapt, să fie scoase din mapă. Din 
păcate, realitatea era cu totul alta. De fiecare dată 
când o agenţie îi înapoia portofoliul, constata că 
lipseau câteva poze pe care trebuia apoi să le 
înlocuiască, plătind pentru ele sume importante din 
buzunarul propriu. 

Patty stabilise încă din San Diego cu Fred Wilson 
să o sune în următoarele zile pentru a şti data când 
avea să-i pozeze din nou. Pricepea prea bine cât de 
important era pentru un fotograf să cunoască atât 
mentalitatea cât şi particularităţile modelului cu care 
lucra. 

Şi invers, unui fotomodel i se cerea să aibă 
încredere oarbă în fotograf. În caz contrar, pozele 
rezultate erau bune de aruncat. Uneori, dura ore 
întregi până să se audă pentru prima oară decilicul 
aparatului de fotografiat. Fotograful profesionist şi 
modelul său stăteau întâi îndelung de vorbă, pentru a 
se apropia încetul cu încetul unul de celălalt. 

Aceasta era una din principalele deosebiri faţă de 
fotograful amator. Fireşte că şi amatorul reuşeşte 
câteodată instantanee de primă calitate. Sarcina 
profesionistului constă însă în a face vizibil caracterul 
omului aflat în faţa aparatului de fotografiat. Lui Patty 
îi era cât se poate de limpede că aceasta era o artă pe 
care o posedau doar câţiva aleşi. 


A doua zi dimineaţă se prezentă, punctuală, la 
adresa indicată, în Westwood. Parcă buick-ul ei alb 
Skyhawk în faţa unui supermarket. Pentru a-i proteja 
bordul împotriva soarelui nemilos, deplie un parasolar, 
pe care îl întinse între parbriz, oglinda retrovizoare şi 
volan. 

Parasolarele pliabile erau ultimul răcnet al modei 
automobilistice. Se depliau ca un acordeon şi erau 
decorate cât mai fantezist. În ultimul timp se zăreau 
tot mai des pe străzi astfel de imagini viu colorate. 
Unele parasolare reprezentau O pereche 
supradimensionată de ochelari, altele doi ochi 
gigantici, dintre care unul era pe jumătate închis. Mai 

erau însă o mulţime de alte imagini pe parasolare, ce 
făceau reclamă pentru cine ştie ce produs. 

Parasolarele decorate cu reclame se primeau fie 
pe gratis sau se puteau cumpăra la preţuri de-a dreptul 
ridicole, în comparaţie cu cele cu imagini obişnuite. 
Astfel de şoferi erau priviţi cu oarecare lipsă de 
deferenţă. Asta nu o deranja însă câtuşi de puţin pe 
Patty. Parasolarul ei făcea reclamă pentru o pastă de 
dinţi, pe care ea nici măcar nu o întrebuința. 

Clădirea cu numărul 1246 lăsa mai degrabă 
impresia linei locuinţe private decât a unui sediu de 
agenţie. Nu dispunea nici de intrare reprezentativă, 
nici de vreo firmă care să ateste existenţa vreunei 
Agentii JFO. 

Zăbovi câteva clipe, indecisă, în faţa intrării. Până 
la urmă îşi luă totuşi inima în dinţi şi porni. În fond, nu 
vedea niciun motiv pentru care să nu aibă încredere în 
Jeff. Nu şi-l putea imagina târând-o în cine ştie ce 
combinaţie care să-i dăuneze. 

Ajunse într-o hală vastă din care se deschideau 
mai multe uşi, închise toate, cu excepţia uneia. Din 
încăperea a cărei uşă era întredeschisă, răzbătea o 
voce de femeie. Patty bătu politicoasă şi aşteptă să fie 
poftită să intre. 

Dar, în mod evident, nu fusese auzită. Patty bătu 
din nou, de această dată ceva mai tare. Când i se 
răspunse  „intraţi”, deschise uşa şi pătrunse în 
încăpere. Femeia din spatele biroului o salută 
binevoitoare, cu o înclinare a capului. 

— Bună, spuse ea după ce puse jos receptorul 
telefonului. Eu sunt Rosemary Walters. lar 
dumneavoastră presupun că sunteţi  domnişoara 
Dawson. Luaţi loc, vă rog! Beţi o cafea? Se ridică şi se 
îndreptă spre filtrul de cafea aflat pe prichiciul 

ferestrei. 

Patty îşi aşezase între timp portofoliul pe birou şi 
se aşeză într-unul din fotoliile rezervate vizitatorilor. 
Privi curioasă în jur. Pe pereţii zugrăviți în alb nu se 
vedeau niciun fel de fotografii, ci doar un calendar 
imens pe care anumite date erau marcate cu steguleţe 
de diverse culori. 

Cele două maşini de scris aveau husele puse. 
Agenţia, asta nu prea arată ca şi cum ar avea prea 
mult de lucru, îşi zise ea, îndreptându-şi apoi imediat 
atenţia asupra lui Rosemary Walters, care îi întindea 
zâmbitoare ceaşca aburindă. 

— V-aţi descurcat uşor ca să ajungeţi la noi? 
întrebă secretara lui Jeff, pe un ton plin de amabilitate, 
luând, de asemenea, loc. 

— Nicio problemă, răspunse Patty, lăsându-se 
confortabil pe spate. Dar vă rog, povestiţi-mi câte ceva 
despre această... această agenţie, doamnă Walters. 
Pentru ce am fost solicitată? 

—  Spuneţi-mi Rosemary, vă rog, Patty. Îmi 
permiteţi să mă adresez dumneavoastră astfel? 

— Bineînţeles. Aşadar, de ce mă aflu aici? Veţi 
înţelege desigur curiozitatea mea. Pentru că nu am 
auzit niciodată până acum despre vreo Agenţie /FO. 

Rosemary râse încetişor. 

— Sinceră să fiu, mă miră să vă aud spunând aşa 
ceva. Credeam că Jeff şi dumneavoastră sunteţi 
prieteni. 

— ÎI cunoaşteţi personal pe Jeff? întrebă Patty, 
îndreptându-şi spatele. Îşi îndepărtă o şuviţă de pe 
frunte privindu-şi interlocutoarea cu interes. 

— Fireşte că-l cunosc pe Jeff. În definitiv el este 
patronul meu. Să vă mai torn puţină cafea? 

— O clipă, o întrerupse Patty. Pentru moment nu 

mai înţelegea absolut nimic. Ce legătură are Jeff cu 
această agenţie? 

— Îi aparţine. Nu ştiaţi? Credeam că v-a pus deja 
la curent. Rosemary clătină din cap. JFO înseamnă Jeff 
Flaunt, Oklahoma. 

— Nu mi-a spus niciun cuvânt despre asta, 
protestă Patty. E drept că a făcut unele aluzii cu privire 
la faptul că intenţionează să-şi pună pe picioare 
propria agenţie în Los Angeles. Şi m-a şi întrebat dacă 
aş fi de acord să lucrez pentru el. Dar nu l-am luat în 
serios. El unde este, de fapt? 

— Jeff este foarte ocupat în prezent, îi explică 
Rosemary care se ridicase şi trecuse în spatele biroului 
ei. De fapt, intenţiona să discute el însuşi cu 
dumneavoastră, dar a fost obligat să plece la 
Sacramento, o călătorie ce nu fusese prevăzută iniţial. 

— Şi acolo ce face? 

— Semnează un contract de publicitate. Şi aici 
intervine rolul dumneavoastră, Patty. Secretara îi 
întinse un bileţel cu adresa unui studio fotografic. Să 
mergeţi să faceţi câteva fotografii acolo, mâine 
dimineaţă. Jeff speră să se întoarcă la timp pentru a 
participa la această şedinţă foto. 

— Ştiţi cumva despre ce fel de fotografii este 
vorba? întrebă Patty, căreia încă tot nu-i venea a crede 
că prietenul ei Jeff îi făcuse într-adevăr atât de curând 
rost de un angajament. 

— Îmi pare rău, Patty, îi răspunse Rosemary cu 
regret. Mi s-a interzis să vorbesc despre asta. Toată 
povestea trebuie să rămână strict secretă. Dacă se află 
chiar şi cel mai mic amănunt, întregul contract va fi 
anulat. _ 

— Vai, dar sună de-a dreptul incitant, râse Patty. In 
orice caz, nu pot să-i pricep rostul. Însă oricum voi afla 

mâine despre ce este vorba. 

Rosemary Walters clătină gânditoare din cap. 

— Doar Jeff, clientul şi cu mine ştim care este 
produsul pentru care se realizează fotografiile. 
Fotograful nu ştie decât atât cât trebuie, ca să 
realizeze clişeele. Însă, nimic mai mult. 

Patty trase adânc aer în piept. Îşi dădea seama că 
începe să-şi piardă răbdarea. Aşa ceva nu i se mai 
întâmplase încă niciodată. 

— Sper că Jeff nu crede în mod serios că voi poza 
fără să ştiu în ce scop vor fi folosite fotografiile mele. 

— Recunosc că este un lucru destul de neobişnuit, 
zâmbi Rosemary împăciuitoare. Dumneavoastră şi Jeff 
vă cunoaşteţi însă de atâta vreme. Cred că aţi putea 
avea puţin mai multă încredere în el. 

— Dar acelaşi lucru putea fi la fel de bine valabil şi 
invers, draga mea, răspunse Patty cu amărăciune. Nu 
sunt chiar aşa de naivă cum par. Ştiu prea bine că, mai 
ales în lumea reclamelor, multe lucruri se derulează în 
spatele uşilor, închise până în ultima clipă. 

— În acest caz înseamnă că aveţi înţelegere 
pentru atitudinea adoptată de Jeff, răsuflă secretara 
uşurată. Are cele mai bune şanse să dea marea 
lovitură. Însă dacă concurenţa prinde de veste, Jeff va 
fi un om terminat. Şi asta sunt sigură că nu vă doriţi. 

— Fireşte că nu, se enervă Patty. Dar mi se pare 
monstruos că mi se cere să mă dau pe mâna lui. El de 
ce nu are încredere în mine? Doar nu mă voi apuca să 
alerg pe străzi şi să bat toba în legătură cu proiectele 
lui. 

— Vă rog, Patty, cred că ar fi mai bine dacă 
această problemă aţi lămuri-o direct cu Jeff. In acest 
moment nu pot spune nimic mai mult. Aşa că nu ar 
avea niciun sens să ne certăm din această cauză. 

—  lertaţi-mă, Rosemary. Desigur, aveţi perfectă 
dreptate. Mă voi prezenta mâine la studioul fotografic. 
Şi cu această ocazie am să lămuresc toată povestea 
asta cu Jeff. Pentru că fac alergie la o astfel de 
secretomanie. 

Cele două femei îşi luară rămas bun, iar Patty 
plecă acasă. 

Tocmai se pregătea să urce în apartamentul ei, 
când sună telefonul din hol. Era Barbara, secretara lui 
Kenneth  Balden, care dorea să-i propună un 
angajament pentru a doua zi. 

— Regret, Barbara, răspunse ea triumfătoare, dar 
am deja un alt angajament pentru mâine. Va trebui să 
căutaţi pe altcineva. 

Patty ar fi dat mult să poată vedea mutra lui 
Balden când avea să i se comunice noutatea. N-avea 
decât să constate că nu putea nicidecum dispune de 
ea după bunul său plac. Ca dovadă, iată că putea 
obţine şi alte angajamente. 

— Te văd strălucind toată, constată Margaret 
Landow, care ieşise din apartamentul ei. Veşti bune? 

— Cred că da, zâmbi Patty şi-i povesti de îndată 
bătrânei doamne despre misteriosul angajament pe 
care i-l oferise Jeff. 

A doua zi, la ora stabilită, Patty se prezentă la 
studioul foto pe care i-l indicase Rosemary Walters. Era 
îmbrăcată cu un pulover galben simplu şi cu un 
pantalon negru, colant. Părul îi era prins cu un simplu 
pieptene şi nici nu se machiase, pentru că ştia ce avea 
s-o aştepte. 

— Eu sunt Jack Welby, fotograful, se prezentă 

bărbatul suplu, de înălţime medie. Purta blugi şi o 
cămaşă sport. De gât îi atârna exponemetrul. Ochelarii 
cu ramă din os şi-i împinsese pe frunte. Lăsa impresia 
unui om calm, constată Patty din prima clipă. 

Se prezentă la rândul ei şi începu să cerceteze 
studioul din priviri. Nu se deosebea prin aproape nimic 
de nenumăratele celelalte studiouri în care lucrase 
până atunci. Peste tot erau amplasate sau atârnate 
proiectoare, şi trebuia să fii foarte atent ca să nu te 
împiedici de cine ştie ce cablu. 

Pe o estradă mică fusese împrăştiat nisip fin, alb. 
În spatele ei se afla un ecran, pe care era proiectată o 
imagine. În planul secund al acesteia se vedea marea 
cu valuri înspumate, imense, de culoarea argintului 
topit. 

Prim-planul reprezenta o plajă cu nisip, scăldată de 
lumina unui soare orbitor. 

— Asta ce este? îl întrebă ea pe fotograful care, cu 
voce joasă, dădea diverse indicaţii asistentei sale. 

Jack ridică din umeri, zâmbind. 

— Sperasem să aflu de la dumneavoastră câte 
ceva. Domnul Flaunt nu a făcut decât să-mi comunice 
că trebuie să vă fotografiez cu acest fundal. Să-mi fi 
spus măcar pentru ce gen de produse urmează să fie 
realizată reclama. Dar nu a făcut nici cea mai mică 
aluzie. Această situaţie îmi este cât se poate de 
neplăcută. 

Patty încuviinţă din cap, înţelegătoare. 

— Unde sunt lucrurile pe care trebuie să le 
îmbrac? Poate acestea să ne permită să tragem vreo 
concluzie. 

Asistenta o conduse într-o mică încăpere de lângă 
studio. 

— Asta este tot ce ne-a fost trimis de către domnul 


63 


Flaunt, spuse tânăra femeie, arătând spre trei costume 
de baie. 

Erau costume de baie în croială tanga ce se 
deosebeau doar în privinţa culorilor. Unul era alb, altul 
negru şi cel de-al treilea roşu-aprins. 

— Nouă ne revine obligaţia să decidem care din 
aceste culori merge cel mai bine cu fotografia pe care 
urmează să o facem, îi explică asistenta. După părerea 
mea v-ar sta foarte bine cu cel roşu. Cred că ar fi bine 
să vi-l puneţi pentru început pe acesta. 

Ticălosul ăsta ordinar, îşi zise Patty. Deci acesta 
era motivul pentru toată secretomania. Ştia foarte 
exact că altfel aş fi refuzat pe loc angajamentul. 
Costume de baie! Apucă bucăţelele de material şi le 
aruncă într-un colţ. Apoi se ridică şi se întoarse în 
studio. 

— Ce s-a întâmplat? o întrebă Jack Welby. De ce 
nu v-aţi schimbat până acum? Mai trebuie să vă şi 
machiaţi. 

— Nu voi face niciuna, nici alta, răspunse Patty. 
Trebuia să depună eforturi ca să nu înceapă să urle. Nu 
mă voi machia şi nu voi poza în aceste costume de 
baie. 

Fotograful schimbă o privire plină de înţelesuri cu 
asistenta sa. lar una din alea care fac figuri când este 
vorba să arate niţică piele, păreau ei să-şi spună. Dar 
lui Patty nu-i păsa câtuşi de puţin ce gândeau cei doi 
despre ea. 

— In ceea ce mă priveşte, acest angajament nu 
mai există, spuse ea îndreptându-se spre uşă. Nu ştiu 
ce joc se urmăreşte cu toată povestea asta, însă, dacă 
va avea loc, se va face în orice caz fără participarea 


3 Croială extravagantă, cu decupare laterală pe coapse, 
înaltă, iar partea din spate a slipului foarte îngustă (n.t.). 

mea. Bună ziua. Trânti uşa în urma ei şi se îndreptă 
spre maşină. 

Se pregătea să vireze, ca să intre pe autostrada 
rapidă est-vest, pentru a merge acasă, însă se 
răzgândi în ultima clipă. Cel mai bine este să clarific 
definitiv lucrurile, îşi zise ea. Dacă nu-l găsesc pe Jeff la 
birou, am să-i transmit prin secretară că doresc să nu- 
mi mai iasă înaintea ochilor. 


— Patty? Dar ce faceţi aici? o întrebă mirată 
Rosemary Walters, când o văzu dând buzna în biroul 
agenţiei. Nu aveaţi fixată oră să pozaţi la studioul foto? 

— Problema a căzut. Dacă Jeff este de părere că 
mă poate juca pe degete, la fel ca Balden, se înşală 
amarnic. l-am explicat din capul locului că nu intră în 
discuţie să pozez pentru moda de plajă. 

În timp ce vorbea, se plimba agitată în sus şi-n jos 
prin micuțul birou. 

— Mai mult, mi-a şi susţinut punctul de vedere. 
Zicea că niciodată nu-mi va cere aşa ceva. Şi pe urmă 
asta! 

Se opri în faţa lui Rosemary care o ascultase în 
tacere. 

— Să-i spuneţi şefului dumneavoastră să facă bine 
ca în viitor să mă lase în pace. Nu mai vreau să ştiu de 
el. Transmiteţi-i ce v-am spus, Rosemary! Şi cu asta 
prietenia noastră s-a terminat. 

— Nu credeţi că vă cam pripiţi cu trasul 
concluziilor? o întrebă calmă secretara. Daţi-i lui Jeff cel 
puţin ocazia să vă explice despre ce este vorba. Pentru 
că problema se pune cu totul altfel decât credeţi. Nu 
are nici cea mai mică legătură cu moda de plajă. Vă 
pot asigura de acest lucru. 

— Fireşte că nu. Doar eu sunt aia care-şi închipuie 

aiureli. Costumul ăla tanga se afla în garderobă absolut 
din întâmplare. Dar în realitate este vorba despre cu 
totul altceva. Patty clătină din cap cu năduf. După câte 
s-ar părea, voi chiar credeţi că pe noi, fotomodelele, 
puteţi să ne prostiţi pe faţă. Însă paharul prea plin se 
varsă. Şi picătura de astăzi a fost ultima. 

Rosemary vru să spună ceva, însă Patty îi reteză 
vorba. 

— Orice alt cuvânt nu-şi mai are niciun rost. După 
câte văd, Jeff nu are nici măcar atâta curaj încât să mă 
înfrunte direct. V-a împins în faţă şi el rămâne în 
umbră. 

Rosemary oftă adânc, când uşa se trânti puternic 
în urma lui Patty. 

Nu i-am spus eu de la început lui Jeff că ar fi mai 
bine să-i spună şi ei totul? gândi ea. Nici eu nu aş fi 
acceptat un astfel de tratament pe când lucram eu 
însămi ca model. Ei bine, acum n-are decât să culeagă 
ce a semănat. 


— Dar ce s-a întâmplat, draga mea? întrebă 
Margaret Landow, când o văzu pe Patty intrând în 
casă. Pari atât de abătută. Îţi pot fi de folos cu ceva? 

— Mulţumesc, Margaret, eşti foarte amabilă. Doar 
că sunt din nou decepţionată. Atâta tot. Pentru a suta 
oară mi-am făcut speranţe deşarte. Dar nu-i nimic, trec 
eu şi peste asta. 

— Bei o ceaşcă de ceai împreună cu mine? Mai 
stăm şi noi puţin de vorbă. Te va ajuta să uiţi şi-ţi va 
face bine, vei vedea. 

Deşi nu prea avea chef, Patty nu vru să o refuze 
pe bătrâna doamnă. 

— Bine, acceptă ea, bem un ceai împreună. 

Sufrageria lui Margaret Landow era ticsită cu 

amintiri din vremurile de mult apuse. Diverse fotografii 
şi afişe de film, purtând pe ele numele lui Margaret 
înscris cu litere de-o şchioapă, erau atârnate pe pereţi. 
Fotografiile o înfăţişau alături de alţi actori renumiţi 
sau de colegi mai puţin cunoscuţi. 

Margaret vorbea doar rareori despre acea 
perioadă. Cu atât mai surprinsă a fost Patty când, de 
data aceasta, începu să povestească despre ea, fără 
ca nimeni să i-o fi cerut. În sinea ei se pregătise să fie 
obligată să relateze încă o dată cum se desfăşuraseră 
lucrurile însă bătrâna doamnă nu părea deloc 
interesată să afle ce i se întâmplase. 

— Gloria este o sabie cu două tăişuri, copila mea, 
începu venerabila actriţă, după ce turnase ceaiul în 
ceşti. Şi ştiu despre ce vorbesc, pentru că am fost 
nevoită să o aflu pe propria-mi piele. 

Margaret se întinse după un album cu fotografii ce 
se afla aşezat pe măsuţa de lângă canapea. 
învelitoarea din piele era  roasă, semn al 
nenumăratelor clipe în care ţinuse albumul în mână. 
Bătrâna îl răsfoi gânditoare, privi îndelung câteva 
fotografii şi apoi, cu zâmbet larg, aşeză albumul în 
locul din care îl luase. 

Patty începuse să se foiască în fotoliu, întrebându- 
se cam ce urmărea Margaret. 

— La sfârşitul anilor treizeci am jucat într-o serie 
întreagă de filme. Chipul meu, numele meu deveniseră 
cunoscute. De îndată ce intram într-un local, oamenii 
mă salutau. Şi trebuie să recunosc faptul că la vremea 
respectivă această situaţie îmi făcea mare plăcere. 

Margaret sorbi o înghiţitură de ceai şi apoi o privi 
pe Patty în adâncul ochilor. 

— Într-o bună zi am suferit un accident. Am fost 
nevoită să petrec mai multe luni într-o clinică. Când am 

reuşit să mă ţin din nou pe picioare şi am vrut să mă 
apuc din nou de treabă, totul se schimbase. Genul meu 
nu mai avea căutare la Hollywood. Ingrid Bergman şi 
Lauren Becall erau noile staruri. Am intrat tot mai mult 
într-un con de umbră. 

Patty ar fi dorit să o consoleze cu o vorbă bună, 
dar nu ştia ce ar fi putut spune unei vedete dată pradă 
uitării. Margaret simţi încurcătura fetei şi ridică mâna, 
într-un gest de apărare. 

— La început mi-a fost foarte greu să înţeleg 
această evoluţie. Dar nu aveam niciun mijloc să lupt 
împotriva ei. Mă aflam într-o alergare permanentă de 
la un studio la altul, mai jucam din când în când şi câte 
un rolişor secundar, lipsit de orice importanţă, dar într- 
o bună zi nici măcar asta nu mi s-a mai oferit. Oamenii 
au uitat atât chipul, cât şi numele meu. 

— Îmi pare atât de rău, Margaret, murmură Patty, 
care începu să se simtă tot mai jenată. 

— Dar nu este nevoie să îţi fie milă de mine, copila 
mea, zâmbi artista. Am trecut foarte bine peste 
această perioadă. Dar desigur că te întrebi de ce îţi 
povestesc tocmai astăzi aceste lucruri. 

Patty încuviinţă automat din cap. Chiar că nu avea 
nici cea mai vagă idee. De obicei, când luau ceaiul 
împreună, sporovăiau despre problemele actuale sau 
cine ştie ce nimicuri. Astăzi însă era cu totul diferit. 
Patty simţea cu claritate că Margaret dorea să-i 
transmită un mesaj foarte important. 

— Înţeleg foarte bine că, în clipa de faţă nu-ți 
doreşti ceva cu mai multă ardoare, decât să devii 
renumită, continuă Margaret. Eşti frumoasă, tânără şi 
ţi-ai dori să-ţi vezi poza pe prima pagină a revistelor. Ai 
vrea ca oamenii să se întoarcă după tine, când mergi 
pe stradă. Ai vrea ca bărbaţii să te admire, iar femeile 

să te invidieze. 

— Ştiu foarte bine că am calităţile necesare ca să 
devin un fotomodel de renume. Şi prin ce greşesc dacă 
vreau să-mi realizez acest vis? 

— Prin absolut nimic, draga mea, răspunse 
Margaret Landow. Sper să-ţi realizezi țelul pe care ţi l- 
ai propus. Insă, un lucru ar trebui să-ţi fie foarte clar: 
frumuseţea ta este un cadou pe care l-ai primit la 
naştere. Nu este un lucru pe care să-l fi meritat. 
Frumuseţea exterioară este trecătoare, Patty dragă. 
Spuneai că astăzi ai fost din nou dezamăgită. Insă dacă 
îţi clădeşti întreaga viaţă numai pe aspectul tău fizic, s- 
ar putea să te trezeşti într-o bună zi cu adevărat 
dezamăgită. 

— Dar frumuseţea mea este unicul capital de care 
dispun, Margaret, răspunse tulburată fata. De ce nu l- 
aş folosi? Te înşeli dacă crezi că celebritatea este 
unicul meu scop. Dar doresc să câştig şi bani, 
folosindu-mă de aspectul meu fizic, atâta timp cât 
trupul şi chipul mi-o permit. 

Patty se ridicase şi mergea în sus şi-n jos prin 
încăpere, aşa cum făcea de fiecare dată când se 
enerva. 

— Un fotomodel nu-şi poate permite, să lucreze 
decât câţiva ani, asta este situaţia. lar eu vreau să 
profit de acest timp. După aceea... Se oprise în dreptul 
ferestrei şi rămase cu privirile pierdute în zare. 

— Şi ce urmează după aceea? întrebă cu voce 
blândă Margaret. Te-ai gândit ce se va întâmpla după 
aceea? 

In clipa în care Patty se întoarse din nou spre 
prietena ei, un Porsche roşu dădu colţul. 

— Da, m-am gândit. Aş vrea să plec din Los 
Angeles. Undeva, unde viaţa să decurgă într-un ritm 

mai domol, mai firesc. Aş vrea să mă mărit, să amo 
căsuţă a mea şi să cresc doi băieţi. 

— Şi ce-ai să te faci dacă vor fi două fete? râse 
tare Margaret. Ochii ei vioi sclipeau amuzaţi. Vei fi la 
fel de dezamăgită cum ai fost astăzi? 

— Am fost dezamăgită, nu pentru că nu a ieşit 
cum sperasem din punct de vedere profesional, ci din 
cauza unui bărbat. 

Experimentata actriţă oftă din rărunchi. 

— Tare mă tem că vei fi nevoită să înveţi să faci 
faţă aşa-ziselor tale decepţii, Patty. Sper din tot 
sufletul să nu fie nevoie. Însă, până îl vei întâlni pe cel 
ce ţi-e sortit, s-ar putea să se mai întâmple multe. 

Patty lăsase capul în jos, morfolindu-şi buza. Se 
gândea la Jeff. Chiar crezuse că este posibil ca un flirt 
din adolescenţă să fie reluat după atâţia ani? O 
fascinase. Dar oare nu doar din cauza revederii lor atât 
de neaşteptate? 

Soneria o smulse violent din meditaţie. 

— Aşteptai vreun musafir, Margaret? 

Bătrâna actriţă clătină capul cu buclele argintii, 
ordonat pieptănate. 

— Du-te şi vezi cine este, te rog. 


Când dădu cu ochii de Jeff, Patty făcu un pas 
înapoi, speriată. Chipul lui era întunecat şi nu-şi dădea 
nicio osteneală să-şi ascundă supărarea. 

— La naiba, ce gărgăuni ai avut în cap de ai anulat 
şedinţa foto? se răsti el la ea, înainte ca Patty să apuce 
să deschidă gura. Chiar nu se întâlnesc decât ignoranţi 
şi egoişti în branşa asta? Zău că nu mă aşteptam din 
partea ta să mă laşi pur şi simplu baltă. 

— Uşurel, să punem lucrurile la punct, îi răspunse 
ea pe un ton ridicat. Nu există niciun motiv pentru care 

să-ţi permiţi să zbieri la mine. ŞI, în fond, ce cauţi aici? 
Doar i-am spus secretarei să-ţi transmită că relaţia 
noastră de afaceri a luat sfârşit. Ca şi cea personală, 
de altfel, adăugă ea în gând, plină de amărăciune. 

— Poate am putea să discutăm lucrurile altundeva, 
mai pe îndelete, spuse Jeff, care părea să se fi calmat 
un pic. Aşa, în uşă... Jeff făcu un gest vag cu mâna. 

— Nu ştiu ce-am mai putea avea noi doi de 
discutat, spuse ea pe un ton glacial, pregătindu-se să-i 
trântească uşa în nas. 

— Dumnezeule, nu mai fi atât de încăpăţânată, 
Patty, se burzului el din nou la ea. Îşi împinsese piciorul 
înainte, blocând închiderea uşii. Habar nu ai ce se află 
în joc în ceea ce mă priveşte. Aşa că te rog, lasă-mă 
întâi să intru! După aceea am să-ţi explic totul în 
linişte. 

Patty se propti cu toată greutatea în uşă. 

— Nu mai ai ce să-mi explici, Jeff. Şi nici nu mă mai 
interesează deloc ce anume se află în joc în ceea ce te 
priveşte. Am terminat o dată pentru totdeauna cu tine! 

În mod normal, Jeff era un om paşnic, care nu ar fi 
fost în stare să omoare nici măcar o muscă. Dar ce-i 
auzeau acum urechile depăşea măsura! Fără să 
depună cine ştie ce efort, deschise uşa, împingând-o 
cu Patty cu tot, şi pătrunse în holul vechii case. 

— Ai să faci bine să asculţi ce am să-ţi spun! spuse 
el cu glas hotărât, prinzând-o de braţ. 

— Dă-mi drumul! Mă doare, şuieră Patty. Privi pe 
furiş spre uşa care dădea în apartamentul lui Margaret. 
În niciun caz nu voia ca bătrâna doamnă să fie martora 
acestui scandal. 

— Să urcăm în camera mea, spuse ea 
frecţionându-şi braţul. Cât este de nedrept ca bărbații 
să dispună de o astfel de forță fizică, îşi spuse ea în 

gând, în timp ce urca scările înaintea lui Jeff. 

Din camera domnului Bangor răzbătea o muzică în 
surdină. Era unul din concertele acelea clasice, pe care 
el le asculta deseori ore în şir. În astfel de situaţii, 
domnul Bangor şedea în balansoar cu ochii închişi şi 
dirija mental marea orchestră a filarmonicii. Ea nu-l 
văzuse niciodată, dar aflase asta de la Margaret. 

— Ei bine, ascult, spuse Patty. Stătea cu spatele 
spre fereastră şi-l privea pe Jeff degajată. Aici, în acest 
loc familiar, se simţea mai sigură pe ea. 

Jeff închisese uşa în urma lui. Patty s-a închis într-o 
carapace, intocmai ca o scoică, îşi zise el. Trebuie să 
încerc să mă apropii sufleteşte de ea pentru că, altfel, 
nu va acorda nicio atenție spuselor mele. 

— Ce spui? Nu ne aşezăm? propuse el zâmbind, în 
timp ce arăta spre cele două fotolii confortabile. 

— Mulţumesc, stau foarte bine aşa, răspunse ea, 
fără să se lase derutată de tonul lui împăciuitor. Işi 
încrucişase braţele peste piept. Era o poziţie clasică de 
defensivă, după cum prea bine ştia ea însăşi. 

Nu trebuie să accept în niciun caz provocarea ei, 
îşi impuse Jeff, aşezându-se. Adoptă o poziţie cât mai 
comodă, stând picior peste picior, şi se strădui să 
confere vocii sale un ton cât mai degajat. In acel 
moment nu vedea în Patty femeia atrăgătoare, pe care 
o dorea, ci un partener de discuţie pe care trebuia să-l 
convingă. Să-l convingă cu adevărat. 

— Pentru început mă văd obligat să-ţi prezint 
scuzele mele. Îmi ieşisem din fire. Îmi pare rău, pe 
cuvânt. Privirile lui le căutau pe ale ei, însă ea îl evită, 
încăpăţânându-se să fixeze, deasupra capului lui, o 
pată de pe perete. 

— Ţi-am povestit despre planurile mele când ne- 
am văzut ultima oară. Printre altele îţi spusesem atunci 

că nu vreau să încep cu ceva mărunt, ci să răzbesc 
direct la cel mai înalt nivel. De această dată privirile li 
se întâlniră şi Jeff avu convingerea că măcar ascultă ce 
spune. _ 

— Presupun că produsul /nghețată Hopkins îţi este 
familiar. Firma cheltuie câteva milioane pentru 
publicitate. Din nou o privi adânc în ochi. 

Patty încuviinţă din cap. 

— Hopkins este cel mai mare şi cel mai important 
client al Agenţiei Balden, spuse ea. L-am rugat pe 
Balden în repetate rânduri să mă introducă într-unul 
din spoturile publicitare pentru Îngheţata Hopkins, dar 
m-a refuzat de fiecare dată. 

— Balden a ieşit din afacere. Un zâmbet larg trecu 
peste chipul lui Jeff, dar dispăru în secunda următoare. 
Ei bine, îţi ofer să faci reclamă pentru /nghețata 
Hopkins, Patty. Şi încă exclusiv. 

Patty clătină din cap. 

— Ce prostii îndrugi tu acolo? întrebă ea 
încruntată. De ce promiţi tu lucruri, Jeff, care se află 
complet în afara puterilor tale? În lumea reclamelor 
eşti doar un biet începător. Tu nu poţi nici măcar visa 
la un client de talia lui Hopkins. Cu atât mai puţin să 
faci astfel de promisiuni. 

Jeff râse încetişor. 

— O mulţime de oameni au gândit astfel, Patty. 
Dar cu toţii s-au înşelat. Din clipa în care expiră 
contractul lui Balden, eu voi fi cel căruia îi va veni 
rândul la mutare. 


Patty lăsă braţele în jos şi-l privi perplexă. Spunea 
oare adevărul sau încerca doar să facă pe grozavul în 
faţa ei? Ştia foarte bine că în branşă se exagera 
aproape tot timpul. Se auzeau tot felul de zvonuri, care 

erau apoi dezminţite după câtva timp. Era un fel de joc 
în care fiecare încerca, cu orice preţ, să se pună într-o 
lumină cât mai favorabilă. 

— Felicitări, spuse ea sec, îndreptându-se spre bar, 
de unde luă o sticlă de whisky. Îşi turnă puţin într-un 
păhărel, fără însă să-i ofere şi lui Jeff de băut. 

— Dar nu înţelegi că şi pentru tine asta înseamnă 
marea şansă? întrebă el. Am pus la punct o concepţie 
complet nouă de reclamă pentru cei de la Hopkins. 
Sunt entuziasmați. Şi totul se învârte în jurul tău. Vei fi 
pusă în valoare cum nici nu ai visat vreodată. 

— Ba bine că nu, răspunse ea cu ironie. Am văzut 
eu astăzi dimineaţă foarte bine cum urmează să fiu 
pusă în valoare. Dacă m-aş fi lăsat fotografiată în 
costumul tanga pe care mi l-ai ales, nu-mi mai 
rămânea decât să mă duc să lucrez pentru Playboy’. 
Nici ăia nu m-ar fi pus să mă dezbrac mult mai mult. 
Dar pe mine nu mă interesează pornografia sau pozele 
sexy. 

Între timp, Jeff se ridicase şi venise aproape de ea. 
O prinse de umeri, dar ea se smuci din braţele lui. 

— Patty, n-am ce-ţi face, ai un corp cu forme 
perfecte şi care este foarte sexy. Sper că nu ai de gând 
să negi acest adevăr evident. 

— Nu, replică ea. Însă ce legătură are asta cu 
Îngheţata Hopkins? Crezi că cineva va cumpăra un 
singur cornet în plus numai pentru că mă vede pe 
jumătate dezbrăcată? 

Jeff clătină din cap. Acum se afla în elementul lui. 
Măsura încăperea în sus şi-n jos, cu paşi mari. Îşi alese 
cuvintele cu grijă, pentru că era conştient că acesta 
era momentul decisiv. Dacă acum nu reuşea să o 
convingă pe Patty, însemna că pierduse definitiv. 

— Hai să lăsăm deoparte pentru un moment toată 
povestea asta stupidă cu costumul tanga, începu el. 
Despre asta vom discuta mai târziu, dacă va mai fi 
necesar. A fost cu siguranţă vina mea că nu ţi-am spus 
totul încă de la început. 

— Lipsă de încredere, aşa i se spune, îl întrerupse 
Patty. 

— Să-i spunem mai degrabă prudenţă excesivă, 
pentru că dacă nu aş avea deplină încredere în tine nu 
m-aş mai afla acum aici. Se opri pentru câteva clipe în 
faţa ei şi întinse mâna spre ea. Deşi de astă dată ea nu 
mai încercă să-l evite, nu o atinse, ci continuă să 
meargă prin încăpere. 

Are un stil care te poate scoate de-a dreptul din 
sărite, gândi Patty, care îşi dădu seama pentru prima 
oară că şi ea îşi manifesta nervozitatea în acelaşi mod. 

— ţi spune ceva noţiunea de reclamă în faze 
succesive? întrebă el. Şi, întrucât ea îi răspunse printr- 
o clătinare din cap, Jeff îşi continuă explicaţia. 

— Suntem atât de copleşiţi zilnic cu reclame, încât 
nu le mai acordăm practic niciun fel de atenţie. Cel 
puţin aceasta este marea temere a celor care lucrează 
în domeniu. Aceleaşi femei frumoase şi atrăgătoare fac 
reclame pentru autovehicule, pentru lapte gras ori 
pentru cremă de ghete, pentru becuri ori pentru 
detergenţi. Mă urmăreşti? 

Patty încuviinţă din cap. Se aşezase pe spătarul 
fotoliului şi părea mult mai calmă acum. 

— Totul decurge conform schemei F. Produsul este 
cel care se află de fiecare dată în centrul reclamei. 
Oamenii îi aruncă o privire şi uită imediat ceea ce 
tocmai au văzut. Ei bine, eu vreau să întrerup acest 
cerc vicios. Şi iată raţionamentul meu: dacă 
destinatarii reclamei, respectiv cumpărătorii cărora 

aceasta le este adresată, nu se interesează de un 
produs, trebuie să le trezesc curiozitatea. 

— Păi oricine vrea să vândă ceva tocmai asta 
doreşte, îi întrerupse Patty pledoaria. 

— Fireşte. Dar eu sunt sigur că am descoperit într- 
adevăr o cale pentru a realiza tocmai acest lucru. Jeff 
făcu o pauză şi o privi triumfător, înainte de a etala 
ultimele cărţi pe care le păstrase în mânecă. 

— Nici nu arătăm produsul pe care vrem să-l 
vindem. În orice caz, nu imediat. Nici măcar numele nu 
i-l pomenim. Entuziasmul său era atât de puternic 
încât, fără voia ei, o molipsi şi pe Patty. Era total 
cucerită. 

— Pornim o campanie publicitară la nivelul întregii 
ţări, în toate publicaţiile principale. În aceste fotografii 
te vei vedea numai tu. Niciun cuvânt despre /nghețata 
Hopkins. Chipul tău, corpul tău va incita oamenii. Vor 
deveni curioşi. Vor vrea să ştie ce intenţionează să le 
comunice această fascinantă femeie. 

Patty vru să-l întrerupă, dar o reduse la tăcere cu 
un gest. 

— Nu mă întrerupe acum. Chipul şi trupul tău 
trebuie să exprime faptul că îţi doreşti ceva. Trebuie să 
fii atât de expresivă, încât oamenii să aştepte cu 
sufletul la gură să afle în sfârşit ce-ţi doreşti. Aceasta 
este faza numărul unu. Sub fotografia ta va scrie doar: 
Îşi doreşte! Făcu o mică pauză. 

— Peste o săptămână, continuă el, apare o altă 
fotografie, asemănătoare. De această dată textul este 
doar: Își doreşte ce-şi doresc cu toţii! Dar nici acum nu 
este încă clar ce-şi doresc cu toţii - sau, mai bine spus 
- ce cred că-şi doresc. 

Jeff râse încetişor, frecându-şi palmele. 

— Ei bine, aceasta este faza numărul doi. 

Patty începea să înţeleagă unde bătea. _ 

— Şi apoi apare fotografia mea cu /nghețata 
Hopkins. Asta este? 

— Exact. Dar până în acel moment chipul îţi va fi 
cunoscut de fiecare locuitor al acestei ţări. Oamenii vor 
da năvală în magazine şi vor cumpăra produsul în 
neştire. Ţi-o jur. 

Se oprise din nou în faţa ei, însă de această dată îi 
luă mâinile într-ale sale şi o trase uşor de pe spătar. 

— Numai de tine depinde dacă lucrurile vor 
decurge astfel. Nu-mi pot imagina un alt fotomodel 
care să posede o asemenea forţă de atracţie şi care să 
pună mii de oameni pe jar. 

— Şi de ce este necesar să fiu îmbrăcată tocmai 
într-un costum tanga? Nu crezi că aş reuşi la fel de 
bine chiar dacă aş purta o rochie de seară? 

Jeff chibzui câteva clipe. 

— Ba cred că ai reuşi, spuse el într-un târziu, 
zâmbindu-i. Dar nu este un lucru prea simplu să-i 
convingi pe tipii de la Hopkins de eficacitatea noului 
procedeu de reclamă. Ei insistă ca îngheţata lor să fie 
prezentată într-o anumită conjunctură: vară, soare, 
plajă. Vor să creeze astfel o legătură între senzaţia de 
căldură care toropeşte şi răcoarea care împrospătează. 

Ridică cu degetul bărbia lui Patty, obligând-o să-l 
privească în faţă. 

— M-am luptat ca un leu. Dar asupra acestui punct 
am fost nevoit să cedez. Altminteri aş fi fost obligat să 
renunţ la întregul proiect. Dar, bineînţeles, tu eşti cea 
care hotărăşte. 

— Şi ce se întâmplă dacă refuz? 

Jeff inspiră zgomotos şi-i lăsă mâna să cadă. 

— În acest caz contractul devine nul, iar tipii de la 
Hopkins vor realiza ideea mea cu cine ştie ce alte 

fotomodele. 

— Dar, în acest caz, tu îţi vei primi totuşi banii ce ţi 
se cuvin? întrebă ea îngrijorată. Vreau să spun, în fond 
rămâne totuşi ideea ta. 

— Fără tine nu văd niciun bănuţ. Este menţionat 
special în înţelegerea noastră. Eram atât de sigur că 
vei accepta, încât nu m-am opus la introducerea 
acestei clauze în contract. 


În mintea lui Patty era o învălmăşeală de 
nedescris. Bineințeles că acum nu putea să-l lase baltă 
pe Jeff. Dar cum de a putut el dispune de mine, gândi 
ea, cu amărăciune. Să semneze contracte şi să mă 
pună apoi în faţa faptului împlinit. 

— Presupun că ai rezolvat problema şi din punctul 
de vedere financiar? Nici nu era o întrebare, în fond, ci 
mai degrabă un fel de constatare. 

Jeff o privi în adâncul ochilor. Încetul cu încetul 
chipul i se lumină de un zâmbet larg. Înţelesese că 
Patty se hotărâse de acum. Am convins-o, jubilă el în 
sinea lui. Am convins-o. De-acum nu se va mai opune. 

În clipa următoare o cuprinse pe neaşteptate de 
talie, o ridică în aer şi o roti de două ori. 

—  Juhuhuu! chiui el. Am intrat în afaceri, 
partenero! 

Patty se zbătu, dând din picioare. 

— Lasă-mă jos, imediat! strigă ea. Ameţesc! 

Jeff o puse cu picioarele pe pardoseală, însă nu-i 
dădu drumul din braţe. Îi cuprinse capul între palme şi 
îi sărută gura caldă şi moale. Ea întredeschise buzele 
şi-i ieşi în întâmpinare cu limba. Se simţea cuprinsă de 
aceeaşi dorinţă, aproape dureroasă, ca în urmă cu 
câteva zile, când o sărutase pentru prima oară. 

Se lipi toată de el. Degetele ei îi mângâiau cu 

gingăşie ceafa, trecându-i prin păr ca într-o joacă. Îi 
simţi mâinile strecurându-i-se sub pulover, 
alunecându-i pe piele. Sfârcurile i se întăriră de îndată 
ce Jeff îi atinse sânii. 

Supărarea şi dezamăgirea dispăruseră fără nicio 
urmă. Jeff o ţinea în braţele sale şi acesta era unicul 
lucru pe care şi-l dorea în clipa aceea. O clipă, gândul îi 
zbură la ceea ce-i spusese lui Margaret Landow. Că 
voia să se mărite mai târziu, într-o bună zi, să aibă o 
casă a ei şi să crească doi băieţi. Şi că precis nu va fi 
dezamăgită dacă ar fi vorba de două fete. 

Când se desprinseră din îmbrăţişare, în ochii ei 
sclipeau lacrimi. Incercă să le şteargă la repezeală, 
însă Jeff apucase deja să le vadă. 

— Plângi? o întrebă el îngrijorat. Ţi-am greşit cu 
ceva? Jeff avusese dintotdeauna o senzaţie de 
neajutorare când vedea vreo femeie plângând. La fel 
ca majoritatea bărbaţilor, fusese educat să-şi menţină 
sentimentele permanent sub control. 

Era însă adevărat că uneori simţea şi el o pornire 
puternică să dea frâu liber sentimentelor, emoţiilor 
sale. Însă, de fiecare dată, reuşise până la urmă să-şi 
stăpânească lacrimile, chiar dacă nu fără oarecare 
dificultate. Discutase despre acest lucru odată, mai 
demult, cu un prieten din studenţie, care era psiholog. 
Deşi fusese obligat să admită că nu este posibil să-ţi 
înăbuşi sentimentele o viaţă întreagă, la Jeff educaţia 
primită se dovedise totuşi mai puternică. 

— Nu, Jeff, nu ai greşit cu nimic, răspunse Patty, 
care îşi apăsase obrazul de pieptul lui larg. Doar că mi- 
au zburat gândurile la unele lucruri. 

— Eşti nefericită, cumva? Îi mângâie capul cu 
gingăşie. Ce Dumnezeu m-a apucat, că doar nu sunt 
atât de neajutorat de felul meu. Ce mă fac acum cu 

ea? 

Patty îşi ridică chipul şi-i zâmbi printre lacrimi. 

— Oare de ce cred bărbaţii mereu că femeile ar fi 
nefericite când plâng şi ele, acolo, puţin? 

Jeff îşi drese încurcat glasul. 

— Habar n-am, Patty. Eu când mă bucur râd doar, 
şi atât. 

— Dar măcar plângi când eşti nefericit? Logic aşa 
ar fi. 

— Păi da... uneori, însă sincer să fiu... dar ia 
spune, nu avem alte subiecte despre care să 
discutăm? Jeff se simţea extrem de vulnerabil pe acest 
tărâm şi ar fi preferat să schimbe subiectul. 

— Bine, dacă vrei tu, răspunse Patty care îi citise 
de îndată gândurile. Aş vrea tare mult să beau ceva. 
Dar nu mai vreau whisky. Şi din păcate altceva nu am 
în casă. 

— De ce nu am ieşi în oraş? se grăbi să propună cu 
uşurare Jeff. Doar trebuie să sărbătorim cum se cuvine 
viitoarea noastră relaţie de parteneriat. 

— la-o mai uşor, dragule, râse Patty. E drept că am 
acceptat să te sprijin în afacerea cu cei de la Hopkins, 
însă nu am promis încă nimic mai mult. 

Cum nici Jeff nu avea chef în acel moment să 
discute probleme de afaceri, nu mai insistă. Aveau să 
aibă suficient timp mai târziu pentru asta. Toate la 
timpul lor, asta era deviza lui în afaceri. Şi, procedând 
astfel, până acum se descurcase binişor. 

— Mergem să mâncăm din nou la italianul acela? 
întrebă Patty. Lasă-mi doar un scurt răgaz ca să mă 
schimb. Nu durează nici cinci minute. 

— Am o propunere mai bună, spuse Jeff, 
înlănţuind-o cu braţele sale. Mă duc să cumpăr nişte 
vin şi sandvişuri de la magazin şi sărbătorim 

evenimentul aici. Sunt sigur că va fi mult mai drăguţ. 

Se priveau în ochi, iar Patty înţelese foarte exact 
ce voia el să spună prin mai drăguţ. Simţi un fior între 
coapse. Işi plimbă limba peste buzele pline, cu o 
mişcare lentă şi provocatoare. 

— În acest caz trebuie să te grăbeşti, iubitule, 
şopti ea cu voce uşor tremurată. Sunt îngrozitor de 
flămândă. 

Când Jeff se întoarse cu două pungi de 
cumpărături, Patty îşi schimbase deja îmbrăcămintea. 
Purta o rochiţă de casă dintr-un jerseu de bumbac 
uşor, în alb şi roşu. Rochia largă îi cobora până peste 
pulpe şi se închidea cu un fermoar, montat în 
diagonală, de la talie la gât. 

Jeff aşeză pungile pe masă şi o cuprinse în braţe. 

— Ce dulce eşti, murmură el, trăgând-o mai 
aproape. 

— Mai târziu, râse ea când degetele lui Jeff 
încercară să tragă fermoarul. Se desprinse din braţele 
lui şi deschise prima pungă. Înainte flămânzeam după 
cu totul altceva, însă acum mintea îmi este numai la 
un sandviş. 

Jeff scoase din cealaltă pungă o sticlă cu vin alb, 
gata frapată, şi se îndreptă spre bar. 

— Unde găsesc un tirbuşon? 

— In sertar, în stânga, jos, răspunse Patty cu gura 
plină. Mugşca cu evidentă plăcere dintr-un sandviş mare 
cu şuncă şi brânză. Paharele sunt sus, spuse ea, 
mestecând, ca răspuns la privirea lui întrebătoare. 

Îi întinse un pahar plin şi ciocniră. 

— Pentru viitoarele noastre succese comune! 

Băură. Apoi Patty se îndreptă agale spre fotoliu, cu 
sandvişul într-o mână şi paharul cu vin în cealaltă. 

— Dar tu nu mănânci nimic? îl întrebă ea, când îl 
văzu umplându-şi paharul pentru a doua oară. 

— Mulţumesc, nu mi-e foame. Dar nu trebuie să 
mă bagi în seamă. Se aşeză pe podea, la picioarele ei, 
jucându-se cu paharul. Nu o slăbea nicio secundă din 
priviri. 

Pe neaşteptate îi atinse pulpa goală cu paharul 
aburit. Patty se lăsă să cadă pe spate, în fotoliu, şi 
închise ochii. 

Jeff îşi vâri mâna sub tivul rochiei şi o ridică puţin 
mai sus. Se aplecă şi-i sărută genunchiul. Apoi împinse 
rochia şi mai în sus, dezgolindu-i coapsele bronzate, pe 
care Patty şi le ţinea strâns lipite. Când o atinse din 
nou cu paharul în acel loc atât de sensibil, fata scoase 
un geamăt slab. 

Acum Jeff se afla în genunchi, în faţa ei. Pusese 
paharul jos, alături de sandvişul ei. Începu să deschidă 
centimetru cu centimetru fermoarul rochiţei. Stofa 
moale alunecă de pe umerii lui Patty, care simţi cum i 
se întăresc sfârcurile. 

Se lăsă şi mai mult pe spate în imensul fotoliu. 
Respirația îi deveni sacadată, iar sânii îi urcau şi-i 
coborau într-un ritm tot mai alert. Îşi desfăcu încet 
coapsele, simțind mâna lui Jeff pătrunzând între ele. 

Când bărbatul băgă de seamă că ea nu purta 
nimic pe dedesubt, îşi retrase mâna încet, după ce o 
mângâie cu degetele, uşor, peste părul creţ şi 
mătăsos. 

Patty deschise ochii şi îşi îndreptă spatele. Apoi îşi 
încolăci braţele în jurul gâtului lui. Jeff îi cuprinse talia 
cu degetele, ridicând-o, parcă în joacă, puţin din 
fotoliu. Cu o singură mişcare a mâinii, îi trase rochiţa în 

jos, peste şolduri, lăsând-o să cadă pe podea. 

Patty văzu că şi el ajunsese într-o stare de maximă 
excitație. Penisul lui întărit se contura destul de 
evident prin materialul pantalonilor. 

— Nu ar fi mai bine să trecem dincolo? întrebă ea 
cu voce răguşită. 

— Poate, mai târziu, răspunse el, în timp ce-i 
depărta şi mai mult coapsele. Patty se ţinea cu mâinile 
de spătar pentru a nu aluneca din fotoliu. 

Jeff îşi aplecase capul între coapsele ei. De fiecare 
dată, când limba lui o atingea, era scuturată toată de 
câte un fior puternic. Palmele lui se plimbau gingaş 
peste şoldurile ei cu rotunjimi domoale, îi mângâiau 
talia fină, pentru a sfârşi prin a-i cuprinde sânii 
bombaţi, cu mugurii întăriţi. Patty gemea aproape 
continuu, întrerupându-se pentru a scoate scurte ţipete 
slabe. 

Când limba lui începu să o dezmierde, îşi zvârcoli 
trupul cu mişcări frenetice. Capul i se lovi puternic de 
spătar. Jocul limbii o adusese într-o asemenea stare de 
excitație încât, la ultima mişcare, atinse punctul 
culminant. 

Degetele ei se înfigeau cu sălbăticie în părul lui, în 
timp ce îşi împingea abdomenul şi mai tare spre el, 
pentru a prelungi cât mai mult imensa plăcere pe care 
i-o dădea dezmierdarea. Când se termină, Patty abia 
mai putea respira, găfâind puternic. Incercă să se 
ridice, însă era epuizată. 

— Ajută-mă, gâfâi ea. Pentru că este o poziţie nu 
tocmai comodă. 

— De ce nu ai spus nimic până acum? 

— Pentru că eram concentrată asupra unui cu totul 
alt lucru, râse ea, mângâindu-i drăgăstoasă părul. 

jeff o ridică pe braţe şi o duse în dormitor, 
întinzând-o în pat. 

— De-ai şti cât de bine este să simţi cearşaful 
răcoros pe pielea goală, murmură ea, întinzându-se de 
plăcere. Nu crezi că a cam venit timpul să te dezbraci 
şi tu? Ce, nu ai auzit niciodată despre egalitatea în 
drepturi? 

— Niciodată, se prefăcu el uimit. la explică puţin 
cam despre ce ar fi vorba. 

Era îmbrăcat cu un pantalon larg, cu pliuri, şi o 
cămaşă cu dungi, descheiată la primii nasturi. 
Deasupra avea o jachetă uşoară, dintr-un material la 
modă, cu aspect voit şifonat. 

Patty se sprijinise în coate, privindu-l în timp ce el 
se dezbrăca. 

— Dar bine, egalitatea în drepturi o întâlneşti la tot 
pasul, intră ea în jocul lui. De exemplu, în ziare şi 
reviste sunt cam acelaşi număr de bărbaţi şi femei, pe 
jumătate goi. 

— Dar este un lucru cât se poate de firesc, 
continuă el cu acelaşi ton de prefăcută seriozitate. Din 
moment ce mai mult de jumătate din omenire este de 
sex feminin şi dacă tot s-a luat hotărârea de a prezenta 
în reclame imagini sexy, nu ne putem permite să 
prezentăm doar modele feminine lejer îmbrăcate, ci 
trebuie să asigurăm o compensație justă. 

—  Întocmai, îl ironiză Patty. Tot egalitate în 
drepturi este şi când în Playboy este arătat un bărbat 
gol, fotografiat din toate părţile. În fond, şi noi vrem să 
avem partea noastră de amuzament. 

Jeff îşi trase jos slipul şi rămase în picioare, gol, 
lângă patul larg. 

— Dar când văd aşa ceva pe viu mă lipsesc cu 
plăcere de orice fel de revistă, spuse ea, rostogolindu- 

se spre el, cuprinzându-l. 

— Vino la mine, gâfâi ea. Mă simt din nou cuprinsă 
de valuri de căldură. Îl trase pe Jeff lângă ea şi-i ghidă 
mâna între coapsele ei. Simti? 

El se rostogoli peste ea. Capul i se mişca într-o 
parte şi-n alta, între sânii ei. Barba lui nerasă îi zgăria 
pielea delicată, excitând-o şi mai puternic. Dintr-odată 
îşi apăsă abdomenul de ea, pătrunzând-o. 

Se mişca în ea, lovind-o într-o succesiune din ce în 
ce mai sălbatică, în timp ce faţa lui continua să se 
frece de sânii ei. Patty ţinea pumnii strânşi. Simţea că 
se apropie de un nou punct culminant, însă de această 
dată voia să-l amâne, pentru a a avea orgasmul 
împreună. 

— Jeff, şuieră ea. Acum, te rog! 

— Imediat, iubirea mea, imediat, gâfâi el. Un 
tremur îndelung îi scutură trupul, iar el se prăbuşi, cu 
un țipăt eliberator, peste ea. In aceeaşi clipă simţi şi 
Patty cum i se contractă întregul corp sub senzaţia 
explozivă de descărcare. 

— Ce frumos a fost, spuse ea  încetişor, 
mângâindu-i cârlionţii blonzi de pe pieptul larg. Jeff se 
rostogoli pe spate şi o cuprinse cu braţul. 

— Şi pentru mine a fost la fel, spuse el cu un oftat 
adânc. Hei, dar mă gâdili! exclamă el când ea începu 
să tragă cu buzele strânse de nenumăraţii cârlionţi de 
pe piept. 

— Aş vrea să sărut fiecare fir de păr de pe trupul 
tău. Cât timp crezi că mi-ar trebui pentru ca să fac 
asta? Patty se apucase deja de următorul cârlionţ, însă 
nu mai avu răbdarea să-i sărute fiecare fir de păr, şi îşi 
trecu buzele întredeschise şi umede peste pieptul lui. 

Unghiile ei lăsau pe pielea lui uşoare urme. Jeff se 
simţi din nou cuprins de un val de plăcere. Gemu uşor. 

Patty se întrerupse pentru o clipă, însă când văzu 
penisul lui care se tot ridica, se aplecă din nou peste 
pieptul lui şi continuă să-l dezmierde cu limba şi 
buzele. 

Cu o mână îi mângâia membrul şi când Jeff o simţi 
între coapsele sale ştiu că foamea ei de a-i poseda 
corpul lui atletic încă nu fusese potolită. De această 
dată nu se mai grăbiră. Zăceau întinşi, unul lângă 
celălalt, cu picioarele împletite între ele. 

Se mişcau doar puţin, din şolduri. Dar cu cât 
prelungeau această îmbrăţişare, cu atât erau mai 
cuprinşi de patimă. Când ajunseră amândoi la orgasm, 
în acelaşi timp, trupurile lor nu mai avură reacţia 
violentă de  adineauri, iar senzaţia fu mult mai 
profundă şi mai intensă. 

Niciodată nu se simţise Patty atât de fericită până 
atunci. Îşi dădea foarte bine seama că sexul nu 
reprezenta unicul aspect din relaţia dintre doi oameni. 
Dar recunoştea că, dacă ar fi aşa, atunci trebuia să fie 
ceva cu totul deosebit. 


A doua zi dimineaţă merse cu Porscheul lui Jeff la 
atelierul foto al lui Jack Welby. Pentru Patty era un 
lucru de la sine înţeles că nu trebuia să vorbească cu 
nimeni despre noul concept de reclamă imaginat de 
Jeff. De aceea se bosumflă un pic când acesta îi mai 
atrase încă o dată atenţia asupra acestui lucru. 

— După toate câte s-au petrecut între noi ai putea 
avea puţin mai multă încredere în mine, nu crezi? îl 
întrebă ea pe un ton înţepat. Sau mă consideri chiar 
aşa gură spartă? 

— Fireşte că nu, Patty. Atâta tot, voiam să-ţi mai 
atrag o ultimă dată atenţia. Privirile lui îi implorau 
iertarea, însă ea rămase cu ochii pironiţi înainte, pe 

şosea. 

Doamne, ce bine ar fi dacă femeile nu ar mai fi 
atât de sensibile, gândi el, accelerând. Era încă destul 
de devreme. Abia peste o jumătate de oră traficul de 
vârf avea să declanşeze blocajul de circulaţie devenit o 
obişnuinţă în Los Angeles. Acum, când şoseaua cu trei 
benzi de circulaţie pe fiecare sens era încă liberă, Jeff 
nu mai acordă nicio atenţie vitezometrului. Abia când 
auzi miorlăitul sirenei de poliţie în spatele maşinii sale 
şi remarcă în retrovizor motocicleta masivă, aruncă o 
privire spre bord. 

— La dracu’, înjură el, trecând într-o treaptă 
inferioară, pentru a reduce viteza fără a acţiona pedala 
de frână. Însă în clipa când motociclistul ajunse în 
dreptul lui şi-i făcu semn să tragă pe dreapta nu mai 
avu nicio îndoială că iar o încurcase. Opri maşina pe 
refugiul din dreapta şi deschise geamul lateral. 

Jeff se pregătea să-l întâmpine pe poliţist cu una 
din obişnuitele lui glume, însă acesta nici nu-l lăsă să 
înceapă. 

— Ştiu, cunosc cum se manifestă băieţii grăbiţi din 
Oklahoma, rânji el larg. Conduc fără permis de 
circulaţie valabil, adoră maşinile sport fabricate în 
Germania şi habar nu au de regulile de circulaţie. Nu-i 
aşa, dragilor? 

Fără nicio îndoială, era acelaşi poliţist care îl 
amendase zdravăn pe Jeff cu doar câteva zile în urmă. 
De această dată îşi scosese ochelarii de soare 
reflectorizanţi. 

— Vă cunoaşteţi? întrebă şoptit Patty. 

— Poate că într-o bună zi vom deveni prieteni la 
cataramă, spuse cu ironie Jeff, căruia îi trecuse orice 
poftă de râs. 

— O, atunci este minunat, spuse Patty cu 

naivitate. Să ai un prieten atât de bun în poliţie nu 
poate strica nimănui. 

jeff scoase un geamăt, când îl auzi pe poliţist 
pufnind într-un hohot de râs zgomotos. 

— Nici că se putea găsi o exprimare mai potrivită, 
domniţă, hohoti el. Este cel mai bun banc pe care l-am 
auzit în ultima vreme. 

— Pe cuvântul meu dacă înţeleg ce poate fi atât de 
caraghios în spusele mele, răspunse Patty care se 
aplecase puţin înainte, pentru a-l putea vedea mai bine 
pe poliţist. 

— O.K. continuă acesta redevenind serios. Ajunge 
cu râsul pe ziua de astăzi. lar aţi depăşit viteza legală 
în localitate. Recunoaşteţi? 

Jeff încuviinţă, fără să scoată un cuvânt. Wu are 
niciun rost să mă iau la hartă cu capul ăsta pătrat, îşi 
zise el. 

— Nu vă supăraţi, dar puteţi să dovediţi ce aţi 
spus, domnule poliţist? se băgă Patty în vorbă, 
începând să înţeleagă că Jeff şi ofiţerul erau orice în 
afară de prieteni la cataramă. Ştiţi, întâmplător m-am 
uitat la vitezometru, pentru că trebuie să ajung la o 
întâlnire de afaceri. Înclinase capul şi-i dărui poliţistului 
un zâmbet mieros. Cu şaizeci la oră, cu atât am mers, 
minţi ea cu neruşinare. Ştiu asta foarte precis, pentru 
că mi se părea că ne târâm cu viteza unui melc. Dacă 
aş fi condus eu... Ridică din umeri şi-şi trecu limba 
peste buzele pline, într-un gest plin de cochetărie. 

— Dar tocmai aţi admis că aţi depăşit viteza 
legală, domnule, se întoarse polițistul nervos spre Jeff. 

— Eu? Am spus eu un singur cuvânt? se burzului 
acesta. M-ai auzit tu spunând ceva, Patty? 

— Nu ai spus nici piu, îl susţinu ea, şi de această 
dată spunea adevărul. Îl privi pe poliţist cu o mină de 

afectare sinceră, clipind din genele ei lungi. 

— Bine, mărâi polițistul, punându-şi din nou 
ochelarii de soare. De data asta mi-aţi scăpat. Dar am 
să casc ochii şi mai bine de-acum încolo. Şi dacă vă 
mai prind o dată... 

— Vă rog să mă scuzaţi, dar am putea acum să ne 
vedem de drum? îi întrerupse Patty amenințările. După 
cum vă spuneam mă grăbesc teribil. 

— Fir-aş al naibii, că bine l-ai mai sucit pe după 
degete, râse Jeff, lovindu-se cu palma peste coapsă. 
Nici nu te-aş fi crezut în stare de aşa ceva. 
Complimentele mele! 

— Da, da, suspină Patty filosofând. Multe lucruri ar 
arăta complet diferit pe această lume dacă voi, 
bărbaţii, ne-aţi acorda, în sfârşit, şi nouă, femeilor, 
ceva mai multă încredere. Dar vor mai trece desigur 
multe decenii până se va ajunge acolo. 

El se mulţumi să ridice din umeri. Ştia, fireşte, că, 
în fond, Patty avea perfect dreptate. Însă era furios că 
îl luase gura pe dinainte şi-i scăpase o remarcă atât de 
prostească. 


Jack Welby, fotograful, o întâmpină cu amabilitate. 
Patty era bucuroasă că se abţinuse de la orice fel de 
observaţie cinică în legătură cu plecarea ei precipitată. 
Şi asistenta lui, Elisabeth, o trată ca şi cum nimic nu s- 
ar fi întâmplat. 

În timp ce Jeff stătea de vorbă cu fotograful, Patty 
se duse să se schimbe. Se hotărî pentru costumul 
tanga roşu. Rămasă în faţa oglinzii, îşi rotea bustul 
dintr-o parte în alta, încercând să tragă de bucăţica de 
stofă din care era confecţionat sutienul, astfel încât 
sânii să-i fie măcar pe jumătate feriţi privirilor. 

Renunţă însă după mai multe încercări lipsite de 

succes. Cele două triunghiuri mici din pânză, legate 
între ele prin şnururi subţiri, abia dacă îi acopereau 
sfârcurile. Ce vulgaritate, gândi Patty, şi îmbrăcă 
minislipul. 

Niciodată nu m-aş arăta astfel îmbrăcată în public, 
îşi spuse ea, în timp ce se întorcea în studio. Goală s-ar 
fi simţit mai în largul ei. Se opri jenată în faţa ecranului 
pe care era proiectată imaginea fundalului. Jack îşi 
puse ochelarii şi o examină cu atenţie din toate părţile. 

Cam tot aşa trebuie să se simtă şi vita scoasă la 
licitație, gândi Patty. Privi spre Jeff care se aşezase pe 
un scaun pliant şi-şi ţinea la gură palmele împreunate. 
Vârfurile degetelor sale băteau darabana. Elisabeth, 
asistenta, stătea în picioare, lângă el. Tânăra femeie 
clătină din cap, încruntată. 

— De ce nu ne destăinui pentru ce fel de produs ai 
nevoie de această fotografie, Jeff? Oricum, este o 
ruşine să o îmbraci pe Patty în halul ăsta. Nu era 
posibilă puţin mai multă decenţă? 

— Elisabeth are dreptate, se băgă şi Jack în vorbă. 
Sutienul nu stă în niciun fel. Costumul ăsta îi vine 
catastrofal. Nu am nici cea mai vagă idee cum aş 
putea să o fac pe această copilă să arate atrăgătoare, 
când este îmbrăcată astfel. 

— E-n regulă, e-n regulă, spuse în cele din urmă 
Jeff, ridicându-se. Am şi eu ochi să văd, nu? Se apropie 
de Patty şi puse mâna pe umăr. Imbracă-te repede! 
Mergem să-ţi facem rost de altceva. 

— Aşa mai zic şi eu, încuviinţă din cap Elisabeth 
după ce Patty intrase din nou la garderobă. Cred că un 
costum de baie întreg, cu croială rafinată, i s-ar potrivi 
foarte bine. La câteva intersecţii de aici s-a deschis un 
nou centru comercial cu magazine super-lux. Sunt 
sigură că acolo veţi găsi ceva potrivit. 

Patty găsi într-adevăr imediat un costum de baie 
care îi venea perfect. Avea dungi verde-deschis, cu 
puncte roz pe un fond turcoaz. 

— Şi este foarte modern, râse ea. Cine vrea să fie 
pe linie în acest an poartă culori gen Miami- Vice. 

Deşi întreg, costumul lăsa impresia că ar fi format 
din două piese distincte. Partea inferioară, 
triunghiulară, era decupată lateral până peşte şolduri. 
De aici porneau două barete înguste, care se 
încrucişau pe spate şi deveneau apoi largi, trecând pe 
sub braţe, pentru a forma sutienul ce avea, în faţă, 
acelaşi aspect triunghiular. Legătura între cele două 
cupe ale sutienului o făcea o broşă, în formă de ac de 
siguranţă supradimensionat, de culoare roză. 

— Sper să nu ai necazuri cu clienţii tăi, spuse Patty 
o jumătate de oră mai târziu, în timp ce se aflau pe 
drumul de întoarcere spre studio. 

— Nu-ţi face tu griji în legătură cu asta, o linişti 
Jeff. Le explic eu lucrurile celor de la Hopkins. Dacă 
poza iese aşa cum mi-o imaginez, nu va mai conta în 
ce fel de costum de baie eşti îmbrăcată. 

Pe urmă, totul a fost simplu, ca un joc de copii. 
Jack Welby îşi făcu treaba cu calm şi concentrare. 
Indicaţiile sale erau clare şi precise. Pentru Patty, care 
era obişnuită cu stilul lui Fred Wilson, şedinţa foto a 
fost o adevărată deconectare. În plus îi plăcea mult şi 
modul în care îşi trata Jack asistenta. 

Când Elisabeth făcea vreo remarcă sau, mai mult, 
când îşi permitea chiar să propună vreo modificare, el 
o asculta, chibzuia puţin şi apoi îi explica de ce, după 
părerea lui, nu erau indicate una sau alta. Jeff se 
menţinu tot timpul în umbră şi interveni numai o 

singură dată. 

— Cred că ar trebui să folosim un ventilator de 
putere, propuse el. Aş vrea ca părul lui Patty să fluture 
în vânt. Cred că ar da un efect mai real pentru o 
fotografie de plajă. 

— Dacă aş şti mai exact ce aştepţi, de fapt, din 
partea mea, ţi-aş putea face eventual şi alte câteva 
sugestii, mormăi fotograful. Dar aşa, trebuie să merg la 
noroc. Nici măcar o idee nu-mi poţi da, Jeff? 

— E foarte bine aşa cum ai procedat până acum, 
se mulţumi acesta să-i răspundă şi se aşeză din nou pe 
scaunul pliant din fundul atelierului. 

— Ei bine, asta este, oftă Jack. Nu ne rămâne 
decât să continuăm. 

Trei ore mai târziu totul era terminat, Elisabeth 
strânse rolele de film şi se făcu nevăzută în laborator. 
jeff le ceruse să îi arate fotografiile încă în aceeaşi 
seară, pentru a le alege pe cele pe care le va prezenta 
clientului său. 

Îşi luară rămas bun de la Jack Welby şi apoi Jeff o 
conduse pe Patty acasă. Se simţea istovită şi dorea să 
se odihnească. Întrucât Jeff mai avea ceva de lucru la 
birou, o lăsă în faţa vilei şi-i promise să o caute la 
telefon în cursul următoarelor zile. 

În următoarele zile evenimentele se precipitară. 
Fotografiile pe care Jeff le prezentă tipilor de la 
Hopkins au fost o adevărată senzaţie. Cu toţii erau de 
comun acord că viitoarea campanie publicitară avea să 
reprezinte un imens succes. 

Patty a fost solicitată telefonic să vină la atelierul 
foto al lui Jack Welby pentru fotografia decisivă, cea cu 

Îngheţata Hopkins. De această dată lucrurile au decurs 
mult mai agitat, pentru că au fost de faţă, în afara 
fotografului şi asistentei sale, şi o delegaţie de 
specialişti în publicitate reprezentând clientul. Membrii 
ei aveau sarcina să vegheze ca pachetul de îngheţată 
să fie pus în lumina cea mai favorabilă. 

Au fost necesare două zile pline pentru ca 
fotografiile să iasă aşa cum trebuie, pentru că fiecare 
dintre tipii de la Hopkins îşi spunea părerea în legătură 
cu oricine şi orice. Mai ales un anumit domn Berkham o 
scosese pe Patty din sărite cu şicanele lui. O trata ca 
pe o bucată de lemn pe care-o putea muta încolo şi 
încoace, după pofta inimii. 

Deşi Jack Welby şi Elisabeth au făcut tot ce le-a 
stat în putinţă, domnul Berkham nu scăpa nicio ocazie 
să arate că el era, de fapt, cel care avea ultimul cuvânt 
de spus. Lui Patty îi venise de câteva ori să lase totul 
baltă şi să plece acasă. Doamne, dacă măcar Jeff ar fi 
de faţă, poate că l-aş suporta mai uşor pe tipul ăsta 
atât de nesuferit. 

Jeff însă era atât de ocupat încât abia dacă avea 
timp să se mai vadă din când în când cu ea. De câte ori 
se întâlneau, aveau relaţii intime. De câteva ori Jeff 
rămase chiar peste noapte la ea, ceea ce o făcea să se 
simtă în al nouălea cer. Cu cât se cunoşteau mai bine, 
cu atât Patty devenea mai conştientă de puterea 
dragostei lui Jeff. 

însă, de la un timp, îi venea tot mai greu să-l 
privească deschis în ochi. Se simţea oarecum jenată de 
fiecare dată când începea să-i vorbească despre modul 
în care îşi închipuia el viitorul firmei sale publicitare, în 
care era implicată şi persoana ei. Însă în ziua în care 
fotografia lui Patty a fost publicată în cele mai 
importante reviste, Jeff a apucat taurul de coarne, 

abordând-o direct. 

— Ce se întâmplă cu tine? o întrebă, când observă 
că ea întoarce capul după doar o scurtă privire 
aruncată reclamei. Simt de mai mult timp că te apasă 
ceva. Nu eşti de părere că este un lucru despre care ar 
trebui, în sfârşit, să stăm de vorbă? 

Patty se făcu parcă şi mai mică în fotoliul demodat 
în care şedea. Trăsese picioarele sub ea şi se 
încăpăţâna să rămână cu privirea plecată. In sinea ei 
ştia prea bine că Jeff avea dreptate şi că trebuia să-i 
spună ce se petrecuse. 

— Ştii, tare mă tem că am făcut o mare prostie, 
începu ea cu voce şoptită. Aproape că-mi este şi frică 
să discut despre asta cu tine. Nici eu nu pot să pricep 
de ce am făcut-o, mai spuse ea, clătinând nefericită 
din cap. A 

Jeff se aşezase în fotoliul din faţa ei. Işi sprijinise 
braţele pe coapse şi o privea intrigat. 

— Ei bine, ce ar putea fi atât de rău? spuse el 
împăciuitor. Cel mai bine ar fi dacă mi-ai povesti pur şi 
simplu totul, chiar de la început. Indiferent ce ai făcut, 
întotdeauna există o soluţie. 

— Am semnat ceva lui Balden, spuse ea cu voce 
înăbuşită. Mă chemase la el şi mi-a oferit un contract 
mai bun şi întrucât... vocea i se înecă. 

La auzul numelui concurentului său, Jeff tresări 
violent, de parcă ar fi fost muşcat de o insectă 
veninoasă. 

— Uşurel, spuse el cu asprime. Când s-a întâmplat 
şi, mai ales, ce ai semnat? 

— Ştii, tocmai terminasem şedinţa foto la Jack, 
continuă Patty cu voce tremurată. În ziua respectivă 
domnul Berkham se purtase chiar şi mai scârbos ca de 
obicei. Chiar şi despre tine spusese o mulţime de 

lucruri nu tocmai plăcute. Muscă de o zi, aşa ţi-a zis şi 
a adăugat că nu aveai nicio şansă să ajungi vreodată 
în vârful piramidei. A reuşit să mă scoată complet din 
fire. 

— Da, pot să te înţeleg foarte bine, încuviinţă Jeff 
din cap, încleştându-şi pumnii fără să-şi dea seama. Ce 
ticălos! După ce o să-i fac ce am de gând, o să încapă 
cu pălărie cu tot sub orice masă de bucătărie. O.K., 
schimbă el apoi tonul. Şi ce legătură are asta cu 
Balden? Asta este ce nu am prea înţeles. 

— Păi vezi, în ziua aia erai plecat la Sacramento, şi 
când am ajuns acasă a sunat Barbara, secretara lui 
Balden. M-a rugat să vin imediat la agenţie. Aşa că am 
urcat imediat la volan şi m-am dus. 

Făcu o scurtă pauză şi îl imploră din priviri pe Jeff 
să o înţeleagă. 

— Nici eu nu pot pricepe de ce am făcut-o, se 
lamentă ea. În orice caz, Balden s-a comportat extrem 
de amabil cu mine. 

— Încearcă te rog să-ţi reaminteşti fiecare cuvânt, 
o întrerupse Jeff. Orice amănunt poate fi extrem de 
important. 

Patty îşi amintea foarte bine de discuţia 
respectivă. Doar o retrăise în gând de atâtea ori după 
aceea. 

— M-a salutat şi mi-a oferit o cafea. Apoi m-a 
felicitat pentru că am obţinut un contract cu o altă 
agenţie şi m-a întrebat cum se numeşte aceasta. 

— Şi mai departe? Ce a făcut după aceea? 
Bărbatul se ridicase între timp în picioare şi începuse 
să măsoare încăperea cu paşi grăbiţi. Patty îşi dădea 
seama prea bine în ce stare de tensiune se afla. Işi 
simţea inima cât un purice, însă era conştientă că 
acum era obligată să-i povestească totul, până la 

capăt. 

— Este adevărat, Patty, că te-am cam neglijat în 
ultimele luni, îi spusese Balden. Dar de acum încolo 
lucrurile nu vor mai fi la fel. De acum mă voi ocupa 
personal de evoluţia carierei tale. Am nişte planuri 
mari în legătură cu tine. Ai să faci ochii mari de tot 
când ai să le afli! Şi apoi izbucni într-un hohot de râs. 

— Dar de acum refuz să mai pozez pentru lenjerie 
intimă şi costume de baie, i-am replicat eu, iar el mi-a 
răspuns că nici vorbă de aşa ceva şi că, pe deasupra, 
ar vrea să-mi asigure un venit minim lunar. 

Jeff încruntă din sprâncene. Niciuna din agenţiile 
pe care le cunoştea nu plătea un salariu fix 
fotomodelelor sale. Precis că este vorba de încă o 
şmecherie de-a lui Balden, care nu prevesteşte nimic 
bun, îşi zise el. 

— Şi cât ţi-a promis? 

— Patru mii plus cheltuielile, răspunse Patty cu 
capul plecat. Începând cu luna viitoare. 

— Şi până acum cât câştigai la el? Jeff clătină din 
cap. Pur şi simplu nu-i venea să creadă ce-i povestea 
Patty. 

— Între două şi trei mii, de regulă. Uneori puţin 
mai mult, alteori ceva mai puţin. În funcţie de câte 
angajamente mi se ofereau. 

Lui Jeff îi era de-acum cât se poate de limpede că 
Balden o dusese cu preşul. 

— Presupun că toate astea au fost puse şi pe 
hârtie, nu-i aşa? 

Patty încuviinţă din cap, cu o faţă chinuită. 

— Cred că da. Balden mi-a pus în faţă un contract 
pe care l-am semnat. 

— Ce înseamnă acest cred că da? Vrei să spui că 
nu ai citit contractul înainte de a-l semna? întrebă Jeff 

care făcea eforturi să-şi stăpânească iritarea. 
Exemplarul tău unde este? 

Patty se ridică şi se îndreptă spre servanta de 
modă veche. Dintr-unul din sertare scoase un dosar 
gros în care încopciase contractul pe care-l încheiase 
cu Balden. 

— Atât de gros este, spuse ea şoptit şi-i înmână 
documentul lui Jeff. 

Acesta începu să frunzărească rapid paginile. 
Chipul îi devenea tot mai palid şi, când termină, aşeză 
tăcut contractul pe măsuţă. Wu, nu pot să cred aşa 
ceva, îşi repeta el într-una. Așa ceva nu poate să se 
întâmple. 

— Kenneth Balden a jucat la ruletă cu tine, spuse 
el după o lungă tăcere. A speculat faptul că vei semna 
hârţogăria asta fără să o citeşti. Şi a câştigat. Ai fost 
într-adevăr atât de proastă încât ţi-ai semnat propria-ţi 
condamnare la moarte, ca să mă exprim mai plastic. 
Pentru că, prin acest contract, te-ai dat pe mâna lui. 

— Dar... Patty ridică neputincioasă din umeri, după 
care lăsă să-i cadă braţele de-a lungul trupului. 

— Aici nu scrie niciun cuvânt despre vreo sumă 
minimă pe care să ţi-o plătească lunar. In schimb ai 
cedat agenţiei sale toate drepturile pe care le aveai. 
De-acum el este cel care va decide dacă şi ce 
angajament primeşti. Nu ţi se mai dă dreptul să 
accepţi angajamente din partea unei alte agenţii. De- 
acum ai devenit practic proprietatea lui Kenneth 
Balden. 

Jeff vorbise fără urmă de patimă în glas. Pentru el, 
consecinţele pe termen lung erau limpezi ca lumina 
zilei. Dacă voia, Balden o putea lăsa pe Patty să moară 
pur şi simplu de foame. Chiar dacă nu era încă foarte 
sigur asupra motivului pentru care Balden îi întinsese 

lui Patty această capcană, Jeff avea totuşi o presimţire 
sumbră. 

Probabil că Balden a aflat într-un mod oarecare că 
Hopkins are de gând să transfere comenzile de 
milioane de dolari agenţiei mele, chibzui el. Şi este 
posibil să fi aflat şi despre faptul că întreaga acţiune se 
baza pe participarea lui Patty. Desigur, a fost o mutare 
izbutită, trebui Jeff să recunoască admirativ. Chiar dacă 
a fost dusă la înfăptuire uzând de un truc cât se poate 
de josnic. 

Balden se bazase pe faptul că Patty se va 
comporta aşa cum ar fi făcut-o majoritatea 
covârşitoare a oamenilor şi nu va citi cu atenţie 
voluminosul contract. A fost un joc de noroc la care 
avea şanse cincizeci la sută. Şi Kenneth Balden l-a 
câştigat. 

— Chiar mâine am să mă duc să vorbesc cu 
Balden, spuse grăbită Patty, îngrozitor de ruşinată. 
Doar am discutat altceva decât scrie în contract. 

— Nu ai niciun martor pentru asta, spuse el 
abătut. Jeff îşi pregătise cu multă grijă lovitura şi, până 
la un punct, totul părea că decurge aşa cum îşi făcuse 
el socotelile. Ca acum să se întâmple asta. Dintr-odată 
se afla din nou cu mâinile goale şi era nevoit să ia totul 
de la capăt. 

— Te rog, Jeff, nu fi supărat pe mine, suspină Patty 
printre lacrimi, aruncându-se în braţele lui. Ai să vezi, 
tot eu am să pun lucrurile la punct. 

Jeff ar fi vrut tare mult să-i poată spune ceva 
frumos, consolator, însă el însuşi se afla într-o stare de 
şoc. Simţea nevoia să fie singur, pentru a chibzui la 
toate cele pe care le aflase. O mângâie de câteva ori 
pe spate şi apoi o îndepărtă de el. 

— Acum aş vrea să plec, Patty, spuse el hotărât. 

Te iubesc, însă în acest moment nu pot să suport să 
stau în apropierea ta. Ceea ce ai făcut tu este un lucru 
inadmisibil. Am nevoie de timp ca să trec peste asta. 

Este pentru prima oară că a spus clar şi explicit că 
mă iubeşte, gândi ea după plecarea lui Jeff. Dar în 
acelaşi timp a spus şi că nu mă mai poate suporta. 

Se aruncă pe pat şi izbucni într-un hohot nestăvilit 
de plâns. Ce fel de dragoste era aceea în care nu 
puteai suporta prezenţa celuilalt? 


A doua zi, la ora şase fix, Patty se afla în 
anticamera lui Kenneth Balden. Ştia foarte precis că se 
află în biroul său, însă de fiecare dată era respinsă de 
către Barbara, secretara lui personală. Până la urmă, 
Patty renunţă şi plecă acasă. Apoi aşteptă zadarnic un 
telefon din partea lui Jeff. 

A doua zi reuşi să-l prindă pe Balden în parcare, 
înainte să apuce să se baricadeze în biroul său. La 
început se prefăcu că nici nu o vede, însă când nu mai 
avu nicio posibilitate de a se eschiva reacţionă cu 
grosolănie şi brutalitate. 

— Dacă vrei să stai de vorbă cu mine să faci bine 
să ceri întâi audienţă prin Barbara, îi spuse el cu 
superioritate. Sunt o persoană foarte ocupată şi nu pot 
să-mi pierd timpul cu fiecare dintre fotomodelele care 
se află la mine sub contract. 

— Dar tocmai despre acest contract este vorba, 
răspunse Patty care îi bară din nou calea. Doresc să-l 
anulez. Dacă aş fi ştiut ce scrie în el, nu l-aş fi semnat 
în vecii vecilor. 

Balden o împinse la o parte cu un gest brutal. Pe 
faţă i se citea un zâmbet viclean şi josnic. 

— Contractul este perfect legal. Şi am de gând să 
mă folosesc la maximum de prevederile stipulate în el. 

Şi poţi să-i transmiţi asta şi puştiului tău din Oklahoma. 
A fost la un pas să mă dea gata. Dar numai la un pas, îi 
râse lui Patty în nas, plin de dispreţ. 

— E şmecher băiatul, însă nu îndeajuns de 
şmecher pentru un Kenneth Balden. A trecut cu 
vederea două amănunte minore. În primul rând că am 
prieteni la Hopkins. Şi ca să fiu mai explicit, domnul 
Berkham este cel care mă ţine permanent la curent cu 
tot ce mişcă în firma aia, aşa că am ştiut încă de la bun 
început cum erau distribuite cărţile. 

Balden întinse arătătorul şi o înţepă pe Patty în 
piept. 

— Şi în al doilea rând s-ar zice că prietenul tău nu 
şi-a imaginat că poţi fi o gâsculiţă atât de idioată. Mă 
aşteptasem să-mi fie mult mai dificil. 

Patty avu senzaţia că pământul îi fuge de sub 
picioare. Abia acum pricepu şi ea ce urmări 
îngrozitoare va avea ceea ce făcuse. Prin necugetarea 
şi pripeala ei îi făcuse un rău ireparabil lui Jeff. De fapt, 
îl ruinase. Cu siguranţă că niciodată nu avea să o poată 
ierta pentru asta. Nici nu ar fi avut cum să o ierte. 

Kenneth Balden o lăsase în drum, trecând pe lângă 
ea. Râsul lui îi răsună încă în urechi mult timp după ce 
se urcase în maşină. Tinea volanul strâns între mâini 
şi-şi sprijinise capul de el. 

— Doamne, de ce n-am rămas acasă în Oklahoma, 
îşi zise ea plină de tristeţe. Se săturase până peste cap 
de mult lăudata metropolă, în care singura preocupare 
a semenului tău părea să fie doar cum te poate 
îmbrobodi şi păcăli mai bine, unde oamenii treceau 
grăbiţi unul pe lângă altul fără să-şi găsească măcar 
timp pentru a se saluta prieteneşte. 

Nu mai voia să fie fotomodel - nici pentru rochii 
elegante de seară şi nici pentru creatorii de modă. Nu- 

şi dorea decât puţină linişte şi gingăşie. De fiecare 
dată când se gândea la Oklahoma se gândea şi la Jeff. 
Nu-şi dorea nimic altceva decât să fie împreună cu el 
în Elk-City, micuțul orăşel pierdut printre dealurile 
înverzite. 


Fotografiile lui Patty au avut un impact formidabil. 
Timp de două săptămâni oamenii păreau să nu mai 
aibă alte subiecte de conversaţie. Pozele erau atât de 
expresive şi pline de efect, încât lumea se întrecea să 
ghicească care era produsul pentru care urma să se 
facă reclama. În toate localurile şi barurile se încheiau 
pariuri. 

Unii presupuneau că ar fi vorba despre o nouă 
marcă de automobil asupra căreia se dorea să li se 
atragă atenţia. Alţii jurau că este vorba de o reclamă 
pentru o agenţie de voiaj care asigura excursii exotice. 

Şi când, într-un târziu, a apărut fotografia lui Patty 
cu Înghețata Hopkins prăvăliile au fost luate cu asalt. 
Patty nu-şi putea explica ce se întâmplase, însă peste 
noapte devenise un idol naţional. Lumea se dădea în 
vânt să cumpere Înghețata Hopkins pentru că ea se 
dădea în mod evident în vânt după acest produs. 

Primi cele mai fantastice oferte pentru a face 
reclamă şi altor produse. Dar Balden rămase rece ca 
gheaţa. Respinse orice ofertă, chiar dacă ar fi putut 
câştiga o mulţime de bani de pe urma ei. Dar pe el nu 
asta îl interesa. Ceea ce voia el, era să ruineze cariera 
lui Patty. Şi avea toate mijloacele pentru a o şi face. 

— Chiar nu este nimic de făcut? îl întrebase Patty 
pe Jeff. Chiar poate Balden să-mi facă una ca asta? Am 
devenit atât de populară acum, încât aş putea câştiga 
zeci de mii de dolari pe lună, dacă m-ar lăsa. Şedeau 
împreună într-un local mic din Hollywood. În faţa ei, pe 

masă, era o Coca-Cola, un suc de portocale şi un pahar 
cu lapte, în timp ce el se lupta cu o porţie savuroasă de 
friptură de vită. 

— Fireşte că poţi să încalci termenii contractului, 
spuse el. Dar mă tem că în acest caz va cere daune în 
valoare de mai multe milioane de dolari. 

— Şi care este reacţia celor de la Hopkins? întrebă 
ea, gustând din paharul de Coca-Cola. 

— In cazul în care într-o săptămână nu reuşesc să 
te aduc în Studio pentru a filma spotul publicitar, îmi 
vor retrage comanda. Berkham m-a făcut să înţeleg 
acest lucru fără niciun echivoc. Până acum am reuşit 
să-i duc cu vorba, dar acum situaţia începe să se 
împută. Şi, ca să fiu foarte cinstit, nu am nici cea mai 
vagă idee cum am putea obţine binecuvântarea lui 
Balden. 

Aparent, Jeff se  împăcase deja cu gândul 
înfrângerii sale. Muncea ca un apucat şi reuşise să mai 
găsească o serie de alţi clienţi. Fireşte, niciunul dintre 
aceştia nu era de talia lui Hopkins, dar era, oricum, mai 
bine decât nimic. 

Deşi se întâlnea regulat cu Patty, relaţia dintre ei 
suferise o schimbare radicală. Patty nu mai reuşea pur 
şi simplu să se comporte la fel de firesc şi fără de grijă 
ca înainte. Se simţea vinovată şi acest lucru se 
răsfrângea negativ asupra lor. 

Deşi Jeff o asigurase de mai multe ori de dragostea 
sa, ea se simţea în nesiguranţă. Acum, când Balden 
aproape că nu îi mai dădea nimic de făcut, şedea 
deseori ore în şir în apartamentul său. În aceste 
momente suferea de dorul lui Jeff. Dar seara, când 
venea la ea, se purta cu reţinere, cu toate că el îşi 
dădea cu adevărat toată silinţa să o facă să uite cele 
întâmplate. 

— În fond ce bei tu acolo? întrebă Jeff, dornic să 
îndrepte discuţia spre un alt subiect. 

— Regimul meu, râse ea cu amărăciune. Am pus 
câteva kilograme în plus. Şi acum trebuie să scap de 
ele. Deşi probabil că asta nici nu mai contează. Aşa 
cum se profilează lucrurile în prezent, cred că nu voi 
mai ajunge vreodată să pozez din nou. 

— Nu mai vorbi prostii, spuse Jeff şi o mângâie pe 
obraz. Niciodată nu trebuie să renunţi. Chiar mâine 
poate interveni ceva care să schimbe complet situaţia. 
Trebuie să-ţi păstrezi mereu optimismul. Crede-mă! 

O privi în adâncul ochilor şi-i zâmbi cu afecţiune. 

— Şi acum fă bine şi dezvăluie-mi despre ce regim 
este vorba. Numai uitându-mă şi mi se face rău. Nici 
nu-mi pot imagina cum poate cineva bea lucruri atât 
de pestriţe. 

Patty zâmbi timid. Atingerea lui Jeff şi vorbele lui 
afectuoase îi făceau atât de bine! 

— Sucul de portocale îl beau pentru vitaminele pe 
care le conţine, îi explică ea. Coca-Cola îmi este 
necesară ca să mă ţină trează. lar laptele îmi linişteşte 
stomacul. Pentru că celelalte două băuturi nu se 
împacă prea bine. 

— Minunat, râse Jeff. Cunosc şi eu o reţetă 
asemănătoare. Întâi se savurează în linişte o sticlă cu 
vin şi apoi se merge la pat. 

— Nu prea înţeleg, se încruntă Patty. Unde este 
poanta? 

Jeff împinse farfuria şi se ridică. Îi luă mâna şi şi-o 
apăsă pe buze. 

— Vino cu mine şi am să ţi-o explic, îi şopti el, 
trăgând-o după el. S-ar putea să nu te ajute la slăbit 
însă îţi va face deosebită plăcere. 

Margaret Landow urmărea cu îngrijorare tot mai 
mare comportamentul lui Patty. Fireşte că fata îi 
povestise cu timpul întreaga tărăşenie. Când află 
despre josnicia lui Balden, Margaret se simţi revoltată. 

— Ce-ai zice dacă m-aş duce să stau de vorbă cu 

acest domn? întrebă ea. Pe vremea mea nu ar fi fost 
posibil să se întâmple aşa ceva. Fireşte, şi pe atunci 
aveau loc o mulţime de mârşăvii. Erau şi atunci câteva 
studiouri care practicau cu noi, actorii, contracte cu 
adevărat înrobitoare. Dar de cele mai multe ori tot mai 
exista câte o portiţă de scăpare. 
___._ — Eşti foarte amabilă, Margaret, răspunse Patty. 
Insă prea mari speranţe nu-mi fac. Balden vrea să mă 
termine. Şi a şi demonstrat că este în măsură să o facă 
cu adevărat. Nu cred că ar avea vreun rost să stai de 
vorbă cu el. Este un posedat. Nu ai face decât să-ţi 
pierzi timpul. 

— Lasă asta în seama mea, Patty dragă. Şi în fond, 
timp am mai mult decât suficient. Poate că până la 
urmă catârul ăsta se va lăsa înduplecat de o femeie 
bătrână. Nu se poate şti niciodată. Şi merită oricum să 
fac o încercare. 


Pentru vizita la Kenneth Balden, Margaret Landow 
se aranjase cu mare grijă. Avea un aer feminin şi 
aristocratic. Purta un costum albastru închis, cu guler 
înalt, apretat, alb, şi manşete de aceeaşi culoare. Dacă 
i-ar fi stat în putinţă ar fi încălţat şi pantofi cu toc cui, 
însă picioarele îi erau mult prea nesigure, aşa că trebui 
să renunţe la această intenţie. 

Pleoapele şi buzele şi le machiase cu multă grijă, 
iar buclele argintii erau proaspăt coafate. Ciorapii şi 
mănuşile de dantelă de culoare albă îi completau cu 
mult succes imaginea. Când pătrunse în biroul 

agentului, Margaret Landow degaja un aer de mândrie 
şi demnitate. 

Chiar Balden se simţi copleşit de intrarea pe care 
şi-o făcu. Se ridică din fotoliu şi îi ieşi în întâmpinare. 
Cu un gest cavaleresc, sărută mâna venerabilei actriţe 
de care îşi aducea vag aminte. 

— Ce pot face pentru a vă fi pe plac, doamnă? 
întrebă el politicos, indicându-i unul dintre fotoliile 
destinate vizitatorilor, aflate în faţa biroului său. Dar vă 
rog să luaţi loc. Îmi permiteţi să vă ofer ceva de băut? 
O cafea? Sau poate mai degrabă un pahar cu whisky? 

— E foarte amabil din partea dumneavoastră, 
domnule Balden, răspunse bătrâna doamnă după ce se 
aşezase cu un gest grațios. Un whisky nu ar fi deloc 
rău. Se discută mai uşor la un pahar de băutură. 

— Subscriu cu totul la această părere, râse Balden. 
Sunt sigur că ne vom înţelege de minune. Umplu până 
la jumătate două pahare şi le aşeză pe marginea 
biroului. Ei bine... ce vânt v-a adus la mine? 

Margaret Landow îi susţinu privirile şi trecu direct 
la subiect. 

— Am auzit că sunteţi un om foarte important în 
lumea publicitară, spuse ea. O cunoştinţă foarte 
apropiată are un contract cu dumneavoastră. lată 
motivul pentru care am venit la dumneavoastră. 

Ochii lui Balden se îngustară, pândind-o. 

— Nu obişnuiesc să discut cu terţi despre 
contractele mele, spuse el, lăsându-se pe spate. 

Insă Margaret nu era genul care să se lase 
intimidată cu una, cu două. 

— Se spune că oamenii cu adevărat importanţi ştiu 
să fie şi mărinimoşi, continuă, fără să renunţe la 
gândul ei. Incăpăţânarea în schimb, este o dovadă a 
îngustimii de spirit. 

— Este foarte interesant, râse Balden care 
înţelesese deja că Margaret Landow venise pentru a 
interveni în favoarea lui Patty Dawson. Pe mine nu mă 
deranjează dacă se spune despre mine că aş fi 
încăpățânat. Îmi este complet indiferent ce gândesc 
ceilalţi despre mine. Fac numai ce consider eu că este 
bine. 

— Însă de ce vreţi să nenorociţi un om care nu v-a 
făcut niciun rău? Bătrâna simţise că interlocutorul ei se 
pregătea să pună capăt discuţiei încă înainte ca 
aceasta să se înfiripe. 

— Ascultaţi, doamnă Landow, spuse Balden pe un 
ton îngheţat. Nu faceţi decât să vă pierdeţi timpul 
degeaba. Patty a semnat de bunăvoie un contract care 
îmi conferă anumite drepturi. Nimeni nu mă va 
determina să renunţ să mă folosesc efectiv de acestea. 

— Cum de puteţi fi atât de lipsit de inimă, reîncepu 
Margaret atacul. Însă Balden o întrerupse fără 
menajamente. g 

— Am ascultat destul vorbăria dumneavoastră. In 
branşa mea se realizează câştiguri de ordinul 
milioanelor. Noţiuni ca lipsă de inimă sau mărinimie nu 
fac parte din vocabularul meu. Ați face mai bine să vă 
duceţi acasă sau la una din seratele la care participaţi 
de obicei, iar pe mine lăsaţi-mă în pace! 

Orice urmă de amabilitate dispăruse de pe chipul 
său. Se ridicase şi-şi proptise pumnii în şolduri. 
Margaret înțelese că nu mai avea nimic de pierdut, aşa 
că iniție o ultimă încercare. 

— Încă mai am prieteni influenți, spuse ea aparent 
calmă, deşi tremura în adâncul sufletului. Pentru că, cu 
excepţia câtorva colegi, aproape nimeni nu-şi mai 
aducea aminte de ea. 

Balden îşi împinse bărbia înainte şi îndreptă braţul 

spre bătrâna care rămăsese nemişcată în faţa biroului 
lui. 

— Îndrăzniţi să mă ameninţaţi? urlă el. Auzi cine 
vrea să mă intimideze pe mine: o actriţă uitată de 
Dumnezeu! Sunteţi ridicolă, doamnă. Poate în urmă cu 
patruzeci de ani să fi cunoscut pe cineva destul de 
puternic să se ia în piept cu un Kenneth Balden. Dar şi 
de acest lucru mă îndoiesc. Şi acum, plecaţi odată, 
dacă nu vreţi să vă dau afară cu mâna mea. 

Margaret se ridicase. Făcea eforturi să-şi asigure o 
ieşire cât mai demnă. În toată viaţa ei nimeni nu 
îndrăznise să-i vorbească în acest mod. Ajunsă în uşă 
se mai întoarse o dată. 

— Sunteţi un netrebnic nenorocit, domnule Balden. 
Poate că în acest moment balanţa înclină sau se află în 
mâna dumneavoastră. Dar acest lucru se poate 
schimba mai repede decât credeţi. Şi vă voi reaminti 
cât de curând de cele ce mi-aţi spus. 

Ajunsă în stradă, Margaret Landow respira cu 
dificultate. Era puternic afectată. Ce mult aş fi vrut să o 
ajut pe Patty, îşi zise ea, însă cu oameni de teapa lui 
Balden nici nu ai cum să stai de vorbă. Nu pot fi învinşi 
decât utilizând propriile lor arme. 

Luă un taxi până la Perino-Bar din Beverly Hills, 
unde îşi dăduse întâlnire cu Patty. Era un local 
frecventat cu predilecție de cei din mediul 
cinematografiei şi al televiziunii, care reuşiseră să facă 
avere. Margaret nu mai fusese de multă vreme acolo, 
pentru că ieşea doar rareori în oraş. 

Localul avea deocamdată doar puţini clienţi, lucru 
care avea să se schimbe radical odată cu lăsarea serii. 
Atunci aspirantele la gloria cinematografică vor începe 
să roiască, în speranţa că vor capta atenţia vreunui 
producător sau regizor. 

Margaret se aşeză la tejgheaua lungă a barului şi 
comandă un whisky dublu, pe care îl dădu peste cap 
dintr-o înghiţitură. Deşi de regulă era cumpătată cu 
băutura, acum îi făcu un semn barmanului să-i umple 
din nou paharul. Când sosi Patty, Margaret mai băuse 
alte trei whiskyuri duble şi limba începuse să i se 
împleticească uşor. 

— Acest Ba... Balden este un nenorocit de 
netrebnic, înjură ea. M-a dat afară, asta a făcut. Pur şi 
simplu m-a dat afară. 

— Îmi pare atât de rău, Margaret, spuse Patty care 
îşi dădu imediat seama că povestea o afectase pe 
bătrâna actriţă mai mult decât voia să arate. Dar nu 
pune la inimă cele întâmplate. Ai făcut tot ce ai putut, 
încercând să mă ajuţi. Şi pentru mine asta contează în 
primul rând. 

— Îţi mulţumesc. 

Margaret încuviinţă tristă, dând din cap. 

— Dar nu ţi-am fost de niciun folos. Nici măcar nu 
a stat să mă asculte. Şi după aia m-a dat afară. Aşa, 
pur şi simplu. Pe vremuri aşa ceva ar fi fost imposibil. 
Vreau să spun că şi pe atunci existau indivizi de teapa 
lui. Dar aceştia ştiau măcar cum trebuie să te porţi faţă 
de o doamnă. 

Patty gustă din sucul ei de portocale. Apoi îşi 
aşeză braţul pe după umerii lui Margaret, într-un gest 
consolator. 

— Fii fericită că nu eşti obligată să ai prea des de-a 
face cu astfel de indivizi. Să ştii că nu este niciun fel de 
plăcere. Dar cei de teapa lui Balden se înmulţesc cu 
fiecare zi ce trece. 

— Vă rog să mă scuzaţi, intră în vorbă un bărbat 
îmbrăcat elegant, care şedea pe taburetul de lângă 
Margaret. Numele meu este Ted Goldwater. Fără voia 

mea am asistat la conversaţia dumneavoastră. Dacă 
nu mă înşel, sunteţi cunoscuta actriţă Margaret 
Landow, nu-i aşa? 

Margaret râse înfundat. 

— Da, eu sunt. Însă realitatea este că astăzi abia 
dacă mă mai cunoaşte cineva. Astăzi nu mai sunt 
decât bătrână, uitată şi nu mai pot fi de folos nimănui. 

— Nu ai voie să spui aşa ceva, o contrazise Patty 
revoltată. 

— Şi eu sunt de aceeaşi părere, doamnă Landow, 
spuse bărbatul de lângă ea. Îmi amintesc foarte bine 
de filmele dumneavoastră. Am văzut Foc deasupra 
Atlanticului de cel puţin cinci ori. 

— Este drăguţ că spuneţi acest lucru, domnule 
Goldwater, răspunse actriţa. Cu atât mai mult cu cât 
astăzi îmi prinde chiar foarte bine un cuvânt 
consolator. Şi încă un whisky dublu. 

Ted Goldwater făcu un semn discret bărbatului din 
spatele tejghelei. 

— Sper că aveţi bunătatea să acceptaţi să fiţi 
invitata mea, doamnă Landow. La fel ca şi tânăra 
dumneavoastră prietenă, fireşte. 


Nu se limitară la un singur rând. Margaret se 
ameţea văzând cu ochii, dându-se tot mai mult în 
spectacol. Savura cu vădită plăcere complimentele pe 
care i le făcea Ted Goldwater şi chicotea ca o 
adolescentă la prima întâlnire galantă. Patty nu o mai 
văzuse niciodată pe bătrâna doamnă exteriorizându-se 
astfel. 

— Dar ce problemă aveţi cu acest Kenneth 
Balden? Cunosc agenţi publicitari mai buni decât el, în 
cazul că aveţi nevoie de vreunul, spuse la un moment 
dat Ted Goldwater. În clipa în care auzi numele lui 

Balden chipul lui Margaret se întunecă. 

— Nu-mi mai aduceţi aminte de individul ăla, Ted, 
răspunse ea cu limbă împleticită. Intenţionează să-i 
distrugă cariera lui Patty. Şi nimeni nu-l va putea 
împiedica să o facă. Mare ruşine. 

— Poate că eu aş putea face totuşi ceva. spuse 
bărbatul. Îl cunosc pe Balden şi este posibil ca mie să- 
mi dea ascultare. În fond, ce doriţi exact din partea lui? 

La început Patty se codi să vorbească, însă la 
insistenţele lui Margaret îi povesti lui Ted toată 
tărăşenia. Acesta ascultă cu atenţie şi interveni din 
când în când, cerând lămuriri suplimentare când nu 
pricepea anumite lucruri. După ce Patty termină de 
vorbit, Goldwater scoase o carte de vizită şi i-o înmână. 

— Daţi-i lui Jeff numărul meu de telefon. Să-i 
spuneţi să mă sune imediat. lar pe dumneavoastră vă 
rog să veniţi mâine dimineaţă, la zece, în biroul lui 
Balden. Voi fi şi eu acolo pentru a-i spune câteva 
vorbe. 

— Ted, lălăi Margaret care reuşea doar cu preţul 
unor deosebite eforturi să se ţină în echilibru pe 
scaunul barului. Să ştii că o merită, pentru că m-a dat 
afară. 

— Voi face tot ce-mi va sta în puteri, Margaret. Vă 
promit acest lucru, râse Ted Goldwater. 

— Eşti un băiat de zahăr, suspină Margaret şi-l 
bătu afectuoasă pe obraz. A fost nevoie ca Ted să o 
prindă, pentru că altfel ar fi căzut de pe scaun. 

— lar dumneavoastră fiţi fetiţă înţelegătoare şi 
daţi-i voie lui Patty să vă conducă acasă. Mi-a făcut o 
deosebită plăcere să vă cunosc personal. M-aş bucura 
dacă ar fi posibil să ne revedem cât de curând. Se 
înclină ceremonios şi-i sărută mâna. 

— De ce faceţi acest lucru? întrebă Patty care era 

atât de uimită încât rămăsese cu cartea de vizită în 
mână. 

— Este foarte simplu, răspunse el. Sunt, un mare 
admirator al doamnei Landow. Ea a vrut să vă dea o 
mână de ajutor, însă nu a reuşit. Ei bine, îmi voi 
încerca şi eu norocul. lar un lucru este cert: pe mine 
Balden nu va îndrăzni să mă dea afară din biroul lui. îi 
zâmbi prietenos lui Patty. Vă satisface acest răspuns? 

— Foarte bine, băiatul meu, foarte bine, croncăni 
Margaret, plesnindu-l pe Ted pe umăr. Ar trebui să 
existe mai mulţi ca tine. Învaţă-l minte pe Balden ăla! 

Urcarea lui Margaret Landow în maşină s-a dovedit 
un lucru nu chiar simplu. Patty şi Ted Goldwater au 
avut de furcă, nu glumă, până au văzut-o în sfârşit pe 
bătrâna doamnă aşezată pe scaunul de lângă şofer, 
asigurată cu centura de siguranţă. Patty îi strânse 
mâna la despărţire lui Goldwater. 

— Vă mulţumesc mult pentru faptul că vreţi să mă 
ajutaţi. Sunteţi primul om pe care l-am întâlnit care să 
nu se teamă de Balden. 

Convorbirea telefonică pe care Jeff o purtă încă în 
aceeaşi seară cu Ted Goldwater a fost apreciată de 
ambii ca foarte utilă. Jeff pricepu imediat unde bătea 
şaua interlocutorul său şi prin ce mijloace intenţiona să 
exercite presiuni asupra lui Balden. 

Ted Goldwater era unul dintre cei mai influenţi 
directori de studio de la Paramount. De el depindea în 
mare măsură ce comenzi se transmiteau agenţiilor 
publicitare independente. lar până acum, cele mai 
multe comenzi îi fuseseră trimise lui Balden, fie şi 
numai pentru faptul că agenţia sa era una dintre cele 
mai mari. 

— Să presupunem că aş reuşi să-l ăăă... determin 
pe Balden să îi redea lui Patty libertatea, îi spusese 

Goldwater prin telefon lui Jeff. În acest caz pot conta pe 
faptul că filmul publicitar planificat se va turna în 
studiourile noastre, nu-i aşa? 

— Este un lucru care se poate aranja cu siguranţă, 
îi răspunsese Jeff care iniţial se gândise la MGM. 

— Şi în cazul că Agenţia JFO va realiza şi alte filme, 
sunt sigur că veţi şti la cine să apelaţi, da? 

— Se aprobă, Ted, râse Jeff, care începea să vadă 
din nou o rază de speranţă la orizont. Dacă reuşiţi să o 
scoateţi pe Patty din chingile contractului lui Balden nu 
voi mai filma decât în studiourile voastre. Vă dau 
cuvântul meu. 

— Îmi este suficient, răspunse Goldwater. Cu asta 
consideraţi că suntem parteneri de afaceri. 

Două zile mai târziu Jeff începu filmările. Ted 
Goldwater făcuse o treabă pe cinste. Practic, Balden nu 
avusese nicio scăpare. Goldwater îi dăduse de înţeles 
foarte clar că nu avea să mai primească nici cea mai 
mică comandă din partea lui Paramount în cazul că va 
insista asupra nenorocitului de contract semnat de 
Patty. 

lar pentru Patty, care asistase la întreaga discuţie, 
fusese o adevărată binefacere să-l vadă pe Balden 
milogindu-se. 

Cea mai mare satisfacţie o resimţi când Balden îşi 
îngropă faţa în palme, aflând că Goldwater intervenise 
numai pentru că dorea să-i facă pe plac unei actriţe pe 
care o stima în mod special, să-i facă pe plac 
Margaretei Landow. 

Fără niciun cuvânt, Balden îi înmânase contractul 
lui Patty, care, în prezenţa lui Goldwater, îl rupse în 

bucățele cu vădită satisfacţie. Apoi părăsi agenţia cu 
capul sus. Se simţea despovărată şi totodată în culmea 
fericirii, ştiind că nu va mai fi niciodată nevoită să se 
întoarcă acolo. 

La început, Patty se temuse oarecum de filmări. Se 
afla, în fond, pentru prima oară în faţa aparatului de 
filmat. Mulțimea de oameni care se agita fără 
întrerupere în jurul ei îi crea o stare de nervozitate. Dar 
Jeff o asigurase de fiecare dată că se va descurca 
foarte bine. 

— Când văd agitația asta permanentă de aici îmi 
vine să-mi iad câmpii şi să mă ascund în cine ştie ce 
văgăună, îi spuse ea într-una din nenumăratele 
întreruperi de filmare. 

— Nu trebuie să-ţi fie frică, îi răspunse el, 
prinzând-o de braţ. Ai în tine un ce deosebit, o, 
fantastică strălucire interioară, pentru care te-ar 
invidia actori cu renume. Eşti fără îndoială genul 
absolut fotogenic. 

— Să ştii că prefer totuşi să pozez pentru fotografii 
de modă, oftă Patty înainte de a se întoarce în decor. 
Am impresia că îmi este mult mai la îndemână şi este 
şi mult mai amuzant. 

— Vă rog, toată lumea în poziţia iniţială! strigă 
asistentul de regie. Camera de luat vederi! 

— Merge, confirmă operatorul de imagine după ce 
aruncă o privire asupra greoaiei maşinării. 

— Sunetul! urlă asistentul privind spre inginerul de 
sunet care-şi trăsese căştile pe urechi. 

— Merge, răspunse şi acesta şi ridică degetul gros 
în sus în semn că totul era în perfectă ordine. 

— Linişte, vă rog! ţipă regizorul, aşezându-se pe 
scăunelul său, lângă cameră de luat vederi. Şi acum, 
motori 

Asistentul de regie care stătea lângă Patty bătu 
tare din palme. 

— Patty, a şaptea dublă, strigă el, după care sări 
repede din cadru. 

Patty era culcată pe spate în nisip. Purta acelaşi 
costum de baie care fusese folosit şi la realizarea 
fotografiilor premergătoare. Undeva, departe, în 
fundal, se vedea marea. Era pictată pe o pânză şi 
dădea un efect incredibil de real. Pe coama valurilor 
înspumate dansa o barcă cu pânze. 

Camera de luat vederi se apropie mult de Patty 
pentru a filma un prim-plan cu chipul ei. Ea ţinea încă 
ochii închişi. Patty numără în gând până la douăzeci şi 
cinci. Aşa îi ceruse asistentul de regie. Numărătoarea o 
începuse din clipa în care auzise comanda motor. | se 
păru că timpul stă pe loc, însă ratase de două ori până 
acum această secvenţă din cauză că deschisese prea 
repede ochii. 

— Lasă problema timpilor în seama mea, fetiţo, îi 
spusese regizorul cu o mutră acră. Numără încet şi 
uniform până la douăzeci şi cinci. După aia deschizi 
ochii. E limpede? 

— Stop! zbieră regizorul, sărind de pe scaun. Dintr- 
un salt ajunse lângă Patty şi se lăsă pe vine, lângă ea. 

— i-au tresărit pleoapele, spuse el oftând din 
greu. Uite, îţi mai explic încă o dată, fetiţo. 
Imaginează-ţi că stai culcată la soare şi te-a toropit 
somnul. Dintr-odată te trezeşti, priveşti în sus şi vezi 
coborând spre tine panoul cu reclama pentru 
îngheţată. Clar? La gestul ei de confirmare regizorul se 
întoarse la scaunul său, iar asistentul începu din nou să 
strige diferite comenzi. 

— Patty, a opta dublă! Motor lar ea începu să 
numere din nou până la douăzeci şi cinci, apoi 

deschise ochii şi, de această dată, regizorul se declară 
mulţumit. 

Patty filmă fără pauză două spoturi publicitare 
diferite, ceea ce nu era un lucru prea obişnuit. Se 
economiseau astfel şi timp şi bani. Jeff, la fel ca şi 
oamenii de la Hopkins, era convins că, în niciun caz, 
acestea nu aveau să fie ultimele filmări ale lui Patty, 
deşi ea continua încă să se simtă nesigură. 


După ce se stinse şi ultimul proiector, iar întreaga 
echipă se arătă mulţumită de felul în care ieşiseră 
filmările, Jeff o luă pe Patty în braţe. 

— Eşti destul de istovită, spuse el cu îngrijorare. Ai 
nevoie de o pauză. După câte se pare, emoţiile 
ultimelor săptămâni te-au marcat mai mult decât vrei 
să recunoşti. 

— Ce-mi doresc în primul rând este să ies pentru 
câtva timp din acest oraş, răspunse ea cu voce 
scăzută. Să las undeva, departe, în urmă de tot, toată 
agitația şi graba asta nebună. Să respir din nou aer 
proaspăt, nepoluat. 

Jeff o cuprinse cu braţul de după talie şi o conduse 
spre garderobă. 

— Cred că şi mie mi-ar prii câteva zile libere, 
spuse el după ce închise în urma lor uşa ce ducea spre 
studio. Acum zgomotele se auzeau mult estompate. 

— Asta vrea să însemne că ne luăm un concediu? 
Patty simţi că inima i-o lua razna. De câte ori nu-şi 
dorise să fie pentru câtva timp numai cu el. Spera ca 
atunci relaţia lor să redevină ceea ce fusese la început. 

Jeff trase dopul sticlei de şampanie care părea că-i 
aşteaptă în frapiera din colţul mesei. Comandase în 
mod special să-i fie adusă aici, pentru a sărbători cum 
se cuvine cu Patty încheierea cu succes a filmărilor. 

După ce făcu dopul să pocnească, turnă lichidul 
spumant, de culoarea aurului topit, în cele două 
pahare zvelte, din cristal. 

Îi întinse unul fetei şi ciocniră. 

— Pentru succesul tău şi pentru vacanţa noastră 
comună, iubito. 

— Pentru cel mai fermecător bărbat pe care l-am 
întâlnit vreodată, răspunse ea şi se ridică în vârful 
picioarelor pentru a-i fura grăbită o sărutare. 

Jeff îi luă paharul din mână şi i-l aşeză pe masă, 
alături de al său. 

— Nu-mi ajunge, râse el încetişor şi o trase spre el. 
Ea îşi lăsă capul pe spate şi închise ochii. Când buzele 
lor se atinseră, un fior de dorinţă nestăvilită îi scutură 
întregul trup. 

Pielea ei părea să ardă, când îi simţi mâinile 
atingându-i sânii, iar mugurii lor întunecaţi se umflară, 
întărindu-se. Simţea membrul lui întărit, apăsându-i 
abdomenul. Fără să se desprindă din îmbrăţişare se 
îndreptară, pas cu pas, spre uşă. 

Patty pipăi cu mâna în spatele ei până dădu peste 
broască. Ţăcănitul metalic care se auzi le dădu de 
înţeles că zăvorul era pus. 

— Vrei să... aici...? întrebă Jeff cu un gâlgâit de 
plăcere. Fără să piardă timpul, duse mâna spre 
supradimensionatul ac de siguranţă de culoare roz 
care menținea cupele sutienului ei. 

— Ai o piele atât de delicată, murmură el în timp 
ce o dezbrăca de costumul subţire. Aş putea petrece 
ore întregi mângâindu-te. 

— Atunci începe, ce mai aştepţi? râse ea. Pentru 
că, ştii, îmi place teribil să simt mâinile tale pe trupul 
meu. 

Jeff purta o cămaşă cu croială largă, deschisă la 

gât. Degetele ei începură să se joace cu cârlionţii lui de 
pe piept, în timp ce degetele lui o mângâiau pe spate, 
în jos, pornind de la rădăcina părului. Atingerea lui o 
făcea să se contorsioneze înfiorată. 

Era pentru prima oară că se atingeau astfel 
dincolo de pereţii apartamentului ei, fapt care o făcea 
să-i sporească şi mai mult plăcerea erotică. Avea 
impresia că erau doi copii puşi pe năzbăâtii, care tocmai 
au descoperit farmecul lucrului interzis. 

Garderoba era mobilată cu gust. Lângă perete se 
găsea o canapea pe care vedetele se puteau odihni în 
pauzele dintre filmări. 

— Hai, acolo... şopti Jeff la urechea ei, făcând un 
semn din cap în direcţia canapelei. 

Patty se desprinse însă cu agilitate din braţele lui. 

— Două minute va trebui totuşi să mai ai răbdare, 
spuse ea zâmbind. Până atunci fă-te comod şi 
dezbracă-te şi tu. Vreau să fac numai un duş rapid. 
Nisipul ăsta s-a lipit peste tot. 

Il lăsă acolo şi alergă spre duşurile care se 
învecinau cu garderoba. Pereţii erau acoperiţi cu 
faianţă de un albastru-închis, iar robinetele aurite. 
Patty îşi potrivi jetul de apă şi intră sub duş. Întinse 
mâna după gel şi se săpuni toată. 

jetul de apă cald îi împungea pielea ca o mie de 
ace. Un geamăt surd îi ieşi dintre buze când îşi trecu 
mâinile peste sâni şi îşi masă apoi sfârcurile întărite. 
Stătea cu spatele spre uşă şi nu prinse de veste când 
Jeff, furişându-se pe vârful picioarelor, intră în camera 
de baie. Era gol şi excitaţia lui părea să fi atins 
apogeul. 

Când se simţi cuprinsă pe la spate, Patty, speriată, 
scoase un strigăt. Dar imediat îi simţi pieptul păros 
apăsându-i corpul. Una din mâinile lui ajunsese între 

coapsele ei înfierbântate, iar cealaltă îi mângâia 
abdomenul. 

— Cele două minute au trecut, gâfâi el. Şi nu am 
avut puterea să te mai aştept nicio secundă în plus. 

Patty se străduise până în clipa aceea să-şi 
ferească capul de jetul de apă, ca să nu-şi compromită 
coafura. Dar de-acum nu-i mai păsa absolut de loc de 
acest amănunt. Simţea penisul lui împingându-se între 
picioarele ei... penetrând-o. 

— Ţine-mă bine, îi şuieră ea poruncitoare, 
aruncându-şi bustul înainte. Vreau să te simt tot în 
mine. 

El o prinsese cu ambele mâini de talie, sprijinindu- 
se el însuşi de perete pentru a avea mai multă 
stabilitate. Abdomenul ei începu să se unduiască încet. 

Patty simţea că nu va mai rezista mult timp şi că 

va ajunge la punctul culminant. Scâncea, scoțând din 
când în când mici ţipete pe care ropotul apei aproape 
că le acoperea. 
_ — O, Jeff, găfâi ea cu răsuflarea tăiată. Nu mai pot. 
Imi vine! Tot aşa, tot aşa, nu te opri. Da, daaa... Avu 
unul din orgasmele acelea aparent nesfârşite, ce se 
perpetua în valuri aproape dureroase în întregul trup. 

Capul parcă i se golise de tot sângele şi, pentru 
câteva secunde, i se făcu întuneric înaintea ochilor, 
motiv pentru care trebui să se sprijine cu mâna de 
peretele din faţă. Apa fierbinte i se scurgea pe obraji, 
pătrunzându-i în ochi. Se îndreptă şi-şi arcui corpul cât 
putu mai mult spre spate. 

Simţea cum mişcările lui Jeff deveneau tot mai 
sacadate. li auzea respiraţia gâfâită lângă ureche. 
Rămase aşa, nemişcată, lipită de el, pentru a nu-i 
deranja mişcările. Apoi Jeff îşi puse mâinile peste sânii 
ei, mângâindu-i cu blândeţe, în timp ce se revărsă în 

ea, eliberându-se. 

După ce într-un târziu se  desprinseră din 
îmbrăţişare, Jeff o întoarse cu faţa spre el şi-i sărută 
îndelung buzele cărnoase şi umede. 

— In următoarele paisprezece zile nu ne vom 
ocupa cu nimic altceva. Sau poate că ai tu o propunere 
mai bună? 

Patty clătină din cap, zâmbind mulţumită. Acum, 
când tensiunea dintre ei dispăruse, se simţea din nou 
în culmea fericirii. Doar ei doi existau pe lume. ŞI îşi 
dorea din tot sufletul să rămână la fel pentru 
totdeauna. 

Jeff o înfăşură într-un prosop imens şi începu să-i 
frecţioneze trupul cu blândeţe, în timp ce Patty îşi 
prinse părul în alt prosop, ca într-un turban. Apoi se 
uscă şi el în grabă şi reveniră la garderobă. Din studio 
nu se mai auzea nici cel mai mic sunet. 

— S-ar părea că au plecat cu toţii, spuse Patty care 
rămăsese nemişcată şi cu urechea încordată în dreptul 
uşii. 

— Nu-mi pasă, atâta timp cât eşti cu mine, 
răspunse el, întinzându-se după paharul cu şampanie. 
Propun să pornim la drum chiar acum. O vacanţă care 
începe sub astfel de auspicii nu poate fi decât 
minunată. De acord? 

— Dar nu am nimic la mine. Măcar câteva rochii 
tot trebuie să iau. Şi periuţa de dinţi şi alte câteva 
mărunţişuri nu pot să ne strice nici ele. 

— La ce ai nevoie de rochii? întrebă el cu o 
expresie nevinovată. Şi-aşa nu vom face decât să stăm 
culcaţi în pat. lar periuţe de dinţi putem cumpăra şi în 
drum. Aşa că, fă bine şi îmbracă-te ca să putem porni o 
dată la drum. 

— Nebun ce eşti, râse ea, îmbrăţişându-l. Nebunul 

meu drag. Nici nu ştiu încă încotro mergem. 

— Ai să afli când vom ajunge, îi răspunse el, 
făcând pe misteriosul. Va fi o surpriză. 

Patty se strâmbă şi îşi bosumflă buzele. 

— Nici când eram mică nu-mi plăceau surprizele, 
se plânse ea. Prefer să ştiu exact ce mă aşteaptă. Dacă 
nu-mi spui în clipa asta unde mergem, nu urc în 
maşină! 

— Vai, ce ameninţare teribilă, râse el, îmbrăcându- 
şi cămaşa. [inta noastră are opt litere din care două se 
repetă de două ori. Eşti în stare să o ghiceşti? 

— Oklahoma! exclamă ea dintr-o suflare. Nu 
apucase să numere literele, însă în ultima vreme se 
gândise de atâtea ori la Oklahoma şi-şi dorise atât de 
mult să meargă acolo împreună cu Jeff, încât a fost 
primul lucru care îi trecu prin minte. Are doi de o şi doi 
de A, nu-i aşa? 

— Corect, zâmbi el încântat. Dar şi Delaware are 
tot opt litere din care se repetă câte două. A-urile şi £- 
urile. Ce zici, am putea merge oare acolo? 

— Nu mă prosteşti tu pe mine, clătină Patty din 
cap şi bău o înghiţitură de şampanie. Ce Dumnezeu să 
căutăm noi în Delaware? Nici nu ştiu exact pe unde 
vine statul ăsta. Pe undeva, pe Coasta de Est. Şi acolo 
nu am în niciun caz de gând să merg. 

Se îmbrăcară şi ieşiră împreună de la garderobă. 
În hala imensă a studioului domnea un întuneric ca de 
smoală. Jeff, care purta într-o mână valijoara de 
machiaj a lui Patty, îi întinse cealaltă mână. Apoi 
porniră pe bâjbâite de-a lungul peretelui. De câteva 
ori, în întuneric, Jeff se lovi de câte ceva, scăpând 
înjurături înăbuşite. 

Când, într-un târziu, răzbiră până la uşile masive 
de metal de la intrare, le găsiră încuiate. 

— Nu poate fi adevărat, gemu el. Să ne încuie cu 
adevărat idioţii ăştia aici... 

Dintr-o dată Patty izbucni într-un hohot nestăvilit 
de râs. Pedeapsa, îşi zise ea, asta-i pedeapsa pentru că 
am făcut un lucru interzis. În orice caz, copil fiind, aşa 
gândise de fiecare dată când păţea câte ceva 
asemănător. De câte ori făcea câte un lucru nepermis, 
i se întâmpla, la scurt timp, câte ceva pe care ea îl 
punea în legătură cu această încălcare. 

— Ce găseşti de râs? întrebă Jeff furios, începând 
să bată din toate puterile cu palma în uşa metalică. 
Zgomotul loviturilor sale vui prin studio, însă, în afară 
de ei, nimeni nu păru să audă acest vacarm. 

— Cine ştie, poate că vom fi nevoiţi să ne amânăm 
călătoria, spuse Patty care se stăpânea cu mare 
dificultate să nu izbucnească din nou în râs. Sau poate 
ne petrecem vacanţa aici. Doar avem toate condiţiile 
de confort la garderobă. Avem şi duş şi canapea, ba 
chiar şi o jumătate de sticlă cu şampanie. 

Însă lui Jeff nu-i venea de loc să glumească. 

— Măcar dacă aş da peste întrerupătorul de 
lumină, spuse el înciudat, pipăind peretele din 
apropierea uşii. 

— lar eu aş putea să mă ascund în culise, continuă 
Patty să se prostească. lar tu vei fi nevoit să mă cauţi. 
Şi când, în sfârşit, mă vei găsi... Chicoti încântată. 
Dintr-un motiv neştiut, se simţea într-o dispoziţie 
formidabilă, pe care nimic nu putea să i-o zdruncine. 
Nu-i păsa absolut deloc că era încuiată într-un studio 
întunecat, din moment ce era împreună cu Jeff. 

Important era că se aflau împreună. Unde şi în ce 
împrejurări, nu mai avea nicio importanţă. Se simţea 
degajată, relaxată. Trupul îi vibra încă în urma clipelor 
de iubire de-a dreptul miraculoase şi a îmbrăţişărilor lui 

fierbinţi. Doar aducându-şi aminte, şi simţea din nou 
arsura aceea între coapse. 

înghiţi de câteva ori în sec, încercând să-şi 
stăpânească noua pornire de dorinţă. Este o nebunie, 
îşi zise ea. Cum pot să mă gândesc la aşa ceva într-o 
asemenea situație? Dar reacţiile corpului ei nu lăsau 
loc la nicio îndoială. Sfârcurile îi deveniseră pietroase şi 
simţea şi mai tare arsura dintre coapse. 

— Jeff, începu ea cu voce tulbure. La garderobă 
am văzut că era un telefon. Ne întoarcem acolo şi-i 
telefonăm portarului. Ne va deschide şi vom putea 
pleca de aici. 

Bineînţeles că nici ea nu avea de gând să rămână 
o veşnicie în acest studio, însă înainte de a pleca mai 
voia ceva. În timp ce se deplasau de-a lungul peretelui, 
parcurgând drumul înapoi cu băgare de seamă, Patty îl 
cuprinse de talie. 

Când la început degetele ei îi atinseră penisul, el 
nu avu nicio reacţie. Ar fi putut să fie o simplă 
întâmplare. Abia când începu să i-l dezmierde fără 
întrerupere, înţelese Jeff care-i erau, de fapt, intenţiile. 

— Ce faci? o întrebă el oprindu-se, fără să-i vină să 
creadă. 

— Cum adică, vrei să spui că nu ai observat? 
suspină ea. Sunt pe cale să te seduc. li strânse cu 
gingăşie bărbăţia, care începuse să se umfle tot mai 
mult. Vino, mai avem puţin. 

Jeff înghiţi cu dificultate. Era exact ce-şi dorise 
dintotdeauna. O femeie, ea însăşi activă, care să fie 
conştientă de propria ei senzualitate şi care să ştie să 
şi-o exprime. Se împiedicară, grăbind ultimii paşi, până 
găsiră într-un târziu uşa garderobei. 

— Ai perfectă dreptate, spuse el în timp ce se 
dezbrăcau. Canapeaua asta este într-adevăr foarte 

ispititoare. Şi o jumătate de oră în plus sau în minus nu 
mai contează. 


9 


Se întunecase de-a binelea când telefonară 
portarului şi-l rugară să vină să-i elibereze. Imbrăcat în 
uniformă şi însoţit de un câine lup, portarul se holbase 
la ei neîncrezător. 

Patty îşi sprijinise capul de pieptul lui Jeff cu un 
zâmbet angelic. Se simţea pe deplin mulţumită şi 
fericită. Jeff îi şoptise atâtea cuvinte minunate în timp 
ce se iubiseră pe canapeaua de la garderoba. 

— Ei bine, nu prea arătaţi ca spărgătorii obişnuiţi, 
mormăi portarul. In acest caz presupun că nici nu aţi fi 
telefonat după mine. Dar nu pot să nu-mi pun 
întrebarea ce făceaţi aici. 

— Am filmat un spot publicitar în studioul acesta, 
explică Jeff. Am mai avut ceva de discutat cu actriţa 
principală. Se legitimă arătând un permis din folie de 
plastic de dimensiunea unei cărţi de credit. Aceasta 
este dovada că sunt îndreptăţit să intru la orice oră în 
acest studio. 

In timp ce portarul studia cu atenţie legitimaţia, 
Patty se apropie de câinele lup care însă începu s-o 
mârâie ameninţător. Speriată, îşi retrase repede mâna. 

— Mai bine nu vă apropiaţi prea mult de Leo, 
don'şoară, spuse paznicul. In niciun caz nu este un 
câine de companie. Apoi îi dădu lui Jeff legitimaţia 
înapoi şi-şi duse degetele la cozorocul şepcii. Nu vă fie 
cu supărare, domnule Flaunt, dar nu v-am văzut încă 
niciodată pe-aici, pe la noi. i 

— Nu este nicio problemă, răspunse Jeff. In fond, 
nu v-aţi făcut decât datoria. Noapte bună. 

În timp ce se îndreptau spre Porsche-ul roşu care 
aştepta părăsit în parcare, Patty îl luă pe Jeff de braţ. 

— Parcă aş prefera totuşi să-mi petrec noaptea în 
propriul meu pat şi să pornesc abia mâine dimineaţă la 
drum, spuse ea în timp ce urcau în maşină. 

— Nu eu sunt de vină că am întârziat atât de mult, 
râse el, ambalând motorul. Dar sunt foarte bucuros că 
s-a întâmplat aşa. Se aplecă spre ea şi o sărută cu 
gingăşie pe buzele care îl dezmierdaseră atât de 
provocator pe canapeaua din garderobă. 

— Direct spre casă? Sau mergem să îmbucăm 
ceva? întrebă el în timp ce introducea autovehiculul în 
circulaţia animată care domnea pe Hollywood- 
Boulevard. Fireşte, am putea merge şi la Mocambo. 

—  Lăudărosule! râse Patty care se tolănise 
confortabil în fotoliul moale din piele. Te lauzi că ai mai 
fi în stare să dansezi în ritmul unui rock îndrăcit. 
Mocambo era una din cele mai selecte discoteci din 
Los Angeles, unde îşi dădea întâlnire la ore înaintate 
protipendada metropolei. 

— S-ar putea să ai dreptate, recunoscu Jeff, 
privind-o pe furiş. Exagerările nu sunt niciodată 
sănătoase. Dar o gustare chiar că mi-ar prinde bine. 

— De acord, spuse Patty. Dar nu vreau să merg în 
cine ştie ce restaurant de lux. Nici la Chasens şi nici la 
Romanoff. Chelnerii sunt atât de îngrozitor de blazaţi 
acolo. Şi nici nu am chef să mănânc file de somon sau 
sos de homari. 

— În acest caz te invit la un hamburger cu 
ketchup. Şi fac şi cinste cu o cutie de bere. 

— Ei da, asta zic şi eu ceva cu adevărat tentant, 
râse ea şi-şi aşeză mâna peste mâna cu care ţinea el 
schimbătorul de viteze. Hai să mergem la Fuddrockers. 
Acolo servesc cei mai buni hamburgeri pe care ti-i poţi 

imagina. Şi nişte sosuri fantastice, şi o mulţime de 
salate. Să te lingi pe buze, nu alta. 

— Uşurel, că ai început să visezi cu ochii deschişi, 
râse Jeff. Fac şi hamburgerii parte din dieta ta? Altfel 
cum ai putea să te pricepi atât de bine la ei? 

— Bineînţeles că nu ar trebui să mănânc aşa ceva, 
chicoti ea. Dar din când în când omul mai trebuie să 
facă şi ce-i este interzis. Or, astăzi simt o pornire 
irezistibilă în acest sens. 


După masă se întoarseră la locuinţa lui Patty şi se 
culcară imediat. 

— Ştii de fapt că până acum nu ai înnoptat 
niciodată în locuinţa mea? întrebă Jeff care şedea 
turceşte în timp ce-i masa lui Patty spatele gol. Există 
vreun motiv mai profund pentru acest lucru sau este 
doar o simplă întâmplare? 

— Habar n-am, răspunse ea. Probabil că niciodată 
nu s-a brodit astfel. De ce? Este un lucru important 
pentru tine? Se rostogoli pe o parte şi îl privi cu ochii ei 
mari de culoarea alunei. 

Jeff îi susţinu privirea şi încuviinţă din cap. 

— O să devină important, spuse el într-un târziu în 
şoaptă. Aş vrea să te muţi în locuinţa mea din 
Westwood. Aş vrea să nu lucrăm doar împreună, ci să 
şi trăim împreună. 

Patty simţi dintr-odată un nod în gât. Voia să-i 
răspundă, să-i spună că nu-şi dorea nimic mai mult pe 
lume, însă nu reuşi să scoată niciun sunet. Şi dacă se 
va dovedi un eşec? îi fulgeră prin minte. Chiar era 
sănătos să renunţe la apartamentul ei din vila lui 
Margaret Landow? Dintr-odată se simţi cuprinsă de 
teamă. Teamă că ar putea să ia o hotărâre greşită, pe 
care apoi s-o regrete amarnic. 

— Am putea să ne şi căsătorim, îi propuse Jeff. 
Pronunţase aceste cuvinte fără niciun romantism, cu 
răceală, de parcă ar fi fost vorba de o propunere de 
afaceri. Ea era conştientă că nu asta putea să fie 
intenţia lui, dar nu se putu împiedica să sară din pat şi 
să fugă la baie. Îşi răcori faţa cu apă rece şi încercă să- 
şi pună ordine în gânduri. 

Când, după câtva timp, Patty se întoarse în 
dormitor, îl găsi întins în pat, în aceeaşi poziţie. 

— Te rog să mă scuzi, dar am fost nevoită să merg 
urgent la toaletă, murmură ea şi se întinse iarăşi lângă 
el. Îşi trase cearşaful până sub bărbie. În mod 
inexplicabilă, se simţea dintr-odată deranjată de faptul 
că el îi privea fără nicio jenă trupul gol. 

Dar el te iubeşte, Patty, îşi repetă ea pentru a nu 
ştiu câta oară. Doar ştii şi simţi asta. Şi tu îl iubeşti la 
rândul tău. lar el vrea acum ca tu să te muţi în locuinţa 
lui şi să devii soţia lui. Ar trebui să sari în sus de 
bucurie şi să-i răspunzi cu un DA categoric. Insă, în 
mod chiar şi pentru ea inexplicabil, continuă să tacă. 
Apoi se răsuci pe burtă cu o mişcare bruscă şi-şi 
îngropă capul între perne. 

Jeff stinse lumina. Apoi se aplecă cu grijă asupra ei 
şi începu să-i mângâie părul cu blândeţe. li sărută 
ceafa la rădăcina părului şi apoi se întinse din nou în 
partea lui de pat. 

— Somn uşor, iubita mea, spuse el în întuneric. 

Aşteptă ca ea să-i răspundă. Cred că nu voi 
înțelege niciodată pe de-a-ntregul femeile, gândi el în 
timp ce închidea ochii. Mai rămase o vreme treaz, 
frământându-şi mintea dacă spusese său făcuse ceva 
nelalocul lui. Ca de obicei, căuta vina în primul rând la 
el. Dar oricât întoarse lucrurile pe faţă şi pe dos nu găsi 
nimic care să o fi putut răni. 

A doua zi dimineaţă Patty era complet schimbată. 
Se sculase cu mult înaintea lui, iar Jeff se trezi din 
cauza mirosului de cafea fierbinte. 

— Ai dormit ca un urs, îl luă ea în primire cu un 
sărut. Barba lui nerasă îi zgârie pielea fină a obrazului, 
dându-i însă o senzaţie de plăcere. 

El încercă să o tragă lângă sine, în pat, însă Patty 
se trase înapoi. 

— Este aproape opt. Ar trebui să pornim la drum, 
înainte ca şoseaua să înceapă să se aglomereze. 

In timp ce Jeff era în baie şi se rădea, Patty se 
apropie de el. Işi încolăci braţele peste torsul lui gol şi 
îşi lipi obrazul de spatele lui. 

— Este pentru ultima oară când te razi în această 
casă, spuse ea. După ce ne întoarcem din Oklahoma 
mă mut la tine. 

— Ţi-a fost chiar atât de greu să te hotărăşti? 
întrebă el zâmbind. Cu vârful degetului îşi luă un pic de 
spumă de pe obraz şi o mânji pe nas. 

— Mi-e puţin frică, recunoscu ea. Dar numai 
atâtica. li arătă degetul mare şi arătătorul, depărtate 
între ele la numai câţiva milimetri, apoi îi trimise o 
bezea. 

Işi luară rămas bun de la Margaret Landow care le 
ură călătorie plăcută şi distracţie cât mai multă. 

— Nu pot să neg că plecarea ta de la mine mă 
întristează un pic, spuse bătrâna doamnă. Dar sunt 
sigură că pentru voi este mai bine dacă veţi trăi sub 
propriul vostru acoperiş. O sărută pe Patty la 
despărţire pe amândoi obrajii şi scutură cu multă 
vigoare mâna lui Jeff. Poartă-te frumos cu ea, băiatul 
meu, spuse ea, luându-şi rămas bun. Pentru că, dacă 
aud vreo plângere, vei avea de-a face cu mine. Și 

Jeff conduse prin oraş cu viteză rezonabilă. li 

aştepta un drum de aproape două mii de kilometri şi 
patru frontiere federale de trecut. În primul rând aveau 
să traverseze deşertul Mojave din statul Nevada. Apoi 
trebuiau să treacă pe lângă Marele Canion din Arizona, 
unde îşi programaseră să facă o escală şi să înnopteze 
în Flagstaff. 

În ziua următoare aveau să ajungă în New Mexico 
şi apoi la Amarillo, în Texas. Abia spre seară aveau să 
treacă graniţa statului Oklahoma. Dar primul lucru pe 
care trebuiau să-l facă era să iasă din acest gigant Los 
Angeles cu nenumăratele sale suburbii. 

— A, iată-l şi pe vechiul meu prieten, râse Jeff când 
văzu înaintea sa motocicleta de patrulare a poliţiei. 
Reduse viteza şi opri în dreptul motocicletei care era 
staționată pe marginea şoselei. Roata din spate era 
turtită ca o clătită. Polițistul, care îşi ridicase viziera 
căştii era negru de supărare. 

— Aveţi nevoie de o mână de ajutor, domnule 
poliţist? strigă Jeff după ce cobori geamul lateral. Dacă 
vă strângeţi picioarele aţi putea încăpea pe locul din 
spate. 

— larăşi dumneavoastră, răspunse acesta cu un 
mârâit. Numai dumneavoastră mai lipseaţi pentru ca 
fericirea mea să fie deplină. 

— Dar eu vorbeam serios, insistă Jeff. Vreţi să vă 
luăm o bucată de drum? 

— Mulţumesc, dar am chemat deja un coleg prin 
staţia radio. Apoi se apropie totuşi de ei şi privi cu 
interes în interiorul maşinii. 

— la te uită, nu avem aici pe acea tânăra doamnă 
care se grăbea deunăzi atât de tare? Nu ştiu de ce, dar 
parcă o cunosc de undeva. Işi frecă bărbia, gândindu- 
se intens. 

— Gata, ştiu! strigă el triumfător. Sunteţi regina 

îngheţatei din acest an. Veni şi mai aproape şi-şi 
sprijini coatele de portieră. Spuneţi-mi, chestia aia este 
într-adevăr atât de bună cum arată? o întrebă el pe un 
ton confidenţial. Nevastă-mea este înnebunită de tot 
după îngheţata aia. 

— Habar n-am, răspunse Patty râzând în hohote. 
Nu mă omor după îngheţată şi pe asta nu am gustat-o 
niciodată. 

— Ce chestie, răspunse polițistul buimac. Dar 
păreţi atât de convingătoare în pozele alea din reviste. 

— Ei bine, dacă nu vă putem fi de niciun folos, 
plecăm mai departe, le întrerupse Jeff conversaţia. Mai 
avem cale lungă în faţa noastră. 

— Dar încotro? întrebă bărbatul în uniformă, 
dându-se înapoi cu un pas. 

— Spre Oklahoma. Şi pentru un timp veţi scăpa de 
noi, râse Jeff şi ambală motorul. Rămâneţi cu bine. 


Partea de apus a statului Oklahoma unde 
crescuseră Patty şi Jeff era predominant agrară. 
Fermierii cultivau aproape toate sortimentele de 
cereale, însă se întâlneau deseori şi întinse plantaţii de 
bumbac sau de arahide. 

În schimb, partea răsăriteană era industrializată. 
Sondele petroliere şi rafinăriile împânzeau peisajul, iar 
Tulsa şi Oklahoma-City erau acoperite aproape tot 
timpul anului de un nor otrăvitor alimentat permanent 
de gazele arse emanate în atmosferă de nenumăratele 
fabrici şi platforme industriale. 

În Elk-City în schimb, care era oraşul lor de 
baştină, cerul era în continuare albastru şi limpede. 
Ogoarele şi pajiştile nesfârşite pe care păşteau turme 
mari de bovine erau o adevărată delectare pentru ochi. 
Deşi şi aici oamenii erau nevoiţi să trudească din greu, 

totul păreau mult mai calm, mai echilibrat decât ceea 
ce se poate numi atmosfera marilor metropole ale 
industriei. 

Au fost cele mai frumoase săptămâni pe care le 
trăise Patty vreodată. Locuia împreună cu Jeff într-un 
motel dinafara oraşului. Camera lor era simplă, însă 
foarte curată şi liniştită. 

Se întâlneau cu rudele şi prietenii pentru a lua 
masa, însă majoritatea timpului şi-l petreceau, 
împreună, doar ei doi. Nu simțeau nevoia să-şi tulbure 
intimitatea prin prezenţa unor terţi. Se iubeau, făceau 
plimbări lungi şi savurau clipele în care leneveau unul 
lângă altul. 

Stăteau ore întregi de vorbă şi se întâmpla destul 
de des să se ia la ceartă pentru ca să se împace 
aproape imediat după aceea, în pat. Aceste dispute ale 
lor nu aveau niciodată un aspect serios, fiind mai 
degrabă un fel de hârjoană din prea multă dragoste. 

Doar un singur subiect nu l-au abordat niciodată. 
În toate aceste paisprezece zile nu se pomeni nici 
măcar o singură dată cuvântul căsătorie. Părea un fel 
de tabu căruia i se supuseră amândoi de bunăvoie. 
Patty ar fi voit mult să discute şi despre acest lucru, 
însă din moment ce Jeff nu-l abordă deloc nu o făcu 
nici ea. 

Pe drumul de întoarcere spre Los Angeles lui Patty 
aproape că îi venea să plângă. Se consola la gândul că 
prin reclama pentru Hopkins devenise atât de 
cunoscută încât de-acum avea să poată alege dintre 
cele mai convenabile oferte şi să câştige, în sfârşit, o 
mulţime de bani. 

În timpul vacanței lor, Jeff vorbise prin telefon de 
mai multe ori cu secretara sa, care asigura 
continuitatea activităţii firmei. Apoi analizară vraful de 

cereri primite din partea mai multor potenţiali clienţi. 
Printre acestea erau şi o serie întreagă de propuneri 
concrete foarte interesante. 

Drumul de întoarcere care traversa jumătate din 
continent se desfăşură fără incidente deosebite. Se 
schimbaseră în mod regulat la volan, astfel încât să nu 
obosească niciunul dintre ei excesiv. Cu puţin timp 
înainte de a intra în Los Angeles, volanul fusese din 
nou preluat de Jeff. Şi, în timp ce se deplasau pe 
bulevardul Santa Monica, ceea ce părea inevitabil se 
întâmplă din nou. Porsche-ul sângeriu a fost oprit de o 
patrulă de poliţie pentru exces de viteză. 

— Aţi fi făcut mai bine să fi rămas în Oklahoma, le 
spuse polițistul pe care îl cunoşteau de-acuma atât de 
bine. Nici nu ştiu ce să mai fac cu nişte incorigibili ca 
voi, oftă el. 

— Mai acordaţi-ne o şansă, spuse Patty. Uitaţi pur 
şi simplu că ne-aţi întâlnit. 

— Nu pot, râse polițistul. Sincer să fiu vă pândesc 
întoarcerea de mai multe zile. Pentru că soţia mea ţine 
neapărat să aibă autograful dumneavoastră. De asta v- 
am şi oprit. Făcu cu ochiul şi-i întinse lui Patty un pix şi 
una din fotografiile ei cu Îngheţata Hopkins pe care o 
decupase cu grijă dintr-o revistă. 

A doua zi greul vieţii reîncepu. 

— Una este relaţia noastră personală, începu să-i 
explice Jeff, şi alta relaţia noastră de afaceri. Patty 
şedea cuminte în faţa biroului şi-l asculta cu atenţie. Aş 
vrea ca totul să fie în cea mai perfectă ordine, continuă 
el pe un ton calm. Din acest motiv Rosemary a pregătit 
un contract, care să reglementeze toate amănuntele 
colaborării noastre. Îi întinse mai multe coli capsate, 
învelite într-o mapă din plastic transparent. 

— Te rog să citeşti totul cu atenţie şi să întrebi ce- 

ţi este neclar, îi atrase el atenţia. În timp ce Patty era 
cu privirile pironite la hârtiile pe care le ţinea în mână, 
Jeff ridică receptorul telefonului şi purtă o convorbire 
de afaceri cu un alt client. 

Lui Patty nici nu-i trecea prin minte să citească 
contractul gros de peste douăzeci de pagini. Luă un pix 
de pe birou şi semnă în josul ultimei pagini. Apoi 
întinse în tăcere originalul peste birou şi băgă copia ei 
în geantă. 

— Ai citit cu atenţie totul? o întrebă Jeff, acoperind 
microfonul cu palma. 

— Ştii prea bine că nu mă pricep la hârţogărie 
dintr-asta, răspunse ea. Sunt sigură că e bine aşa cum 
e scris acolo. În fond eşti doar agentul meu şi pot să 
am încredere deplină în tine. 

Jeff termină convorbirea şi o privi cu o expresie de 
totală surprindere. 

— Îţi mai aduci probabil aminte că ai mai semnat o 
dată un contract, fără să-l fi citit. Şi atunci era cât pe- 
aci să dai de dracu’. 

— Dar tu eşti prietenul meu, râse ea, ridicându-se. 
Nu eşti tu unul de teapa lui Kenneth Balden. Ştiu că pot 
avea încredere în tine. Şi că întotdeauna vei fi de 
partea mea! 

La început lucrurile merseră ca pe roate. Patty 
observă foarte curând că Jeff era un agent de înaltă 
clasă. Nu căuta niciodată să încheie contracte pe 
termen scurt, ci încerca să-şi convingă clienţii să 
aleagă variante de reclamă complexe, care 
reprezentau mai multe etape interdependente, 
succesive. 

Majoritatea afacerilor le rezolva prin telefon. Dar 
părea să aibă şi un al şaselea simţ care îi spunea când 
se impunea contactul direct cu clientul. Patty îl însoțea 

adesea când făcea drumuri mai lungi în afara 
localităţii. 

Însă şi ea muncea din greu. Între timp Jeff mai 
luase sub contract alte şase fotomodele: patru femei şi 
doi bărbaţi. Patty se înţelegea bine cu toţi. La fel se 
întâmpla şi cu Jack Welby, care realiza majoritatea 
fotografiilor pentru Agenția JFO. 

Când erau împreună în particular, cei doi nu 
discutau niciodată probleme de afaceri. 

— Când ai vreo problemă caută-mă la birou, îi 
spunea el de câte ori încerca ea să aducă vorba despre 
un anumit aspect sau altul. Acasă nu vreau să aud 
astfel de discuţii. 

Intrarea lui Patty în lumea succesului a avut loc 
atunci când i-a apărut pentru prima oară fotografia pe 
coperta revistei Lady. lar în interiorul revistei de mare 
tiraj tot imaginea ei apărea pe alte opt pagini duble, în 
care prezenta ultima colecţie de modă a unei tinere 
creatoare. Atât fotografiile cât şi coperta erau de-a 
dreptul năucitoare iar ofertele începură să se strângă 
grămezi. 


Munca pentru Lady durase trei săptămâni, iar 
Patty era de părere că merita un mic respiro. Insă 
următorul angajament fusese deja stabilit. Era vorba 
din nou despre un spot publicitar pentru /nghețata 
Hopkins care a fost turnat în studiourile de la 
Paramount. 

Imediat după aceea trebui să ia avionul pentru a 
face câteva fotografii în Milwaukee. Comanda fusese 
dată de o importantă fabrică de bere ce spera cu 
ajutorul respectivei reclame, să sporească desfacerea 
berii în rândul clientelei sale de sex feminin. 

Imediat după reclamă urmă un alt film publicitar: 

un film japonez pentru aparate foto. Munca a fost 
extrem de neplăcută, pentru că, orice ar fi făcut, 
japonezii se arătau mereu nemulţumiţi. 

— Am nevoie de o pauză, Jeff, spuse ea când 
ajunse acasă epuizată. Simt că nu voi rezista, dacă mai 
continui aşa. 

— Discutăm despre asta mâine, la birou, răspunse 
el înlănţuind-o cu braţele. Acum vei face întâi o baie 
fierbinte şi apoi am să-ţi fac un masaj. 

Grija şi atenţia plină de gingăşie cu care o 
înconjura Jeff îi făceau bine. 

— Mmh, ai mâini de vrăjitor, suspină ea 
somnoroasă, îmi simt muşchii din nou relaxaţi de parcă 
aş fi renăscut. E.atât de bine... 

— Foarte bine, îi şopti el la ureche. Ce-ai spune, în 
fond, de un bebeluş? Se strecură lângă ea, sub pătură, 
şi-i mângâie spatele cu tandrete. 

Patty îşi simţi sfârcurile întărindu-i-se. Se răsuci pe 
spate şi îi conduse mâna între coapsele ei. 

— Înţelegi cât de mare este dorul meu? Dintr- 
odată oboseala îi dispăruse ca prin farmec. 

Mai târziu, în timp ce zăceau lipiţi unul de celălalt, 
ea se gândi la bebeluş. Dintotdeauna îşi dorise să 
ajungă un manechin renumit. Acum, când visul i se 
împlinise, îşi dădea seama cât de puţin important era 
de fapt ca oamenii să se întoarcă pe stradă după ea, 
pentru a-i solicita autografe. 

În ultima vreme îi trecuse de mai multe ori prin 
minte gândul să renunţe la această profesie şi să se 
dedice în întregime lui Jeff. Era convinsă că şi el îşi 
dorea un copil, iar ea însăşi se simţea pregătită pentru 
acest eveniment. 

Când îi vorbi lui Jeff despre aceste lucruri, a doua 
zi dimineaţă, surpriza îi fu mare. El o ascultase cu 

palmele împreunate în faţa buzelor. 

— Ştii, începu ea zâmbitoare, am stat şi m-am 
gândit la ce mi-ai spus. Îmi plac mult copii şi vreau să 
am şi eu unul. Te bucuri? Am să încetez să lucrez şi nu 
voi mai fi decât gospodină şi viitoare mamă. 

— Prin contract acest lucru îţi este interzis, 
răspunse el fără ca pe faţa sa să se poată vedea vreo 
schimbare. 

— Ce sunt prostiile astea, Jeff? îl repezi ea. Cum 
adică, de ce să nu pot face un copil cu tine? Şi-aşa m- 
am săturat până peste cap de angajamentele astea 
care nu se mai termină. Nu vreau să mai văd cât voi 
trăi un aparat de fotografiat şi nici să mai calc într-un 
studio cinematografic. 

— S-ar zice că ai uitat că noi doi am încheiat un 
contract. Se întinse şi scoase dintr-un sertar al biroului 
mapa din plastic transparent. Aici, spuse el, la pagina 
şapte, paragraful paisprezece. Citez:...graviditatea, fie 
ea intenţionată sau involuntară, are ca urmare o 
amendă de cinci sute de mii de dolari. 

Jeff închise mapa cu un zgomot sec. 

— Ai semnat asta pe lângă mai multe altele. 

La începu Patty avu impresia că nu auzise bine. 
Gândurile i se vălmăşeau haotic în minte. Nu, nu putea 
fi adevărat. Era imposibil să vorbească serios. 

— Bine Jeff, spuse ea aproape implorându-l, dar tu 
eşti prietenul meu şi mă iubeşti. 

— Fireşte că sunt prietenul tău, îi răspunse el 
imediat. Şi te şi iubesc cu toată puterea sufletului meu. 
Dar asta este partea personală a relaţiei noastre. Ca 
om de afaceri mă văd însă obligat să insist asupra 
respectării întocmai a clauzelor contractuale. Doar îţi 
atrăsesem atenţia să citeşti fiecare, şi ţin să subliniez, 
fiecare rând. După câte se pare nu ai făcut acest lucru, 

altminteri nu înţeleg cum de te-ai mai afla acum aici, în 
faţa mea, atât de descumpănită. 

Patty se ridică cu greutate. Avea senzaţia că 
picioarele nu o vor mai putea susţine şi că se va 
prăbuşi. Doamne, cum de mi s-a putut întâmpla aşa 
ceva? gândi ea cu obidă. Cum poate fi un om atât de 
stupid, încât să repete aceeaşi greşeală de două ori? 

Se întoarse în locuinţa lor, în care trăiseră atâtea 
clipe fericite unul lângă celălalt. Era însă conştientă că 
de acum, gata, totul era de domeniul trecutului. S-ar 
putea să reuşească să mă împiedice să rup relația de 
afaceri care ne leagă, îşi spuse ea îndurerată, trecând 
fără ţintă dintr-o încăpere în alta, însă nu şi pe cea 
personală. 

Chiar astăzi îşi va face bagajele şi se va muta de la 
el. După cele ce se petrecuseră la birou, nu putea 
concepe să rămână, fie şi un singur minut, împreună. 

— O, Jeff, oftă ea plină de tristeţe, oprindu-se 
lângă patul pe care se iubiseră cu atâta patimă doar cu 
câteva ore în urmă. Cum de te-a lăsat inima să-mi faci 
aşa ceva? 


Patty îşi târî paşii la telefon. Avea s-o sune pe 
Margaret Landow, deşi ştia că între timp, fostul ei 
apartament fusese închiriat altcuiva. Poate că bătrâna 
doamnă avea să-i acorde totuşi adăpost pentru două- 
trei zile, măcar atât, până va reuşi să găsească ceva 
cât de cât convenabil. 

Fireşte, câştigase suficient pentru a-şi putea 
permite orice cameră de hotel. Însă Patty se temea să 
rămână singură noaptea. 

— S-a întâmplat un lucru îngrozitor, Margaret, 
spuse ea cu voce înecată de lacrimi. Intre mine şi Jeff 
totul s-a terminat. Aş putea să locuiesc la tine câteva 

zile? 

— Bineînţeles că poţi, Patty, răspunse actriţa. Dar 
ce s-a întâmplat? Doar eraţi trup şi suflet, voi doi. Cu 
adevărat o pereche ideală. Tineri, chipeşi, încununaţi 
de succes pe plan profesional. lar faptul că vă 
despărțiți... 

— Jeff voia un copil, suspină Patty printre lacrimi. 
Şi eu la fel. 

— Ei bine, dar în acest caz totul este în perfectă 
ordine, o întrerupse Margaret care nu mai pricepea 
nimic. De ce să vă despărțiți? După părerea mea mult 
mai indicată ar fi, dimpotrivă, o căsătorie. E-adevărat 
că vremurile s-au mai schimbat şi mariajul nu prea se 
mai poartă. Însă, pentru copil, ar fi cea mai bună 
soluţie. 

— Of, nu mă înţelegi, se lamentă Patty. Copilul îl 
vrea doar în particular, în timp ce de mine se simte 
legat mai mult prin relaţia de afaceri. Insistă să 
îndeplinesc clauzele contractuale. Şi prin contract mi 
se interzice să rămân gravidă. 

— Înseamnă că iar ai semnat un contract fără să-l 
citeşti, spuse Margaret pe un ton sec. Zău aşa, draga 
mea, după experienţa pe care ai avut-o cu Kenneth 
Balden... 

— Ştiu că am greşit, hohoti Patty. Nu-mi mai 
scoate şi tu ochii acuma. Şi-aşa nici nu mai ştiu ce se 
întâmplă cu mine. 

— lau chiar în clipa asta un taxi şi vin la tine, îi 
spuse cu voce apăsată Margaret, care nu putea crede 
nici în ruptul capului că Jeff ar fi fost capabil să o pună 
să semneze un contract în defavoarea ei. Un băiat atât 
de drăguţ, îşi spuse ea în timp ce aşeza receptorul în 
furcă. 

În drum îl întâlni pe Jeff care ducea el însuşi la 

poştă o scrisoare urgentă, pentru că era ziua liberă a 
lui Rosemary. 

— Bună, Margaret, mă bucur că te văd, o salută el 
zâmbind. Din păcate mai am încă de lucru, însă Patty 
este deja acasă. Vin şi eu cât pot de repede, pe 
curând. 

Dacă Jeff are de gând să se despartă de Patty 
înghit o coadă de mătură, îşi zise bătrâna. /n primul 
rând trebuie să mă uit mai îndeaproape la ciudatul 
acela de contract. 

Când îi deschise şi se aruncă de gâtul ei, ochii lui 
Patty mai înotau încă în lacrimi. 

— Ce bine că ai venit. Nici nu mai ştiu ce este cu 
mine. 

— Contractul, vreau să văd contractul acela, spuse 
Margaret, îndepărtând-o. lar între timp tu vei merge la 
baie şi te vei aranja astfel, încât să fii din nou 
prezentabilă. Acum arăţi într-un hal de nedescris. 

După ce Patty se supuse spăşită, Margaret îşi 
aşeză ochelarii pe nas cu un gest afectat şi începu să 
citească, cuvânt cu cuvânt. Contractul conţinea 
clauzele uzuale. Neobişnuite erau doar sumele de 
penalizare pe care ar urma să le plătească Patty în 
cazul în care ar refuza să-l mai respecte. 

— Patty! strigă bătrâna, al cărei chip se lumină de 
un zâmbet fugar. Vrei să vii puţin încoace? 

— Ei bine, ţi-ai fi putut scuti mult sânge rău, dacă 
ai fi pus mâna să citeşti tu însăţi întregul contract, 
spuse actriţa, zâmbindu-i şmechereşte în timp ce-i 
întindea  teancul de hârtii. Poftim! Aici, pagina 
doisprezece, paragraful unu. 

— Înţelegere specială, citi Patty cu glas tare. Acest 
contract îşi pierde valabilitatea de îndată ce semnatarii 
lui convin să încheie un nou contract. Noul contract se 

defineşte, ca formă şi denumire de contract de 
căsătorie. 

Cu un strigăt, Patty lăsă să-i cadă hârtiile din mână 
şi ieşi alergând. Intră gâfâind în biroul unde Jeff vorbea, 
ca de obicei, la telefon cu un client. Însă în aceste clipe 
Patty nu mai putea ţine cont de acest amănunt. Se 
aruncă de gâtul lui şi îl sărută dezlănţuită. 


Sfârşit 


139 


Cariera de fotomodel a 
frumoasei şi senzualei PATTY 
DAWSON părea a se fi împotmolit 
într-un pund mort. PATTY a evitat 
propunerile indecente ale lui 
BALDEN, patronul unei importante 
firme publicitare din LOS 
ANGELES, 

Aparitia lui JEFF, prieten din 
copilărie, un adevărat vrăjitor, 
rezolvă toate problemele, 

Vedetă peste noapte, lubită, 
fericită! 

Dor diabolicul BADEN nu 
renunţă, ţese un nou plan. Va 
reuși să distrugă dragostea lor? 


JEFF se sprijinise cu spatele 
de perete și se lăsase pătruns 
de dulceata dezmierdărilor ei 
provocatoare. Tinea ochii închiși 
și se sprijinea leneș de vmerii ei 
rotunzi. Respirația îi devenise 
rapidă și fierbinte. 

-= Oprește-te, gemu pe ne- 
așteptate, îndepăârtând-o pe 
PATTY de el. Nu mai suport... 

